 Απαντήσεις στις Συχνές Ερωτήσεις των Μη Μουσουλμάνων για το Ισλάμ

ΖΑΚΙΡ ΝΑΗΚ

Μετάφραση : EUROPEAN ISLAMIC RESEARCHES CENTER (EIRC)

& Αικατερίνη Καραγιώργα

Επιμέλεια : Τσεκούρα Βίβιαν & ’Άχμαντ Ελ-’Αμίρ

 ΕΙΣΑΓΩΓΗ

Η Da’wah (το Κάλεσμα) για τη διάδοση του Ισλάμ

Οι περισσότεροι Μουσουλμάνοι γνωρίζουν ότι το Ισλάμ είναι μια παγκόσμια θρησκεία, η οποία προορίζεται για ολόκληρη την Ανθρωπότητα. Ο Αλλάχ είναι ο Κύριος ολόκληρου του Σύμπαντος και οι Μουσουλμάνοι καλούνται να μεταδώσουν το μήνυμά Του σε ολόκληρη την ανθρωπότητα. Δυστυχώς, όμως, οι περισσότεροι Μουσουλμάνοι σήμερα αδιαφορούν γι’ αυτό το Κάλεσμα (Da'wah)! Μολονότι αποδεχόμαστε το Ισλάμ ως τον καλύτερο τρόπο ζωής για εμάς τους ίδιους, οι περισσότεροι από εμάς είμαατε απρόθυμοι να μοιραστούμε αυτή τη γνώση με εκείνους στους οποίους το μήνυμα δεν έχει ακόμη μεταφερθεί.

Με την αραβική λέξη Da'wah νοείται το κάλεσμα ή η πρόσκληση. Στα πλαίσια του Ισλάμ, αυτό σημαίνει πρόσκληση για τη διάδοση του Ισλάμ.

Το Ένδοξο Κοράνι λέει:

«Και ποιος είναι περισσότερο άδικος από εκείνους που απέκρυψαν τη μαρτυρία που είχαν απ’ τον ΑΛΛΑΧ; Ο ΑΛΛΑΧ, όμως δεν αγνοεί όσα κάνετε.»

[Κοράνι: 2:140]

Τα Είκοσι πιο συχνά Ερωτήματα

Προκειμένου να μεταδοθεί το μήνυμα του Ισλάμ, ο διάλογος και η συζήτηση είναι αναπόφευκτα. Το ένδοξο Κοράνι λέει:

«Προσκάλεσε (όλους) στη θρησκεία του Κυρίου σου με σοφία και όμορφο κήρυγμα. Και προσπάθησε να τους πείσεις με τον καλύτερο και τον πιο ευγενικό τρόπο.»

[Κοράνι 16:125]

Μεταδίδοντας το μήνυμα του Ισλάμ σε έναν μη Μουσουλμάνο, συνήθως δεν επαρκεί να επισημανθεί μόνο η θετική του πλευρά. Οι περισσότεροι μη Μουσουλμάνοι δεν έχουν πεισθεί για την αλήθεια του Ισλάμ, καθώς στο πίσω μέρος του μυαλού τους υπάρχουν ακόμα μερικά αναπάντητα ερωτήματα σχετικά με αυτό.

Μπορεί να συμφωνήσουν με τους ισχυρισμούς σας για τη θετική πλευρά του Ισλάμ. Ωστόσο, θα πουν παράλληλα: «Α! Αλλά εσείς οι Μουσουλμάνοι είστε αυτοί που παντρεύεστε περισσότερες από μία γυναίκες. Εσείς είστε που υποβαθμίζετε τις γυναίκες σας, κρύβοντας τες πίσω από το πέπλο. Είστε φονταμενταλιστές και άλλα πολλά.»

Προσωπικά, προτιμώ να ερωτώ τους μη Μουσουλμάνους εξαρχής, με τις περιορισμένες γνώσεις τους, είτε είναι σωστές είτε λανθασμένες, από όπου και αν προέρχονται, τι είναι αυτό που πιστεύουν ότι είναι λάθος στο Ισλάμ. Τους ενθαρρύνω να είναι ειλικρινείς και ανοιχτοί και τους πείθω ότι μπορώ να δεχτώ κριτική για το Ισλάμ.

Από την εμπειρία μου των τελευταίων ετών σχετικά με τη Da'wah (το κάλεσμα για το Ισλάμ), έχω συνειδητοποιήσει ότι υπάρχουν περίπου είκοσι πιο συχνά ερωτήματα που ένας κοινός μη Μουσουλμάνος έχει για το Ισλάμ. Κάθε φορά που ρωτάτε έναν μη Μουσουλμάνο: «τι πιστεύεις ότι είναι λάθος στο Ισλάμ;», εκείνος θέτει πέντε ή έξι ερωτήσεις, που πάντοτε συγκαταλέγονται μεταξύ των είκοσι πιο συνηθισμένων.

Λογικές απαντήσεις μπορούν να πείσουν την πλειονότητα

Τα είκοσι πιο συχνά ερωτήματα σχετικά με το Ισλάμ μπορούν να απαντηθούν με επιχειρήματα και σύμφωνα με τη λογική. Η πλειοψηφία των μη-Μουσουλμάνων μπορεί να πειστεί με αυτές τις απαντήσεις. Αν ένας Μουσουλμάνος απομνημονεύσει ή απλά θυμάται αυτές τις απαντήσεις, τότε «Θεού θέλοντος», θα επιτύχει αν όχι να πείσει τους μη Μουσουλμάνους για την πλήρη αλήθεια του Ισλάμ, τουλάχιστον να άρει τις εσφαλμένες αντιλήψεις σχετικά με αυτό και να εξαλείψει τις αρνητικές σκέψεις που έχουν για το Ισλάμ και τους Μουσουλμάνους. Μερικοί ενδέχεται να προβάλλουν αντεπιχειρήματα και να ζητήσουν περαιτέρω πληροφορίες.

Παρερμηνείες λόγω των μέσων μαζικής ενημέρωσης (ΜΜΕ)

Οι κοινές παρερμηνείες σχετικά με το Ισλάμ προκύπτουν στη συνείδηση της πλειοψηφίας των μη Μουσουλμάνων, λόγω της παραπληροφόρησης που δέχονται συνεχώς. Τα διεθνή μέσα ενημέρωσης ελέγχονται κυρίως από το δυτικό κόσμο, είτε πρόκειται για διεθνή δορυφορικά κανάλια, είτε για ραδιοφωνικούς σταθμούς, εφημερίδες, περιοδικά ή βιβλία. Πρόσφατα το Διαδίκτυο κατέστη ισχυρό μέσο ενημέρωσης. Μολονότι δεν ελέγχεται από κανέναν, είναι δυνατόν να εντοπίσει κανείς σ’ αυτό σε μεγάλο ποσοστό προπαγάνδα εναντίον του Ισλάμ. Φυσικά, οι Μουσουλμάνοι χρησιμοποιούν και αυτοί με τη σειρά τους το διαδίκτυο προκειμένου να παρουσιάσουν τη σωστή εικόνα της θρησκείας τους και των πιστών, αλλά υπολείπονται πολύ συγκριτικά με την προπαγάνδα που ασκείται ενάντια στο Ισλάμ. Ευελπιστώ οι προσπάθειες τους να αυξηθούν και να συνεχιστούν.

Οι παρερμηνείες αλλάζουν με το χρόνο

Οι πιο συχνές ερωτήσεις σχετικά με το Ισλάμ διαφέρουν ανάλογα με τις χρονικές περιόδους και τις εποχές. Το σύνολο αυτό των είκοσι πιο συνηθισμένων ερωτήσεων αφορά στην σημερινή εποχή. Τις προγενέστερες δεκαετίες οι ερωτήσεις ήταν διαφορετικές και τις επόμενες δεκαετίες μπορεί πάλι να αλλάξουν ανάλογα με το πώς προβάλλεται το Ισλάμ από τα μέσα μαζικής ενημέρωσης.

Οι παρερμηνείες είναι οι ίδιες σε όλο τον κόσμο

Έχοντας συναναστραφεί με ανθρώπους από διάφορα μέρη του κόσμου διαπίστωσα ότι αυτά τα είκοσι πιο συχνά ερωτήματα σχετικά με το Ισλάμ είναι παντού τα ίδια. Ενδέχεται, βέβαια, να υπάρχουν και μερικές πρόσθετες ερωτήσεις ανάλογα με την περιοχή, το περιβάλλον ή τον πολιτισμό. Για παράδειγμα στην Αμερική, το επιπρόσθετο κοινό ερώτημα είναι: «Γιατί το Ισλάμ απαγορεύει το να παίρνεις και να δίνεις τόκο, καθώς και την τοκογλυφία;»

Έχω συμπεριλάβει μεταξύ αυτών των είκοσι πιο συνηθισμένων ερωτήσεων και κάποιες που είναι πιο συχνές μεταξύ των Ινδών μη Μουσουλμάνων. Για παράδειγμα: «γιατί οι Μουσουλμάνοι ακολουθούν μη χορτοφαγική διατροφή;» Ο λόγος που συμπεριλαμβάνονται τέτοια ερωτήματα είναι ότι οι άνθρωποι Ινδικής καταγωγής έχουν εξαπλωθεί σε όλο τον κόσμο και αποτελούν περίπου το 20%, δηλαδή το 1/5 του παγκόσμιου πληθυσμού. Συνεπώς, τα ερωτήματα τους καθίστανται κοινά ερωτήματα των μη Μουσουλμάνων ανά τον κόσμο.

Παρερμηνείες των μη Μουσουλμάνων που έχουν μελετήσει το Ισλάμ

Υπάρχουν πολλοί μη Μουσουλμάνοι που έχουν μελετήσει το Ισλάμ. Οι περισσότεροι από αυτούς έχουν διαβάσει μόνο βιβλία για το Ισλάμ γραμμένα από προκατειλημμένους επικριτές του. Σε αυτούς εντοπίζουμε επιπλέον είκοσι συχνές παρερμηνείες σχετικά με το Ισλάμ. Για παράδειγμα, ισχυρίζονται ότι έχουν βρει αντιφάσεις στο Κοράνι και υποστηρίζουν ότι το Κοράνι είναι μη επιστημονικό κλπ. Υπάρχει μια άλλη ομάδα συμπληρωματικών απαντήσεων που ξεκαθαρίζει αυτές τις είκοσι παρερμηνείες όσων έχουν μελετήσει το Ισλάμ από μη έγκυρες πηγές. Έχω δώσει, επίσης, απαντήσεις σε είκοσι άλλα λιγότερο συχνά ερωτήματα των μη Μουσουλμάνων σε δημόσιες ομιλίες μου και στο βιβλίο μου με τίτλο «Απαντήσεις στις συχνές ερωτήσεις των μη Μουσουλμάνων για το Ισλάμ, οι οποίοι διαθέτουν κάποιες γνώσεις σχετικά με αυτό.»

 ΠΟΛΥΓΑΜΙΑ

Ερώτηση:

Γιατί σύμφωνα με το Ισλάμ ένας άνδρας επιτρέπεται να έχει περισσότερες από μία γυναίκες; Δηλαδή, γιατί το Ισλάμ επιτρέπει την πολυγαμία;

Απάντηση:

1. Ορισμός της Πολυγαμίας:

Με τον όρο Πολυγαμία εννοούμε όταν ένας άνθρωπος έχει περισσότερες/-ους από μία/έναν συζύγους. Η Πολυγαμία μπορεί να είναι δύο ειδών. Το ένα είδος Πολυγαμίας είναι όταν ένας άνδρας παντρεύεται περισσότερες από μία γυναίκες, ενώ το άλλο είδος είναι η πολυανδρία, όταν μια γυναίκα παντρεύεται περισσότερους από έναν άνδρες. Στο Ισλάμ η Πολυγαμία που αφορά τους άνδρες επιτρέπεται σε περιορισμένο βαθμό, ενώ η πολυανδρία απαγορεύεται εντελώς.

Τώρα ας επιστρέψουμε στο αρχικό μας ερώτημα: «Γιατί ένας άνδρας επιτρέπεται να διαθέτει περισσότερες από μία συζύγους;»

2. Το Κοράνι είναι η μόνη θρησκευτική γραφή στον κόσμο που αναφέρει: «να παντρεύεστε μόνο μία».

Το Κοράνι είναι το μόνο θρησκευτικό βιβλίο πάνω στη γη που περιέχει τη φράση «να παντρεύεστε μόνο μία». Δεν υπάρχει άλλο θρησκευτικό βιβλίο που να καθοδηγεί τους άνδρες να έχουν μόνο μία σύζυγο. Σε καμία από τις άλλες θρησκευτικές γραφές, είτε πρόκειται για το Βέδες (Vedas), το Ραμαϊάνα (Ramayana), το Μαχαμπχαράτα (Mahabharata), τη Μπαγκαβάτ Γκίτα (Bhagavad Gita), τη Ταλμούδ (Talmud) ή τη Βίβλο, δεν αναφέρεται κάποιος περιορισμός στον αριθμό των συζύγων. Σύμφωνα με αυτές τις γραφές, ο καθένας έχει τη δυνατότητα να παντρευτεί όσες φορές θέλει. Μόνο αργότερα, οι Ινδουιστές ιερείς και η Χριστιανική Εκκλησία περιόρισαν τον αριθμό των συζύγων σε μία.

Πολλοί ινδουιστές θρησκευτικοί ηγέτες είχαν, σύμφωνα με τις γραφές τους, πολλές συζύγους. Ο βασιλιάς Ντασαράτα (Dasharatha), ο πατέρας του Ράμα (Rama), είχε περισσότερες από μία συζύγους. Ο Κρίσνα (Krishna) είχε και αυτός αρκετές γυναίκες.

Σε παλαιότερες εποχές, επιτρεπόταν στους Χριστιανούς άνδρες να έχουν όσες γυναίκες επιθυμούν καθώς η Βίβλος δε θέτει κανένα περιορισμό στον αριθμό των συζύγων. Μόλις λίγους αιώνες πριν η Εκκλησία περιόρισε των αριθμό των συζύγων σε μία.

Η Πολυγαμία επιτρέπεται στον Ιουδαϊσμό. Σύμφωνα με τη Βίβλο, ο Αβραάμ είχε τρεις συζύγους, ενώ ο Σολομών εκατοντάδες συζύγους. Το καθεστώς της Πολυγαμίας συνεχίστηκε ωσότου ο ραββίνος Γηρσώμ Μπεν Ιούδα (Gershom ben Yehudah) (960-1030 μ.χ) εξέδωσε διάταγμα εναντίον της. Οι Εβραϊκές Σεφαραδίτικες (Sephardic) κοινότητες που ζούσαν σε Μουσουλμανικές χώρες συνέχισαν το καθεστώς της Πολυγαμίας ως το 1950, μέχρι την πράξη του Αρχηγού ραββινικού του Ισραήλ που παρέτεινε την απαγόρευση να παντρεύονται περισσότερες από μία γυναίκες.

(* Ενδιαφέρουσα Σημείωση: Σύμφωνα με την απογραφή του 1975 στην Ινδία οι Ινδουιστές είναι πιο πολυγαμικοί από τους Μουσουλμάνους. Η έκθεση της «Επιτροπής για τη Θέση της Γυναίκας στο Ισλάμ», η οποία δημοσιεύτηκε το 1975, αναφέρει στις σελίδες 66 και 67 ότι το ποσοστό της πολυγαμίας μεταξύ των ετών 1951 και 1961 ήταν 5,06% στους Ινδουιστές κα μόνο 4,31% στους Μουσουλμάνους. Σύμφωνα με την ινδική νομοθεσία μόνο οι Μουσουλμάνοι άνδρες επιτρέπεται να έχουν περισσότερες από μία συζύγους. Είναι παράνομο για οποιονδήποτε μη- Μουσουλμάνο άνδρα στην Ινδία να έχει περισσότερες από μία γυναίκες. Παρόλο, όμως, που είναι παράνομο οι Ινδουιστές έχουν περισσότερες συζύγους σε σύγκριση με τους Μουσουλμάνους. Παλαιότερα, δεν υπήρχε κανένας περιορισμός ακόμα για τους Ινδουιστές άνδρες στον αριθμό των επιτρεπόμενων συζύγων. Μόνο το 1954 που ψηφίστηκε ο σχετικός νόμος για το γάμο των Ινδουιστών, καθιερώθηκε ως παράνομο για έναν Ινδουιστή να έχει περισσότερες από μία γυναίκες. Προς το παρόν, η Ινδική Νομοθεσία είναι εκείνη που περιορίζει έναν Ινδουιστή να διαθέτει περισσότερες από μία συζύγους και όχι οι Ινδουισμές γραφές.)

Ας αναλύσουμε, όμως, τώρα γιατί το Ισλάμ επιτρέπει σε έναν άνδρα να έχει περισσότερες από μία γυναίκες.

3. Το Κοράνι επιτρέπει την περιορισμένη Πολυγαμία

Όπως προαναφέραμε, το Κοράνι είναι το μόνο θρησκευτικό βιβλίο πάνω στη γη που λέει να παντρεύεστε μόνο μία. Η σημασία αυτής της φράσης βρίσκεται στον ακόλουθο στίχο του Ένδοξου Κορανίου:

«Κι αν φοβάστε ν’αδικήσετε τις ορφανές (σε περίπτωση γάμου) τα ορφανά, τότε να παντρεύεστε άλλες δύο ή τρεις ή τέσσερις γυναίκες της εκλογής σας. Κι αν όμως φοβάστε ακόμη μήπως τις αδικήσετε τότε, να παντρεύεστε μόνο μία»

[Κοράνι 4:3]

Πριν από την αποκάλυψη του Κορανίου δεν υπήρχε ανώτατο όριο στην πολυγαμία με αποτέλεσμα πολλοί άνδρες να έχουν δεκάδες συζύγους, μερικοί ακόμα και εκατοντάδες. Το Ισλάμ έθεσε ως ανώτατο όριο τις τέσσερις γυναίκες. Το Ισλάμ επιτρέπει σε έναν άνδρα να παντρευτεί δύο ή τρεις ή τέσσερις γυναίκες μόνο υπό την προϋπόθεση ότι θα είναι δίκαιος μαζί τους.

Στο ίδιο κεφάλαιο, δηλαδή στη Σούρα ελ- Νισά, στο στίχο 129 αναφέρει:

«ποτέ δε θα μπορέσετε να είστε δίκαιοι ανάμεσα στις γυναίκες σας…»

[Κοράνι 4:129]

Ως εκ τούτου η πολυγαμία δεν αποτελεί κανόνα αλλά εξαίρεση. Πολλοί έχουν την εσφαλμένη αντίληψη ότι είναι υποχρεωτικό για έναν Μουσουλμάνο άνδρα να διαθέτει περισσότερες από μία συζύγους.

Γενικά, το Ισλάμ διακρίνει πέντε κατηγορίες για όσα Επιτρέπονται και όσα Απαγορεύονται:

(i) π.χ. (Φάρντ) ‘Fard’ υποχρεωτικό ή απαιτούμενο

(ii) π.χ. (Μούσταχαμπ) ‘Mustahab’ συνιστάται ή ενθαρρύνεται.

(iii) π.χ. (Μωμπάχ) ‘Mubah’ αποδεκτό ή επιτρεπτό.

(iv) π.χ. (Μακρούχ) ‘Makruh’ δε συνιστάται ή αποθαρρύνεται.

(v) π.χ. (Χαράμ) ‘Haraam’ απαγορευμένο ή μη επιτρεπτό.

Η Πολυγαμία υπάγεται στη μεσαία κατηγορία των πραγμάτων που είναι επιτρεπτά. Δε μπορεί να ειπωθεί ότι ένας Μουσουλμάνος που έχει δύο, τρεις ή τέσσερις γυναίκες είναι καλύτερος Μουσουλμάνος συγκριτικά με έναν Μουσουλμάνο που έχει μόνο μία γυναίκα.

4. Ο μέσος όρος ζωής των γυναικών είναι μεγαλύτερος από εκείνον των ανδρών.

Από τη φύση τα αρσενικά και τα θηλυκά γεννιούνται με περίπου ίδια αναλογία. Ένα, όμως, παιδί θηλυκού γένους διαθέτει καλύτερο ανοσοποιητικό σύστημα από ότι ένα παιδί αρσενικού γένους. Ένα θηλυκό παιδί μπορεί να καταπολεμήσει τα μικρόβια και τις ασθένειες καλύτερα από ένα αρσενικό παιδί. Γι’ αυτό το λόγο, κατά τη διάρκεια της παιδικής ηλικίας το ποσοστό θνησιμότητας των αρσενικών παιδιών είναι μεγαλύτερο από εκείνο των θηλυκών.

Κατά τη διάρκεια των πολέμων, χάνουν τη ζωή τους περισσότεροι άνδρες παρά γυναίκες. Επίσης, περισσότεροι άνδρες συγκριτικά με τις γυναίκες βρίσκουν θάνατο που οφείλεται σε ατυχήματα και ασθένειες. Ο μέσος όρος ζωής των γυναικών είναι μεγαλύτερος από των ανδρών και ανά πάσα στιγμή σε όλο τον κόσμο βρίσκει κανείς περισσότερες χήρες παρά χήρους.

5. Ο ανδρικός πληθυσμός στην Ινδία είναι μεγαλύτερος από ότι ο γυναικείος εξαιτίας της θνησιμότητας των θήλεων εμβρύων και της θηλυκής παιδοκτονίας.

Η Ινδία είναι μία από τις λίγες χώρες, μαζί με τις γειτονικές της, στην οποία ο γυναικείος πληθυσμός είναι μικρότερος από τον ανδρικό. Αυτό οφείλεται στο υψηλό ποσοστό των γυναικών στην Ινδία που θανατώνονται σε βρεφική ηλικία και στο γεγονός ότι περισσότερα από ένα εκατομμύριο θήλεα έμβρυα αποβάλλονται κάθε χρόνο σ’ αυτή τη χώρα, μετά την αναγνώριση του φύλου. Αν αυτή η αποτρόπαια συνήθεια σταματούσε, τότε και Ινδία θα είχε περισσότερες γυναίκες παρά άνδρες.

6. Ο γυναικείος πληθυσμός σε παγκόσμιο επίπεδο είναι μεγαλύτερος από τον ανδρικό.

Στις Ηνωμένες Πολιτείες οι γυναίκες υπερτερούν αριθμητικά των ανδρών κατά 7,8 εκατομμύρια. Η Νέα Υόρκη μόνο έχει ένα εκατομμύριο περισσότερες γυναίκες από άνδρες και από τον ανδρικό πληθυσμό της το ένα τρίτο είναι ομοφυλόφιλοι, δηλαδή σοδομιστές. Στις Ηνωμένες Πολιτείες συνολικά υπάρχουν περισσότεροι από εικοσιπέντε εκατομμύρια ομοφυλόφιλοι. Αυτό σημαίνει ότι αυτοί οι άνδρες δεν επιθυμούν να παντρευτούν γυναίκες. Η Μεγάλη Βρετανία έχει τέσσερα εκατομμύρια περισσότερες γυναίκες από άνδρες, η Γερμανία πέντε εκατομμύρια περισσότερες γυναίκες σε σύγκριση με τους άνδρες και η Ρωσία εννέα εκατομμύρια περισσότερες γυναίκες από άντρες. Μόνο ο Αλλά(χ) γνωρίζει πόσα περισσότερα εκατομμύρια γυναίκες υπάρχουν σε όλο τον κόσμο συγκριτικά με τους άνδρες.

7. Το να περιορίζεις τον κάθε άνδρα να έχει μόνο μία γυναίκα δεν είναι πρακτικό.

Ακόμα και αν κάθε άνδρας παντρευόταν μία γυναίκα, θα εξακολουθούσαν να υπάρχουν περισσότερες από τριάντα εκατομμύρια γυναίκες στις Ηνωμένες Πολιτείες που δε θα είχαν τη δυνατότητα να βρουν σύζυγο ( λαμβάνοντας υπόψη και το γεγονός ότι η Αμερική έχει εικοσιπέντε εκατομμύρια ομοφυλόφιλους). Θα υπήρχαν τέσσερα εκατομμύρια περισσότερες γυναίκες στη Μεγάλη Βρετανία, πέντε εκατομμύρια στη Γερμανία και εννιά εκατομμύρια γυναίκες στη Ρωσία μόνες τους, που δε θα ήταν σε θέση να βρουν σύζυγο.

Ας υποθέσουμε ότι τυχαίνει η αδερφή μου να είναι μία από τις ανύπαντρες γυναίκες που ζουν στην Αμερική ή ότι τυχαίνει να είναι η αδερφή σας μία από τις ανύπαντρες γυναίκες της Αμερικής. Της απομένουν δύο μόνο επιλογές, είτε να παντρευτεί έναν άντρα που έχει ήδη μία σύζυγο είτε να καταστεί «δημόσια ιδιοκτησία». Δεν υπάρχει άλλη επιλογή. Όλες εκείνες που είναι αγνές/σεμνές θα επέλεγαν το πρώτο.

Οι περισσότερες γυναίκες δε θα ήθελαν να μοιραστούν τον άντρα τους με άλλες γυναίκες. Όμως στο Ισλάμ όταν η κατάσταση το κρίνει πραγματικά απαραίτητο, τότε οι Μουσουλμάνες γυναίκες ακολουθώντας την πίστη τους θα μπορούσαν να υποφέρουν μια μικρή προσωπική απώλεια προκειμένου να αποφευχθεί μια μεγαλύτερη απώλεια, όπως το να καταστούν οι υπόλοιπες Μουσουλμάνες αδερφές «δημόσια ιδιοκτησία».

8. Ο γάμος με έναν παντρεμένο άνδρα είναι προτιμότερος από το να καταστείς «δημόσια ιδιοκτησία».

Στη Δυτική κοινωνία είναι σύνηθες για έναν άνδρα να έχει ερωμένες και / ή πολλαπλές εξωσυζυγικές σχέσεις. Σ’ αυτήν την περίπτωση, όμως, η γυναίκα καταλήγει να διάγει έναν ατιμωτικό και απροστάτευτο βίο. Η ίδια κοινωνία, ωστόσο, δεν μπορεί να αποδεχθεί το να έχει ένας άνδρας περισσότερες από μία συζύγους, παρόλο που σ’ αυτήν την περίπτωση οι γυναίκες διατηρούν την έντιμη και αξιοπρεπή θέση τους στην κοινωνία και διάγουν ένα προστατευμένο βίο.

Επομένως, σύμφωνα με τα προαναφερθέντα, οι μόνες επιλογές που απομένουν στις γυναίκες οι οποίες δεν μπορούν να βρουν σύζυγο είναι είτε να παντρευτούν έναν ήδη παντρεμένο άνδρα είτε να γίνουν «δημόσια ιδιοκτησία». Το Ισλάμ προτιμά να αποδίδει στις γυναίκες αξιότιμη θέση επιτρέποντας τους την πρώτη επιλογή και απαγορεύοντας τη δεύτερη. Υπάρχουν πολλοί άλλοι λόγοι για τους οποίους το Ισλάμ επιτρέπει την περιορισμένη πολυγαμία, αλλά ο κυριότερος είναι η προστασία της σεμνότητας των γυναικών.

 ΠΟΛΥΑΝΔΡΙΑ

Ερώτηση:

Εάν ένας άνδρας επιτρέπεται να έχει περισσότερες από μία συζύγους, τότε γιατί το Ισλάμ απαγορεύει σε μια γυναίκα να έχει περισσότερους από έναν συζύγους;

Απάντηση:

Πολλοί άνθρωποι, συμπεριλαμβανομένων και ορισμένων Μουσουλμάνων, αμφισβητούν τη λογική του να επιτρέπεται στους Μουσουλμάνους άνδρες να έχουν περισσότερες από μία συζύγους, ενώ δεν αναγνωρίζεται το ίδιο «δικαίωμα» στις γυναίκες.

Επιτρέψτε μου καταρχάς να δηλώσω ρητώς ότι η ίδρυση μιας ισλαμικής κοινωνίας αποτελεί δικαιοσύνη και ισότητα. Ο Αλλάχ δημιούργησε τους άνδρες και τις γυναίκες ισότιμους, αλλά με διαφορετικές δυνατότητες και αρμοδιότητες. Άνδρες και γυναίκες διαφέρουν τόσο από άποψη φυσιολογίας όσο και ψυχολογίας. Οι ρόλοι και οι αρμοδιότητες τους είναι διαφορετικές. Άνδρες και γυναίκες είναι ίσοι στο Ισλάμ, αλλά όχι ταυτόσημοι.

Στη Σούρα ελ-Νισά, Κεφάλαιο 4, στίχοι 22 - 24 δίνεται ο κατάλογος των γυναικών με τις οποίες οι Μουσουλμάνοι άνδρες δεν μπορούν να παντρευτούν. Περαιτέρω, στη Σούρα ελ-Νισά, Κεφάλαιο 4, στίχο 24 αναφέρεται: «Επίσης απαγορεύεται να παντρεύεστε με έγγαμες γυναίκες».

Τα ακόλουθα επιχειρήματα απαριθμούν τους λόγους για τους οποίους η πολυανδρία απαγορεύεται στο Ισλάμ:

1- Αν ένας άνδρας έχει περισσότερες από μία συζύγους, τότε είναι εύκολο να ταυτοποιηθούν οι γονείς των παιδιών που γεννήθηκαν από αυτούς τους γάμους, τόσο ο πατέρας όσο και η μητέρα. Σε περίπτωση, όμως, που μια γυναίκα παντρευτεί περισσότερους από έναν συζύγους, μόνο η μητέρα των παιδιών, που γεννήθηκαν από αυτούς τους γάμους, θα προσδιοριστεί και όχι ο πατέρας. Το Ισλάμ δίνει τεράστια σημασία στην αναγνώριση και των δύο γονέων, της μητέρας και του πατέρα. Οι ψυχολόγοι μας λένε ότι τα παιδιά που δεν γνωρίζουν τους γονείς τους, ιδίως τον πατέρα τους, υφίστανται σοβαρές ψυχικές διαταραχές και τραύματα. Συχνά έχουν δυσάρεστη παιδική ηλικία. Για το λόγο αυτό και τα παιδιά των ιερόδουλων δεν έχουν υγιή παιδική ηλικία. Όταν ένα παιδί, που έχει γεννηθεί από έναν τέτοιο γάμο, πάει στο σχολείο και η μητέρα του ερωτηθεί για το όνομα του πατέρα, θα πρέπει να δώσει δύο ή περισσότερα ονόματα! Έχω επίγνωση, βέβαια, ότι οι πρόσφατες εξελίξεις στην επιστήμη κατέστησαν εφικτή με τη βοήθεια του γενετικού ελέγχου την ταυτοποίηση τόσο της μητέρας όσο και του πατέρα. Συνεπώς, ο λόγος αυτός που ίσχυε στο παρελθόν μπορεί στο παρόν να μην ισχύει.

2- Ο άνδρας είναι περισσότερο πολυγαμικός εκ φύσεως σε σύγκριση με μια γυναίκα.

3- Βιολογικά, είναι ευκολότερο για έναν άνδρα να εκτελεί τα καθήκοντά του ως σύζυγος μολονότι έχει πολλές συζύγους. Μια γυναίκα, στην ίδια θέση, έχοντας αρκετούς συζύγους, δεν είναι δυνατόν να εκτελέσει τα καθήκοντά της (ως σύζυγος). Κι αυτό γιατί μια γυναίκα υποβάλλεται σε αρκετές ψυχολογικές μεταβολές και αλλαγές της συμπεριφοράς της που οφείλονται στις διάφορες φάσεις του εμμηνορρυσιακού κύκλου.

4- Μια γυναίκα που έχει περισσότερους από έναν συζύγους έχει πολλούς σεξουαλικούς συντρόφους συγχρόνως και έχει μεγάλη πιθανότητα απόκτησης αφροδίσιων ή σεξουαλικώς μεταδιδόμενων νοσημάτων που μπορούν να μεταδοθούν στο σύζυγό της, ακόμη και αν κανένας από αυτούς δεν έχει εξωσυζυγικές σεξουαλικές σχέσεις. Αυτό δεν συμβαίνει στην περίπτωση που ένας άνδρας έχει περισσότερες από μία συζύγους και καμία από αυτές δεν έχει εξωσυζυγικές σεξουαλικές σχέσεις.

Τα προαναφερθέντα επιχειρήματα είναι και τα πιο προφανή. Υπάρχουν πιθανόν πολλοί περισσότεροι λόγοι για τους οποίους ο Αλλάχ, με την Απέραντη Σοφία Του, έχει απαγορεύσει την πολυανδρία.

 3. H «HIJAB» (ΜΑΝΤΙΛΑ) ΓΙΑ ΤΙΣ ΓΥΝΑΙΚΕΣ

Ερώτηση:

Γιατί το Ισλάμ υποβαθμίζει τις γυναίκες, κρατώντας τες πίσω από τη μαντίλα;

Απάντηση:

Η θέση της γυναίκας στο Ισλάμ αποτελεί συχνά στόχο επιθέσεων στα κοσμικά μέσα μαζικής ενημέρωσης. Η «hijab» ή η Ισλαμική ενδυμασία αναφέρεται από πολλούς ως παράδειγμα της «υποταγής» των γυναικών στα πλαίσια του ισλαμικού νόμου. Προτού αναλύσουμε το λόγο για τον οποίο η θρησκεία συνιστά τη «hijab», ας μελετήσουμε πρώτα την θέση των γυναικών στις κοινωνίες πριν από την έλευση του Ισλάμ.

1. Στο παρελθόν οι γυναίκες ήταν υποβαθμισμένες και χρησιμοποιούνταν ως αντικείμενα πόθου

Τα ακόλουθα παραδείγματα από την ιστορία αποδεικνύουν επαρκώς το γεγονός ότι η θέση των γυναικών σε προηγούμενους πολιτισμούς ήταν τόσο υποβαθμισμένη ώστε στερούνταν της βασικής ανθρώπινης αξιοπρέπειας.

Α. Βαβυλωνιακός Πολιτισμός:

Οι γυναίκες ήταν υποβαθμισμένες και στερούνταν όλα τα δικαιώματα που απορρέουν από το Βαβυλωνιακό δίκαιο. Εάν ένας άνδρας δολοφονούσε μια γυναίκα, αντί να τιμωρηθεί ο ίδιος, καταδικαζόταν η σύζυγός του σε θανατική ποινή.

Β. Ελληνικός Πολιτισμός:

Ο Ελληνικός Πολιτισμός θεωρείται ο πιο ένδοξος από όλους τους αρχαίους πολιτισμούς. Στα πλαίσια, λοιπόν, αυτού του πολύ «ένδοξου» καθεστώτος οι γυναίκες στερούνταν όλων των δικαιωμάτων και ήταν υποβαθμισμένες. Στην ελληνική μυθολογία μια «φανταστική γυναίκα», που ονομαζόταν «Πανδώρα», αποτελούσε τη βασική αιτία της δυστυχίας των ανθρώπων. Οι Έλληνες υποτιμούσαν τις γυναίκες και τις θεωρούσαν υποδεέστερες των ανδρών. Μολονότι η αγνότητα των γυναικών ήταν πολύτιμη και οι γυναίκες έχαιραν μεγάλης εκτίμησης, οι Έλληνες αργότερα κυριεύτηκαν από τον εγωισμό τους και τις σεξουαλικές τους διαστροφές. Έτσι, η Πορνεία έγινε συνήθης πρακτική μεταξύ όλων των τάξεων της Ελληνικής κοινωνίας.

Γ. Ρωμαϊκός Πολιτισμός

Όταν ο Ρωμαϊκός Πολιτισμός βρισκόταν στο απόγειο της «δόξας» του, ο άνδρας είχε το δικαίωμα μέχρι και να αφαιρέσει τη ζωή της συζύγου του. Η Πορνεία και ο γυμνισμός συνηθίζονταν μεταξύ των Ρωμαίων.

Δ. Αιγυπτιακός Πολιτισμός

Οι Αιγύπτιοι θεωρούσαν τις γυναίκες σύμβολο του κακού και σημάδι του διαβόλου.

Ε. Προ-Ισλαμική Αραβία:

Προτού το Ισλάμ εξαπλωθεί στην Αραβία, οι Άραβες υποτιμούσαν τις γυναίκες και πολύ συχνά έθαβαν ζωντανά τα θηλυκά βρέφη αμέσως μετά τη γέννησή τους.

2. Το Ισλάμ ανύψωσε τις γυναίκες, τους έδωσε ισότητα και προσδοκά από αυτές να διατηρήσουν τη θέση τους.

Το Ισλάμ ανύψωσε τη θέση των γυναικών και τους παρείχε τα ακριβή δικαιώματά τους πριν από 1400 χρόνια. Το Ισλάμ προσδοκά οι γυναίκες να διατηρήσουν τη θέση τους.

Η «Hijab» για τους άνδρες

Οι άνθρωποι συνήθως συζητούν για την «hijab», θεωρώντας την ζήτημα των γυναικών. Ωστόσο, στο Ιερό Κοράνι, ο Αλλάχ αναφέρει πρώτα τη «hijab» για τους άνδρες και ύστερα για τις γυναίκες. Το Κοράνι αναφέρει στη Σούρα Αν- Νουρ:

«Να πεις στους πιστούς (άνδρες) ότι πρέπει να κατεβάζουν τα βλέμματά τους και να προφυλάσσουν τη σεμνότητά τους (να μην διαπράττουν μοιχεία). Αυτό τους κάνει να γίνονται πιο αγνοί για τον εαυτό τους. Ο ΑΛΛΑΧ είναι εμπειρογνώμονας για όλα όσα κάνουν.»

[Κοράνι 24:30]

Αν ένας άνδρας κοιτάζοντας μια γυναίκα σκεφτεί με τρόπο αναίσχυντο και αναιδή, τότε οφείλει να χαμηλώσει το βλέμμα του.

Η Μαντίλα για τις γυναίκες

Ο παρακάτω στίχος της Σούρα ελ- Νουρ αναφέρει:

«Και να πεις στις πιστές να κατεβάζουν τα βλέμματά τους και να προφυλάσσουν την αγνότητά τους (να μην διαπράττουν μοιχεία) και να μην επιδεικνύουν την ομορφιά και τα κοσμήματά τους, εκτός απ’ αυτά (που συνήθως) φαίνονται εξωτερικά. Και να σύρουν το πέπλο πάνω από τα στήθη τους και να μην εκθέτουν τα κοσμήματά τους (ομορφιές τους), παρά μόνο στον άνδρα τους ή στον πατέρα τους ή στον πατέρα του ανδρός τους ή στα παιδιά τους... »

[Κοράνι 24:31]

3. Έξι κριτήρια για την Hijab.

Σύμφωνα με το Κοράνι και τη Σουνά υπάρχουν έξι βασικά κριτήρια για να εξετάσουμε το θέμα της « Hijab» (Μαντίλας):

Έκταση:

Το πρώτο κριτήριο αφορά στην έκταση του σώματος που πρέπει να καλυφθεί. Εδώ υπάρχει διαφορά μεταξύ ανδρών και γυναικών. Στον άνδρα είναι υποχρεωτικό να καλύπτεται το σώμα τουλάχιστον από από τον ομφαλό έως τα γόνατα. Στις γυναίκες, η έκταση που πρέπει υποχρεωτικά να καλύπτεται είναι ολόκληρο το σώμα εκτός από το πρόσωπο και τα χέρια μέχρι τον καρπό. Εάν το επιθυμούν, μπορούν να καλύψουν ακόμα και τα εν λόγω μέρη του σώματος. Ορισμένοι Λόγιοι του Ισλάμ επιμένουν ότι το πρόσωπο και τα χέρια είναι υποχρεωτικό να καλύπτονται από την « hijab ».

Όλα τα υπόλοιπα πέντε κριτήρια είναι ίδια για τους άνδρες και τις γυναίκες.

2. Τα ρούχα πρέπει να είναι χαλαρά και να μην αποκαλύπτουν τη μορφή του σώματος.

3. Τα ρούχα δεν πρέπει να είναι διαφανή, έτσι ώστε να μπορεί κανείς να δει μέσα από αυτά.

4. Τα ρούχα δεν πρέπει να είναι τόσο λαμπερά, ώστε να προσελκύουν το αντίθετο φύλο.

5. Τα ρούχα δεν πρέπει να μοιάζουν με εκείνα του αντίθετου φύλου.

6. Τα ρούχα δεν πρέπει να μοιάζουν με αυτά των άπιστων, δηλαδή δεν πρέπει να φορούν ρούχα που να φέρουν ιδιαίτερα διακριτικά ή σύμβολα των θρησκειών των άπιστων.

4. Η «Hijab» συμπεριλαμβάνει μεταξύ άλλων το ήθος και τη συμπεριφορά

H «Hijab», πέρα από τα έξι κριτήρια ένδυσης που προαναφέρθηκαν καταδεικνύει, επίσης, το ήθος, τη συμπεριφορά, τη στάση ζωής και τις προθέσεις ενός ατόμου. Ένα άτομο που απλά πληρεί τα ενδυματολογικά κριτήρια της «Hijab», τηρεί εν μέρει το έθιμο της «Hijab». Η «Hijab» ως ρούχο πρέπει να συνοδεύεται από την «Hijab» των ματιών, την «Hijab» της καρδιάς, την «Hijab» της σκέψης καθώς και από την «Hijab» της πρόθεσης. Περιλαμβάνει, επίσης, τον τρόπο που κάποιος περπατά, τον τρόπο που μιλάει, τον τρόπο που συμπεριφέρεται, κλπ.

5. Η χρήση της «Hijab» (Μαντίλας) αποτρέπει την παρενόχληση

Ο λόγος για τον οποίο η «Hijab» υπαγορεύεται στις γυναίκες αναφέρεται στο Κοράνι στους ακόλουθους στίχους της Σούρα Αλ-’Αχζάμπ:

«Ω Προφήτη! Πες στις συζύγους σου, στις θυγατέρες σου και στις γυναίκες των πιστών ότι πρέπει να ρίχνουν πάνω τους (όταν κυκλοφορούν) τα εξωτερικά τους ρούχα (κελεμπίες),(που καλύπτουν - από το κεφάλι μέχρι τα πόδια). Αυτό είναι κατάλληλο για να αναγνωρίζονται (ως αγνές πιστές) και να μην παρενοχλούνται. Ο ΑΛΛΑΧ είναι Πολυεύσπλαχνος και Γαφούρ (Αυτός που συγχωρεί πάντοτε).»

[Κοράνι 33:59]

Το Κοράνι λέει ότι η «Hijab» έχει υπαγορευθεί στις γυναίκες, έτσι ώστε να αναγνωρίζεται η σεμνότητά τους και να προφυλάσσονται από την κακοποίηση.

6.Το παράδειγμα των δίδυμων αδελφών

Ας υποθέσουμε ότι δύο αδελφές, που είναι δίδυμες και οι οποίες είναι εξίσου όμορφες, περπατούν στο δρόμο. Η μία από αυτές φοράει την Ισλαμική μαντίλα («hijab»), δηλαδή έχει όλο το σώμα της καλυμμένο εκτός από το πρόσωπο και τα χέρια μέχρι τους καρπούς. Η άλλη φοράει δυτικά ρούχα, μια μίνι φούστα ή σορτς. Ακριβώς στη γωνία παραμονεύει ένας χούλιγκαν ή τυχοδιώκτης περιμένοντας το θήραμά του, να παρενοχλήσει δηλαδή κάποια κοπέλα. Ποια θα πειράξει; Την κοπέλα με την Ισλαμική «hijab» ή εκείνη με τη φούστα ή το μίνι; Φυσικά, θα πειράξει το κορίτσι που φοράει τη φούστα ή το μίνι. Τέτοιου είδους ενδυμασίες προκαλούν έμμεσα το αντίθετο φύλο για πειράγματα και παρενόχληση. Το Κοράνι, λοιπόν, πολύ ορθώς αναφέρει ότι η «hijab» προφυλάσσει τις γυναίκες από την παρενόχληση.

7. Η θανατική ποινή για τους βιαστές

Σύμφωνα με την Ισλαμική νομοθεσία (Σαρί’α – Shari’ah), ένας άνδρας που έχει κατηγορηθεί για το βιασμό μιας γυναίκας καταδικάζεται σε θανατική ποινή. Πολλοί εκπλήσσονται με αυτή τη «σκληρή» τιμωρία. Κάποιοι μάλιστα λένε ότι το Ισλάμ είναι μια βάρβαρη και δίχως έλεος θρησκεία! Έθεσα μια απλή ερώτηση σε εκατοντάδες μη Μουσουλμάνους άνδρες. Ας υποθέσουμε ότι, Αλλά(χ) φυλάξοι, κάποιος βιάζει τη γυναίκα σας, τη μητέρα σας ή την αδελφή σας. Είστε εσείς ο δικαστής και ο βιαστής βρίσκεται ενώπιον σας. Πώς θα τον τιμωρούσατε; Όλοι τους δήλωσαν ότι θα τον καταδίκαζαν σε θάνατο. Μερικοί έφθασαν στο σημείο να πουν ότι θα τον βασάνιζαν μέχρι θανάτου. Όσοι ερωτηθήκατε, λοιπόν, αν κάποιος βίαζε τη γυναίκα σας ή τη μητέρα σας τι θα κάνατε, απαντήσατε ότι θα θέλατε να τον σκοτώσετε. Αλλά αν το ίδιο έγκλημα διαπραχθεί στη σύζυγο ή την κόρη κάποιου άλλου θεωρείτε την θανατική ποινή βαρβαρότητα. Γιατί θα πρέπει να υπάρχουν δύο μέτρα και δύο σταθμά;

8. Η Δυτική κοινωνία ψευδώς θεωρεί ότι έχει υψηλά τις γυναίκες

Η Δυτική θέση σχετικά με την απελευθέρωση των γυναικών δεν είναι παρά μια συγκαλυμμένη μορφή εκμετάλλευσης του σώματός τους, υποβάθμισης της ψυχής τους και στέρησης της τιμής τους. Η Δυτική κοινωνία υποστηρίζει ότι οι γυναίκες έχουν περίοπτη θέση. Αντιθέτως, στην πραγματικότητα τις έχει υποβαθμισμένες προσδίδοντάς τους την ιδιότητα των ερωμένων παλλακίδων και “πεταλούδων” της κοινωνίας, που είναι απλώς εργαλεία στα χέρια αυτών που αναζητούν την ευχαρίστηση και τη σεξουαλική απόλαυση. Κι όλα αυτά κρυμμένα πίσω από την έγχρωμη οθόνη της «τέχνης» και του «πολιτισμού».

9. Οι Η.Π.Α. παρουσιάζουν τα υψηλότερα ποσοστά βιασμών

Οι Ηνωμένες Πολιτείες της Αμερικής θεωρούνται από τις πιο προηγμένες χώρες του κόσμου. Παρουσιάζουν, επίσης, τα υψηλότερα ποσοστά βιασμών από οποιαδήποτε άλλη χώρα στον κόσμο. Σύμφωνα με μια έκθεση του FBI, το έτος 1990, σε καθημερινή βάση διαπράττονταν κατά μέσο όρο 1756 βιασμοί στις Η.Π.Α και μόνο. Στη συνέχεια, μια άλλη έκθεση αναφέρει ότι στις Η.Π.Α κατά μέσο όρο καταγράφονται 1900 κρούσματα βιασμών καθημερινά. Το χρονολογικό έτος δεν αναφέρεται. Μπορεί να ήταν το 1992 ή το έτος 1993. Ενδέχεται οι Αμερικάνοι να έγιναν «πιο τολμηροί» τα επόμενα χρόνια.

Ας εξετάσουμε τώρα την περίπτωση όπου η ισλαμική «hijab» καθιερώνεται στην Αμερική. Κάθε φορά που ένας άντρας κοιτάζει μια γυναίκα και στο νου του γεννάται μια αναίσχυντη και αναιδή σκέψη, χαμηλώνει το βλέμμα του. Επίσης, κάθε γυναίκα φοράει την ισλαμική «hijab» και έχει ολόκληρο το σώμα της καλυμμένο εκτός από το πρόσωπο και τα χέρια μέχρι τον καρπό. Σύμφωνα με τα παραπάνω, αν κάποιος διαπράξει βιασμό καταδικάζεται σε θανατική ποινή. Σας ρωτώ, λοιπόν, σκεφτόμενοι ένα τέτοιο σενάριο, το ποσοστό των βιασμών στην Αμερική θα αυξηθεί, θα παραμείνει το ίδιο ή θα μειωθεί;

10. Η εφαρμογή της Ισλαμικής Σαρί’ας (Shariah - Ισλαμική νομοθεσία) θα περιορίσει το ποσοστό των βιασμών

Όσο γρηγορότερα εφαρμοστεί η Ισλαμική Σαρί’α (Shariah) τόσο γρηγορότερα θα είναι και τα θετικά αποτελέσματα. Εάν η Ισλαμική Σαρί’α (Shariah) εφαρμοστεί σε οποιοδήποτε μέρος του κόσμου, είτε στην Αμερική είτε στην Ευρώπη, η κοινωνία θα λειτουργεί καλύτερα. Η «Hijab» δεν υποβιβάζει τη γυναίκα, αλλά την εξυψώνει και παράλληλα προστατεύει τη σεμνότητα και την αγνότητά της.

 4. Εξαπλώθηκε το Ισλάμ με το σπαθί;

Ερώτηση:

Πώς είναι δυνατόν το Ισλάμ να αποκαλείται η θρησκεία της ειρήνης, όταν εξαπλώθηκε με το σπαθί;

Απάντηση:

Πρόκειται για μια κοινή καταγγελία ορισμένων μη Μουσουλμάνων ότι το Ισλάμ δεν θα είχε εκατομμύρια υποστηρικτές σε όλο τον κόσμο, εάν δεν είχε εξαπλωθεί δια της βίας. Τα ακόλουθα επιχειρήματα θα καταστήσουν σαφές το γεγονός ότι ήταν η έμφυτη δύναμη της αλήθειας, του λόγου και της λογικής αυτά που ευθύνονται για τη ραγδαία εξάπλωση του Ισλάμ και όχι η βία.

1. Το Ισλάμ σημαίνει ειρήνη.

Το Ισλάμ προέρχεται από τη ρίζα της λέξης «salaam», που σημαίνει ειρήνη. Σημαίνει, επίσης, την υποβολή της θέλησης κάποιου στον Αλλάχ. Συνεπώς, το Ισλάμ είναι μια θρησκεία της ειρήνης, η οποία αποκτάται με την υποβολή της βούλησης κάποιου στο θέλημα του Ανωτάτου Δημιουργού, του Αλλάχ.

2. Ορισμένες φορές η βία πρέπει να χρησιμοποιείται για τη διατήρηση της ειρήνης.

Κάθε ανθρώπινο ον σε αυτόν τον κόσμο δεν είναι υπέρ της διατήρησης της ειρήνης και της αρμονίας. Υπάρχουν πολλοί, οι οποίοι θα τη διαταράξουν για τα δικά τους συμφέροντα. Ορισμένες φορές η βία πρέπει να χρησιμοποιείται για τη διατήρηση της ειρήνης. Για αυτόν ακριβώς το λόγο έχουμε την αστυνομία, η οποία χρησιμοποιεί βία κατά των εγκληματιών και των αντικοινωνικών στοιχείων προκειμένου να διατηρήσει την ειρήνη στη χώρα. Το Ισλάμ προάγει την ειρήνη. Παράλληλα, το Ισλάμ προτρέπει τους οπαδούς να αγωνιστούν για την καταπολέμηση κάθε είδους καταπίεσης. Ο αγώνας ενάντια στην καταπίεση μπορεί, μερικές φορές, να απαιτεί τη χρήση βίας. Στο Ισλάμ η βία μπορεί να χρησιμοποιηθεί μόνο για την προώθηση της ειρήνης και της δικαιοσύνης.

3. Η γνώμη του ιστορικού De Lacy O'Leary.

Η καλύτερη απάντηση στην εσφαλμένη υπόθεση ότι το Ισλάμ εξαπλώθηκε δια της βίας δίνεται από τον επιφανή ιστορικό De Lacy O'Leary στο βιβλίο «Το Ισλάμ στο σταυροδρόμι» (σελίδα 8):

«Η Ιστορία καθιστά σαφές, ωστόσο, ότι ο μύθος των φανατικών Μουσουλμάνων που σαρώνουν τον κόσμο και επιβάλλουν το Ισλάμ δια του ξίφους στις κατεκτημένες φυλές, είναι ένας από τους πιο παράλογους μύθους που οι ιστορικοί έχουν ποτέ επαναλάβει.»

4. Οι Μουσουλμάνοι κυριαρχούσαν στην Ισπανία για 800 χρόνια.

Οι Μουσουλμάνοι κυριαρχούσαν στην Ισπανία για περίπου 800 χρόνια. Δεν χρησιμοποίησαν ποτέ τη βία για να υποχρεώσουν τους ανθρώπους να αλλάξουν. Αργότερα, οι Χριστιανοί Σταυροφόροι ήρθαν στην Ισπανία και αφάνισαν τους Μουσουλμάνους. Δεν υπήρξε ούτε ένας Μουσουλμάνος στην Ισπανία, ο οποίος θα μπορούσε να πει ανοιχτά το «Αδάν», που αποτελεί πρόσκληση για προσευχή.

5. 14 εκατομμύρια Άραβες είναι Χριστιανοί Κόπτες .

Οι Μουσουλμάνοι ήταν οι άρχοντες της Αραβίας για 1400 χρόνια. Για λίγα χρόνια κυβερνούσαν οι Βρετανοί και για άλλα λίγα οι Γάλλοι. Γενικά, οι Μουσουλμάνοι κυβέρνησαν την Αραβία για 1400 χρόνια. Ωστόσο, σήμερα, υπάρχουν 14 εκατομμύρια Άραβες οι οποίοι είναι Χριστιανοί Κόπτες, δηλαδή Χριστιανοί από γενεές. Αν οι Μουσουλμάνοι είχαν χρησιμοποιήσει το σπαθί δεν θα υπήρχε ούτε ένας Άραβας που να έχει παραμείνει Χριστιανός.

6. Περισσότεροι από 80% οι μη Μουσουλμάνοι στην Ινδία.

Οι Μουσουλμάνοι κυριάρχησαν στην Ινδία για περίπου χίλια χρόνια. Αν ήθελαν, είχαν τη δύναμη να στρέψουν όλους τους μη Μουσουλμάνους της Ινδίας στο Ισλάμ. Σήμερα πάνω από το 80% του πληθυσμού της Ινδίας είναι μη Μουσουλμάνοι. Όλοι αυτοί οι μη Μουσουλμάνοι Ινδοί σήμερα μαρτυρούν ότι το Ισλάμ δεν εξαπλώθηκε με το σπαθί.

7. Ινδονησία και Μαλαισία.

Η Ινδονησία είναι μια χώρα που έχει το μεγαλύτερο αριθμό Μουσουλμάνων στον κόσμο. Η πλειοψηφία των ανθρώπων στη Μαλαισία είναι Μουσουλμάνοι. Μπορεί κανείς να ρωτήσει: «Ποιος Μουσουλμανικός στρατός πήγε στην Ινδονησία και τη Μαλαισία;»

(Η απάντηση είναι ότι δεν υπάρχει ούτε ένας μουσουλμανικός στρατός που πήγε εκεί!)

8. Ανατολική Ακτή της Αφρικής.

Ομοίως, το Ισλάμ εξαπλώθηκε ταχύτατα και στην Ανατολική Ακτή της Αφρικής. Αν το Ισλάμ εξαπλώθηκε με το σπαθί, κάποιος θα μπορούσε και πάλι να ρωτήσει: «Ποιός Μουσουλμανικός στρατός πήγε στην Ανατολική Ακτή της Αφρικής;»

9. Thomas Carlyle.

Ο διάσημος ιστορικός, Thomas Carlyle, στο βιβλίο του Ήρωες και λατρεία Ηρώων, αναφέρεται σε αυτή την παρανόηση σχετικά με την εξάπλωση του Ισλάμ: «Το σπαθί πράγματι, αλλά πού θα πάρετε το σπαθί σας; Κάθε καινούργια άποψη, στο ξεκίνημα της αποτελεί ακριβώς μειοψηφία του ενός. Υπάρχει στο νου ενός και μόνο ανθρώπου. Εκεί κατοικεί ακόμη. Ένας άνθρωπος μόνο σε ολόκληρο τον κόσμο το πιστεύει, υπάρχει ένας άνθρωπος εναντίον όλων των ανθρώπων. Για αυτό παίρνει ένα σπαθί και προσπαθεί να διαδώσει με αυτό, θα κάνει λίγα για αυτόν. Πρέπει να πάρετε σπαθί σας! Σε γενικές γραμμές, ένα πράγμα θα διαδοθεί από μόνο του, όπως μπορεί.»

10. Όχι καταναγκασμός στη θρησκεία.

Με ποιο σπαθί το Ισλάμ εξαπλώθηκε; Ακόμη και αν οι Μουσουλμάνοι το είχαν δε θα μπορούσαν να το χρησιμοποιήσουν για να διαδώσουν το Ισλάμ, καθώς το Κοράνι λέει στον παρακάτω στίχο:

«Στη Θρησκεία δεν υπάρχει καταναγκασμός. Διότι η Αλήθεια έχει διαχωριστεί σαφώς από την Πλάνη»

[Κοράνι 2:256]

11. Το Σπαθί της νόησης.

Είναι το σπαθί της νόησης. Το σπαθί που κυριεύει τις καρδιές και το νου των ανθρώπων. Το Κοράνι λέει στη Σούρα Αν-Ναχλ, κεφάλαιο 16, στίχος 125:

« Προσκάλεσε (όλους) στη θρησκεία του Κυρίου σου με σοφία και όμορφο κήρυγμα. Και προσπάθησε να τους πείσεις με τον καλύτερο τρόπο και τον πιο ευγενικό.»

[Κοράνι 16:125]

12. Αύξηση στις παγκόσμιες θρησκείες από το 1934 έως το 1984.

Ένα άρθρο στο "Almanac”, με χρονολογία έκδοσης 1986, έδωσε τα στατιστικά στοιχεία της αύξησης του ποσοστού των κυριότερων θρησκειών του κόσμου μέσα σε μισό αιώνα από το 1934 έως το 1984. Το άρθρο αυτό δημοσιεύθηκε επίσης στο περιοδικό «The Plain Truth» . Στην κορυφή βρισκόταν η Ισλαμική θρησκεία, η οποία αυξήθηκε κατά 235%, ενώ ο Χριστιανισμός παρουσίασε αύξηση μόνο 47%. Μπορεί να ρωτήσει κανείς: «ποιος πόλεμος διεξήχθη αυτόν τον αιώνα κατά τον οποίο εκατομμύρια ανθρώπων στράφηκαν στην Ισλαμική θρησκεία;»

13. Το Ισλάμ είναι η ταχύτερα αναπτυσσόμενη θρησκεία στην Αμερική και την Ευρώπη.

Σήμερα, η ταχύτερα αναπτυσσόμενη θρησκεία στην Αμερική είναι το Ισλάμ. Το ίδιο ισχύει και στην Ευρώπη. Ποιο σπαθί αναγκάζει τους ανθρώπους στη Δύση να αποδεχθούν το Ισλάμ σε τόσο μεγάλο ποσοστό;

14. Dr. Joseph Adam Pearson

Ο Dr. Joseph Adam Pearson ορθώς αναφέρει: «Οι άνθρωποι που ανησυχούν ότι τα πυρηνικά όπλα θα βρεθούν μια μέρα στα χέρια των Αράβων, αδυνατούν να συνειδητοποιήσουν ότι η Ισλαμική βόμβα έχει ήδη πέσει, έπεσε την ημέρα που γεννήθηκε ο Μωχάμμαντ (Το Έλεος Του Αλλάχ και ειρήνη σ’ αυτόν).»

 5. Οι Μουσουλμάνοι είναι φονταμενταλιστές και τρομοκράτες

Ερώτηση:

Γιατί οι περισσότεροι από τους Μουσουλμάνους είναι φονταμενταλιστές και τρομοκράτες ;

Απάντηση:

Αυτό το ερώτημα συχνά τίθεται σε Μουσουλμάνους, είτε άμεσα είτε έμμεσα, κατά τη διάρκεια οποιασδήποτε συζήτησης σχετικά με τη θρησκεία ή τις διεθνείς υποθέσεις. Τα Μουσουλμανικά στερεότυπα διαιωνίζονται μέσω κάθε μορφής μέσων μαζικής ενημέρωσης συνοδευόμενα από παραπληροφόρηση σχετικά με την Ισλαμική θρησκεία και τους Μουσουλμάνους. Στην πραγματικότητα, τέτοια παραπληροφόρηση και ψευδή προπαγάνδα συχνά οδηγεί σε διακρίσεις και βιαιοπραγίες εναντίον των Μουσουλμάνων. Χαρακτηριστική περίπτωση είναι η αντιμουσουλμανική εκστρατεία των αμερικανικών μέσων ενημέρωσης μετά την έκρηξη βόμβας στην Οκλαχόμα, όπου ο Τύπος έσπευσε να δηλώσει ότι πίσω από την επίθεση υπάρχει «συνωμοσία της Μέσης Ανατολής». Αργότερα, βέβαια, ως ένοχος αναγνωρίστηκε ένας στρατιώτης από τις Αμερικανικές Ένοπλες Δυνάμεις.

Ας αναλύσουμε τον ισχυρισμό αυτόν του «φονταμενταλισμού» και «της τρομοκρατίας»:

1. Ορισμός του όρου «φονταμενταλιστής»

Φονταμενταλιστής είναι ο άνθρωπος που ακολουθεί και προσκολλάται στις θεμελιώδεις αρχές ενός δόγματος ή μιας θεωρίας που ακολουθεί. Για να είναι κάποιος καλός γιατρός, οφείλει να γνωρίζει, να ακολουθεί και να εφαρμόζει τις βασικές αρχές της ιατρικής. Με άλλα λόγια, θα πρέπει να είναι φονταμενταλιστής στον τομέα της ιατρικής. Για να είναι κάποιος καλός μαθηματικός, οφείλει να γνωρίζει, να ακολουθεί και να εφαρμόζει τις βασικές αρχές των μαθηματικών. Θα πρέπει να είναι φονταμενταλιστής στον τομέα των μαθηματικών. Για να είναι κάποιος καλός επιστήμονας, οφείλει να γνωρίζει, να ακολουθεί και να εφαρμόζει τις βασικές αρχές της επιστήμης. Θα πρέπει, δηλαδή, να είναι φονταμενταλιστής στον τομέα της επιστήμης.

2. Δεν είναι όλοι οι «φονταμενταλιστές» το ίδιο

Κανείς δε μπορεί να ζωγραφίσει όλους τους φονταμενταλιστές με το ίδιο πινέλο. Κανείς δε μπορεί να κατηγοριοποιήσει όλους τους φονταμενταλιστές ως καλούς ή κακούς. Αυτή η κατηγοριοποίηση του οποιουδήποτε φονταμενταλιστή θα εξαρτηθεί από τον τομέα ή τη δραστηριότητα στον οποίο ή στην οποία είναι φονταμενταλιστής. Ένας φονταμενταλιστής ληστής ή κλέφτης προξενεί κακό στην κοινωνία και ως εκ τούτου είναι ανεπιθύμητος. Ένας φονταμενταλιστής γιατρός, από την άλλη πλευρά, ωφελεί την κοινωνία και χαίρει ιδιαίτερης εκτίμησης.

3. Είμαι υπερήφανος που είμαι ένας Μουσουλμάνος φονταμενταλιστής

Είμαι ένας φονταμενταλιστής Μουσουλμάνος που, με τη χάρη του Αλλάχ, γνωρίζει, ακολουθεί και αγωνίζεται να εφαρμόσει τις θεμελιώδεις αρχές του Ισλάμ. Ένας αληθινός Μουσουλμάνος δε διστάζει να είναι φονταμενταλιστής. Είμαι υπερήφανος που είμαι ένας Μουσουλμάνος φονταμενταλιστής επειδή γνωρίζω ότι οι θεμελιώδεις αρχές του Ισλάμ ευνοούν την ανθρωπότητα και ολόκληρο τον κόσμο. Δεν υπάρχει ούτε μία θεμελιώδη αρχή του Ισλάμ που να βλάπτει ή να αντιτίθεται στα συμφέροντα του ανθρώπινου γένους στο σύνολό του. Πολλοί άνθρωποι αποδέχονται τις παρερμηνείες σχετικά με το Ισλάμ και θεωρούν διάφορες διδασκαλίες του ως άδικες ή ανάρμοστες. Αυτό οφείλεται στην ανεπαρκή και εσφαλμένη γνώση για το Ισλάμ. Αν κάποιος εξετάσει ενδελεχώς τις διδασκαλίες της Ισλαμικής θρησκείας με ευρύτητα πνεύματος, δεν μπορεί να παραβλέψει το γεγονός ότι το Ισλάμ είναι γεμάτο οφέλη τόσο σε ατομικό όσο και σε συλλογικό επίπεδο.

4. Λεξιλογική σημασία του όρου «φονταμενταλιστής»

Σύμφωνα με το λεξικό Webster «ο φονταμενταλισμός» ήταν ένα κίνημα στον Αμερικανικό Προτεσταντισμό που προέκυψε το προηγούμενο μισό του 20ού αιώνα. Ήταν μια αντίδραση στο μοντερνισμό, που υπογράμμισε το αλάθητο της Βίβλου, όχι μόνο σε θέματα πίστης και ηθικής, αλλά και ως κατεξοχήν ιστορική καταγραφή. Ενίσχυσε την πίστη στη Βίβλο θεωρώντας την ως τον εγγράμματο λόγο του Θεού. Συνεπώς, ο φονταμενταλισμός ήταν ένας όρος που χρησιμοποιήθηκε αρχικά για μια ομάδα Χριστιανών που πίστευαν ότι η Βίβλος ήταν ο επί λέξει λόγος του Θεού, χωρίς σφάλματα και λάθη.

Σύμφωνα με το λεξικό της Οξφόρδης «φονταμενταλισμός» σημαίνει «αυστηρή διατήρηση των αρχαίων ή των θεμελιωδών δογμάτων της κάθε θρησκείας, ειδικά της Ισλαμικής».

Σήμερα, όταν ένα άτομο χρησιμοποιεί τη λέξη φονταμενταλιστής σκέφτεται έναν Μουσουλμάνο που είναι τρομοκράτης.

5. Τί σημαίνει «τρομοκράτης»;

«Τρομοκράτης» είναι ένας άνθρωπος που προκαλεί τρόμο. Όταν ένας ληστής βλέπει έναν αστυνομικό τρομοκρατείται. Ο αστυνομικός, λοιπόν, για το ληστή είναι τρομοκράτης. Επομένως ο όρος «τρομοκράτης» χρησιμοποιείται γενικά για τα πρόσωπα εκείνα που προκαλούν τρόμο στους κοινούς ανθρώπους. Αλλά στην πραγματικότητα, οι μουσουλμάνοι αποτελούν πηγή ειρήνης για τους αθώους ανθρώπους.

6. Διαφορετικές ετικέτες αποδίδονται στο ίδιο άτομο για την ίδια ενέργεια, π.χ. «τρομοκράτης» και «πατριώτης»

Προτού η Ινδία ανεξαρτητοποιηθεί από τη Βρετανική κυριαρχία, κάποιοι αγωνιστές της ελευθερίας της Ινδίας, οι οποίοι, όπως είναι φυσικό, υπήρξαν βίαιοι, χαρακτηρίστηκαν ως τρομοκράτες από την Βρετανική κυβέρνηση. Τα ίδια άτομα επαινέθηκαν από τους Ινδούς για τις ίδιες ακριβώς πράξεις και χαρακτηρίστηκαν ως «πατριώτες». Επομένως, δύο διαφορετικοί χαρακτηρισμοί δόθηκαν στους ίδιους ανθρώπους για τις ίδιες πράξεις. Ο ένας τους αποκαλεί τρομοκράτες, ενώ άλλος τους αποκαλεί πατριώτες. Όσοι πίστευαν ότι οι Βρετανοί είχαν δικαίωμα κυριαρχίας στην Ινδία τους αποκάλεσαν τρομοκράτες, ενώ όσοι ήταν της άποψης ότι οι Βρετανοί δεν είχαν κανένα δικαίωμα να εξουσιάζουν την Ινδία τους αποκάλεσαν πατριώτες και αγωνιστές της ελευθερίας.

Επομένως, είναι σημαντικό προτού κριθεί κάποιος να του δίνεται μια δίκαιη δίκη. Θα πρέπει να ακουστούν και οι δύο πλευρές της επιχειρηματολογίας, να αναλυθεί η κατάσταση και να ληφθεί υπόψη τόσο η αιτία όσο και η πρόθεση του ατόμου και μόνο τότε είναι δυνατόν να κριθεί αναλόγως.

7. Ισλάμ σημαίνει ειρήνη

Η λέξη Ισλάμ προέρχεται από την Αραβική λέξη «salaam» που σημαίνει ειρήνη. Πρόκειται για μια θρησκεία ειρήνης, οι βασικές αρχές της οποίας διδάσκουν τους πιστούς να διατηρούν και να προωθούν την ειρήνη σε όλο τον κόσμο.

Συνεπώς, κάθε Μουσουλμάνος θα πρέπει να είναι φονταμενταλιστής, δηλαδή θα πρέπει να ακολουθεί τις θεμελιώδεις αρχές της Θρησκείας της Ειρήνης, το Ισλάμ. Θα πρέπει να είναι τρομοκράτης μόνο για τα αντικοινωνικά στοιχεία, προκειμένου να προωθήσει την ειρήνη και τη δικαιοσύνη στην κοινωνία.

 6. Η βρώση μη φυτικών τροφών/ Η μη χορτοφαγική διατροφή

Ερώτηση:

Η θανάτωση ενός ζώου συνιστά ανελέητη πράξη. Τότε γιατί οι Μουσουλμάνοι καταναλώνουν μη φυτικές τροφές;

Απάντηση:

Η «χορτοφαγία» είναι στις μέρες μας ένα κίνημα σε ολόκληρο τον κόσμο. Πολλοί τη συνδέουν ακόμα και με τα δικαιώματα των ζώων. Πράγματι, είναι πολλοί εκείνοι που θεωρούν την κατανάλωση κρέατος και άλλων μη φυτικών προϊόντων ως παραβίαση των δικαιωμάτων των ζώων.

Το Ισλάμ επιτάσσει έλεος και ευσπλαχνία για όλα τα έμβια όντα. Συγχρόνως, όμως, υποστηρίζει ότι ο Αλλάχ δημιούργησε τη γη και τη θαυμαστή χλωρίδα και πανίδα της προς όφελος της ανθρωπότητας. Έγκειται στην ανθρωπότητα να χρησιμοποιήσει κάθε πόρο αυτού του κόσμου με σύνεση, ως «Νί‘μα» (Θεία Ευλογία) και «Αμάνα» (εμπιστοσύνη) από τον Αλλάχ.

Ας εξετάσουμε κι άλλες πτυχές αυτού του θέματος.

1. Ένας Μουσουλμάνος μπορεί να είναι καθαρά χορτοφάγος.

Ένας Μουσουλμάνος ακόμα κι αν είναι χορτοφάγος μπορεί να θεωρείται πολύ καλός Μουσουλμάνος. Δεν είναι υποχρεωτικό για έναν Μουσουλμάνο να μην είναι χορτοφάγος.

2. Το Κοράνι επιτρέπει στους Μουσουλμάνους να μην είναι χορτοφάγοι.

Παρόλα αυτά το Κοράνι επιτρέπει σε ένα Μουσουλμάνο να μην είναι χορτοφάγος.

Οι ακόλουθοι στίχοι του Κορανίου αποτελούν απόδειξη αυτού:

«Ω! Εσείς που πιστεύετε! Εκπληρώστε (όλες) τις συμφωνίες σας. Σας επιτρέπονται (για τροφή) όλα τα τετράποδα ζώα εκτός από τις αναφερθείσες εξαιρέσεις.»

[Κοράνι 5:1]

«Και τα κοπάδια έπλασε για σας, που από αυτά αντλείτε ζεστασιά κι άλλα πολλά χρήσιμα, κι από αυτά τρώτε.»

[Κοράνι 16:5]

«Και στα ζωντανά σας – επίσης – θα βρείτε ένα διδακτικό παράδειγμα. Σας δίνουμε να πιείτε από εκείνο που βρίσκεται μέσα στο κορμί τους (το γάλα). Και πολλά άλλα οφέλη έχετε, (εκτός) από αυτά. Κι από το (κρέας) τους τρώτε.»

[Κοράνι 23:21]

3. Το κρέας είναι θρεπτικό και πλούσιο σε πρωτεΐνες.

Οι μη φυτικές τροφές συνιστούν μια καλή πηγή πρωτεΐνης. Από βιολογικής άποψης, είναι πλούσιες σε πρωτεΐνες καθώς περιέχουν και τα 8 βασικά αμινοξέα που δεν συντίθενται στον οργανισμό και πρέπει να λαμβάνονται από τη διατροφή. Επίσης, το κρέας περιέχει σίδηρο, βιταμίνη Β1 και νιασίνη.

4. Η οδοντοστοιχία του ανθρώπου μαρτυρεί πως είναι παμφάγο ον.

Αν παρατηρήσετε τις οδοντοστοιχίες των φυτοφάγων ζώων, όπως των αγελάδων, των προβάτων και των αιγών, θα διαπιστώσετε μία σημαντική ομοιότητα σε όλες αυτές. Όλα αυτά τα ζώα διαθέτουν επίπεδη οδοντοστοιχία, δηλαδή κατάλληλη για χορτοφαγική διατροφή. Αν πάλι παρατηρήσετε την οδοντοστοιχία των σαρκοφάγων, όπως είναι το λιοντάρι, η τίγρης ή η λεοπάρδαλη, θα διαπιστώσετε πως έχουν αιχμηρά δόντια, δηλαδή κατάλληλα για σαρκοφαγική διατροφή. Αν, τέλος, αναλύσετε την οδοντοστοιχία των ανθρώπων, θα βρείτε ότι έχουν τόσο επίπεδα όσο και αιχμηρά δόντια. Επομένως, έχουν οδοντοστοιχία κατάλληλη τόσο για χορτοφαγική όσο και για σαρκοφαγική διατροφή. Είναι, λοιπόν, όντα παμφάγα. Μπορεί κάποιος να ρωτήσει: «αν ο Παντοδύναμος Αλλάχ επιθυμούσε οι άνθρωποι να είναι φυτοφάγα όντα, τότε γιατί τους εφοδίασε και με αιχμηρά δόντια;» Είναι λογικό ότι υπέθετε πως θα μας χρειαστούν τόσο για τις φυτικές όσο και για τις μη φυτικές τροφές.

5. Ο ανθρώπινος οργανισμός μπορεί να αφομοιώσει τόσο τις φυτικές όσο και τις μη φυτικές τροφές.

Το πεπτικό σύστημα των φυτοφάγων ζώων μπορεί να επεξεργαστεί και να αφομοιώσει μόνο τις φυτικές τροφές. Από την άλλη πλευρά, εκείνο των σαρκοφάγων μπορεί να αφομοιώσει μόνο το κρέας. Όμως, το πεπτικό σύστημα των ανθρώπων μπορεί να επεξεργαστεί και να αφομοιώσει εξίσου τις φυτικές και τις μη φυτικές τροφές. Αν ο Παντοδύναμος Αλλάχ ήθελε να καταναλώνουμε μόνο φυτικές τροφές, τότε γιατί μας έδωσε ένα πεπτικό σύστημα που είναι σε θέση να αφομοιώνει και τα φυτικά και τα μη φυτικά τρόφιμα;

6. Οι Ινδουιστικές γραφές επιτρέπουν τις μη φυτικές τροφές.

α. Υπάρχουν πολλοί Ινδουιστές που είναι αυστηρά χορτοφάγοι. Πιστεύουν ότι είναι ενάντια στη θρησκεία τους η κατανάλωση μη φυτικών τροφών. Όμως, η αλήθεια είναι ότι οι Ινδουιστικές γραφές επιτρέπουν στον άνθρωπο να τρώει κρέας, καθώς αναφέρουν ότι Ινδουιστές σοφοί και άγιοι καταναλώνουν μη φυτικές τροφές.

β. Στο Manu Smruti, το νομικό βιβλίο των Ινδουιστών, στο 5ο κεφάλαιο, στο στίχο 30, αναφέρεται:

«Αυτός που τρώει το κρέας εκείνων που προορίζονται για βρώση δεν πράττει τίποτα κακό, ακόμα κι αν το κάνει καθημερινά. Ο ίδιος ο Θεός δημιούργησε κάποια πλάσματα που προορίζονται να καταναλωθούν και κάποια άλλα που προορίζονται να καταναλώσουν.»

γ. Στον επόμενο πάλι στίχο του Manu Smruti, κεφάλαιο 5, στίχος 31 αναφέρει:

«Η βρώση κρέατος επιτρέπεται στη θυσία. Είναι γνωστή από την παράδοση ως νόμος των θεών.»

δ. Περαιτέρω, στο Manu Smruti, κεφάλαιο 5, στίχοι 39 και 40 αναφέρει:

«Ο ίδιος ο Θεός έπλασε ζώα που προορίζονται για θυσία, … , συνεπώς το να σκοτώνεις στα πλαίσια της θυσίας δε συνιστά θανάτωση.»

ε. Στο Mahabharata Anushashan Parva στο κεφάλαιο 88 εξιστορείται η συζήτηση μεταξύ του Dharmaraj Yudhishthira και του Pitamah Bhishma με θέμα τις τροφές που πρέπει να προσφέρει κανείς στους Pitris (προγόνους) κατά τη διάρκεια της Shraddha (τελετή νεκρών) προκειμένου να είναι μακάριοι. Το άρθρο έχει ως εξής:

« Ο Yudhishthira είπε: «Πες μου ποιο είναι αυτό που όταν αφιερώνεται στους Pitris (νεκρούς προγόνους) γίνεται ανεξάντλητο; Ποιο (Havi) ,πάλι, αν προσφέρεται διαρκεί για πάντα; Ποιο είναι αυτό που (εφόσον προσφέρεται) γίνεται αιώνιο;»

Ο Bhishma είπε: «Άκουσε, Yudhishthira, ποια είναι αυτά τα (Havis) τα οποία όσοι γνωρίζουν τις τελετουργίες της Shraddha (της τελετής των νεκρών) θεωρούν πως είναι κατάλληλα και ποια είναι τα φρούτα που προσφέρονται στον καθένα. Με σουσάμι και ρύζι και Masha και νερό, ρίζες και φρούτα, αν προσφερθούν κατά τη Shraddha, οι πρόγονοι, ω βασιλιά, παραμένουν ικανοποιημένοι για ένα μήνα. Αν πάλι προσφερθούν ψάρια, οι πρόγονοι παραμένουν ευχαριστημένοι για δύο μήνες, με αρνίσιο κρέας για τρεις μήνες και με λαγό για τέσσερις. Με το κρέας της κατσίκας για πέντε μήνες, με το μπέικον (χοιρινό κρέας) για έξι και με τα πουλερικά για επτά μήνες. Με το κρέας ελαφιού που προέρχεται από τα ελάφια που αποκαλούνται Prishata, μένουν ευχαριστημένοι για διάστημα οκτώ μηνών και με εκείνο που προέρχεται από τα Ruru για εννέα μήνες. Με το κρέας της Gavaya για δέκα μήνες, ενώ με το bufffalo η ικανοποίησή τους διαρκεί έντεκα μήνες. Επίσης, με το βοδινό κρέας που προσφέρεται κατά τη διάρκεια της Shraddha, λέγεται πως η ικανοποίησή τους διαρκεί έναν ολόκληρο χρόνο. Η Payasa αναμεμειγμένη με βούτυρο είναι το ίδιο αποδεκτή από τους νεκρούς προγόνους όπως και το βοδινό κρέας. Με το κρέας του Vadhrinasa (μεγάλου ταύρου) ικανοποιούνται για δώδεκα χρόνια. Η προσφορά στους νεκρούς προγόνους σάρκας ρινόκερου στις επετείους των σεληνιακών ημερών κατά τις οποίες έχασαν τη ζωή τους είναι ανεξάντλητη. Η Kalaska, τα πέταλα του λουλουδιού kanchana και το κόκκινο αιγοπρόβειο κρέας που προσφέρονται αποδεικνύονται ανεξάντλητα.

Έτσι, αν επιθυμείτε οι πρόγονοί σας να παραμένουν ευχαριστημένοι, θα πρέπει να τους προσφέρετε το κόκκινο κρέας της κατσίκας.

7. Ο Ινδουισμός επηρεάστηκε από άλλες θρησκείες

Αν και οι Ινδουιστικές Γραφές επιτρέπουν στους πιστούς τους να έχουν μη χορτοφαγική διατροφή, πολλοί Ινδουιστές έχουν υιοθετήσει τη χορτοφαγική διατροφή, επειδή επηρεάζονται από άλλες θρησκείες, όπως τον Τζαϊνισμό (Jainism).

8. Ακόμα και τα φυτά έχουν ζωή

Ορισμένες θρησκείες έχουν υιοθετήσει καθαρά την χορτοφαγία ως διατροφή, επειδή είναι απόλυτα αντίθετες με τη θανάτωση των έμβιων όντων. Εάν κάποιος μπορεί να επιβιώσει χωρίς να σκοτώνει κανένα ζωντανό όν, θα ήμουν ο πρώτος που θα υιοθετούσε έναν τέτοιο τρόπο ζωής. Στο παρελθόν οι άνθρωποι πίστευαν ότι τα φυτά ήταν άψυχα. Σήμερα αποτελεί παγκόσμια πραγματικότητα το γεγονός ότι ακόμα και τα φυτά έχουν ζωή. Συνεπώς, η λογική τους να μη θανατώνουν έμβια όντα δεν εφαρμόζεται ακόμα και αν υιοθετούν την καθαρά χορτοφαγική διατροφή.

9. Ακόμα και τα φυτά μπορούν να αισθανθούν πόνο

Επιπλέον, υποστηρίζουν ότι τα φυτά δεν μπορούν να αισθανθούν πόνο και συνεπώς το να θανατώνεις ένα φυτό θεωρείται μικρότερο έγκλημα σε σύγκριση με το να σκοτώνεις ένα ζώο. Σήμερα η επιστήμη υποστηρίζει ότι ακόμα και τα φυτά μπορούν να αισθανθούν πόνο. Αλλά η κραυγή του φυτού δεν μπορεί να ακουστεί από τον άνθρωπο. Αυτό οφείλεται στην αδυναμία του ανθρώπινου αυτιού να ακούει ήχους που δεν είναι στα πλαίσια του ακουστικού του φάσματος, δηλαδή στα 20 Hertz έως 20.000 Hertz. Οτιδήποτε κάτω και άνω αυτού του εύρους δεν μπορεί να ακουστεί από τον άνθρωπο. Ένας σκύλος μπορεί να ακούσει έως 40.000 Hertz. Συνεπώς, υπάρχουν σιωπηλά σφυρίγματα σκυλιών που έχουν συχνότητα μεγαλύτερη από 20.000 Hertz και μικρότερη από 40.000 Hertz. Αυτά τα σφυρίγματα ακούγονται μόνο από τα σκυλιά και όχι από τον άνθρωπο. Ο σκύλος αναγνωρίζει το σφύριγμα του κυρίου του και έρχεται σε αυτόν. Σύμφωνα με έρευνα που πραγματοποιήθηκε στις ΗΠΑ, ένας αγρότης εφηύρε ένα όργανο το οποίο μετέτρεπε την κραυγή των φυτών, έτσι ώστε να μπορεί να ακουστεί από τον άνθρωπο. Ήταν, λοιπόν, σε θέση να την αναγνωρίσει αμέσως, όταν το ίδιο το φυτό φώναζε για νερό. Πρόσφατες έρευνες δείχνουν ότι τα φυτά μπορούν ακόμα και να νιώθουν ευτυχία και λύπη. Μπορεί επίσης να κλαίνε.

10. Το να σκοτώσεις ένα έμβιο όν με δύο αισθήσεις λιγότερες δεν αποτελεί μικρότερο έγκλημα

Κάποτε ένας χορτοφάγος υποστήριξε την επιλογή του δηλώνοντας ότι τα φυτά έχουν μόνο δύο ή τρεις αισθήσεις, ενώ τα ζώα διαθέτουν πέντε αισθήσεις. Συνεπώς, το να θανατώνεις ένα φυτό συνιστά μικρότερο έγκλημα από το να θανατώνεις ένα ζώο. Ας υποθέσουμε, τώρα, ότι ο αδελφός σου γεννιέται κωφάλαλος και έχει δύο αισθήσεις λιγότερες σε σύγκριση με τους άλλους ανθρώπους. Μεγαλώνει και κάποιος τον δολοφονεί. Θα ζητούσες από το δικαστή να δώσει στο δολοφόνο μικρότερη τιμωρία, επειδή ο αδελφός σου είχε δύο αισθήσεις λιγότερες; Στην πραγματικότητα θα μπορούσες να ισχυριστείς ότι έχει σκοτώσει, έναν αθώο άνθρωπο και ο δικαστής θα πρέπει να δώσει στο δολοφόνο μεγαλύτερη τιμωρία.

Πράγματι το Κοράνι λέει:

«Ω! Σεις οι άνθρωποι! Φάγετε απ’ ό, τι βρίσκεται νόμιμο και καλό στη γη.»

[Κοράνι 2:168]

11. Υπερπληθυσμός βοοειδών

Αν κάθε άνθρωπος ήταν χορτοφάγος, αυτό θα οδηγούσε στον υπερπληθυσμό των βοοειδών του κόσμου, δεδομένου ότι η αναπαραγωγή και ο πολλαπλασιασμός τους πραγματοποιείται με ταχείς ρυθμούς. Ο Αλλάχ με τη Θεία Σοφία Του γνωρίζει πώς να διατηρήσει την ισορροπία της δημιουργίας Του κατάλληλα. Δεν υπάρχει αμφιβολία ότι μας έχει επιτρέψει το κρέας των βοοειδών.

12. Το κόστος του κρέατος είναι λογικό δεδομένου ότι δεν είναι όλοι μη-χορτοφάγοι

Δεν με πειράζει αν μερικοί άνθρωποι είναι καθαρά χορτοφάγοι. Ωστόσο, δεν θα πρέπει να καταδικάζουν τους μη χορτοφάγους ως αδίστακτους. Πράγματι αν όλοι οι Ινδοί γίνουν μη χορτοφάγοι, τότε οι τωρινοί μη χορτοφάγοι θα ζημιωθούν, δεδομένου ότι θα αυξηθεί η τιμή του κρέατος.

 Η ΙΣΛΑΜΙΚΗ ΜΕΘΟΔΟΣ ΤΗΣ ΣΦΑΓΗΣ ΤΩΝ ΖΩΩΝ ΦΑΙΝΕΤΑΙ ΝΑ ΕΙΝΑΙ ΑΝΕΛΕΗΤΗ

Ερώτηση:

Γιατί οι Μουσουλμάνοι σφάζουν τα ζώα με τρόπο ανηλεή βασανίζοντας τα και σκοτώνοντας αργά και επώδυνα;

Απάντηση:

Η Ισλαμική μέθοδος της σφαγής των ζώων, που είναι γνωστή με τον όρο «Ζαμπίχα» έχει αποτελέσει αντικείμενο πολλών επικρίσεων από πολλούς ανθρώπους.

Μπορεί κάποιος να λάβει υπόψη τα ακόλουθα στοιχεία, τα οποία αποδεικνύουν ότι η μέθοδος «Ζαμπίχα» δεν είναι μόνο ανθρώπινη αλλά και επιστημονικά η καλύτερη:

1. Η Ισλαμική μέθοδος της σφαγής ζώων

«Zakkaytum» είναι ένα ρήμα που προέρχεται από τη ρίζα της λέξης «Zakah» (εξαγνίζω). Το απαρέμφατό του είναι το «Tazkiyah» που σημαίνει κάθαρση. Ο Ισλαμικός τρόπος της σφαγής ενός ζώου απαιτεί να πληρούνται οι παρακάτω προϋποθέσεις:

α. Τα ζώα πρέπει να σφάζονται με αιχμηρό αντικείμενο (μαχαίρι)

Το ζώο πρέπει να σφάζεται με ένα αιχμηρό αντικείμενο (μαχαίρι) και με γρήγορο τρόπο, έτσι ώστε να ελαχιστοποιείται ο πόνος από τη σφαγή.

β. Κόβουμε το λάρυγγα, τη τραχεία και τα αιμοφόρα αγγεία του λαιμού

«Zabiha» είναι μια Αραβική λέξη που σημαίνει «σφαγμένα». Η «σφαγή» συντελείται με το κόψιμο του λάρυγγα, της τραχείας και των αιμοφόρων αγγείων του λαιμού προκαλώντας με αυτό τον τρόπο το θάνατο του ζώου χωρίς να κοπεί ο νωτιαίος μυελός.

γ. Το αίμα πρέπει να αποστραγγίζεται

Το αίμα πρέπει να αποστραγγίζεται εντελώς πριν από την αφαίρεση του κεφαλιού. Σκοπός είναι να αποστραγγισθεί το μεγαλύτερο μέρος του αίματος, το οποίο ευνοεί την ανάπτυξη μικροοργανισμών. Ο νωτιαίος μυελός δεν πρέπει να κοπεί, διότι θα επηρεαστεί η νεύρωση της καρδιάς κατά τη διάρκεια της διαδικασίας προκαλώντας καρδιακή ανακοπή και πήξη του αίματος στα αιμοφόρα αγγεία.

2. Το αίμα ευνοεί την ανάπτυξη μικροβίων και βακτηρίων

Το αίμα ευνοεί την ανάπτυξη των μικροβίων, των βακτηρίων, των τοξινών κ.α. Συνεπώς, ο Μουσουλμανικός τρόπος σφαγής είναι περισσότερο υγιεινός καθώς αποβάλλεται το μεγαλύτερο ποσοστό των μικροβίων, των βακτηρίων, των τοξινών κλπ που εμπεριέχονται στο αίμα και που αποτελούν αιτία πολλών ασθενειών.

3. Το κρέας διατηρείται φρέσκο για μεγάλο χρονικό διάστημα

Το κρέας των ζώων που σφάζονται με τον Ισλαμικό τρόπο διατηρείται φρέσκο για μεγαλύτερο χρονικό διάστημα σε σχέση με άλλες μεθόδους σφαγής λόγω το ότι το αίμα έχει φύγει εντελώς από το κρέας.

4. Τα ζώα δεν αισθάνονται πόνο

Η άμεση κοπή των αιμοφόρων αγγείων του λαιμού διακόπτει την κυκλοφορία του αίματος και κατ’ επέκταση την αιμάτωση εκείνου του τμήματος του εγκεφάλου που ευθύνεται για την αίσθηση του πόνου. Συνεπώς, τα ζώα δε νιώθουν πόνο. Ενώ πεθαίνουν, τα ζώα παλεύουν, τινάζονται και κλωτσάνε, όχι εξαιτίας του πόνου, αλλά λόγω της σύσπασης και της χαλάρωσης των μυών και της απώλειας του αίματος.

 Η ΜΗ ΧΟΡΤΟΦΑΓΙΚΗ ΔΙΑΤΡΟΦΗ ΚΑΘΙΣΤΑ ΤΟΥΣ ΜΟΥΣΟΥΛΜΑΝΟΥΣ ΒΙΑΙΟΥΣ

Ερώτηση:

Η επιστήμη υποστηρίζει πως ό, τι τρώμε επιδρά στη συμπεριφορά μας. Γιατί, τότε, η Ισλαμική θρησκεία επιτρέπει στους Μουσουλμάνους να καταναλώνουν ζωικές τροφές τη στιγμή που η κατανάλωση αυτών θα μπορούσε να καταστήσει έναν άνθρωπο βίαιο και άγριο;

Απάντηση:

1. Επιτρέπεται μόνο η κατανάλωση φυτοφάγων ζώων

Συμμερίζομαι την άποψη πως ό, τι τρώμε επηρεάζει τη συμπεριφορά μας. Αυτός είναι ένας από τους λόγους για τους οποίους το Ισλάμ απαγορεύει την κατανάλωση σαρκοφάγων ζώων, όπως το λιοντάρι, η τίγρης, η λεοπάρδαλη κ.α. καθώς είναι βίαια και άγρια. Η κατανάλωση του κρέατος αυτών των ζώων θα μπορούσε πιθανότατα να καταστήσει ένα άτομο βίαιο και άγριο. Η Ισλαμική θρησκεία επιτρέπει μόνο την κατανάλωση φυτοφάγων ζώων όπως της αγελάδας, της κατσίκας, του προβάτου κ.α. που είναι ήμερα και υπάκουα.

2. Το Κοράνι αναφέρει ότι ο Προφήτης απαγορεύει ό, τι είναι κακό

Το Κοράνι λέει:

« (Ο Προφήτης) τους προστάζει να κάνουν το δίκαιο και ν’ αποφεύγουν το άδικο, Τους προτρέπει ό, τι είναι καλό (κι αγνό) και τους απαγορεύει ό, τι είναι κακό (κι ακάθαρτο).»

[Κοράνι 7:157]

«Γι’ αυτό πάρτε ό, τι σας δίνει ο Απόστολος (ό, τι σας διατάζει) και αποφύγετε ό, τι σας απαγορεύει.»

[Κοράνι 59:7]

Για έναν Μουσουλμάνο η δήλωση του Προφήτη αρκεί για να τον πείσει πως ο Αλλάχ δεν επιθυμεί οι άνθρωποι να τρώνε ορισμένα είδη κρέατος, επιτρέπει, όμως, κάποια άλλα.

3. Ο λόγος (Χαντίθ - Hadith) του Προφήτη Μωχάμμαντ (Το Έλεος Του Αλλάχ και ειρήνη σ’ αυτόν) απαγορεύει την κατανάλωση σαρκοφάγων ζώων

Σύμφωνα με τους αυθεντικούς λόγους του Προφήτη (Αχαντίθ - Ahadith) που εξιστορούνται στα «Sahih Bukhari» και «Sahih Muslim», συμπεριλαμβανομένου του λόγου του (hadith) που αναφέρεται από τον Ίμπν ‘Αμπάς στο «Sahih Muslim», το Βιβλίο του κυνηγιού και της σφαγής, Hadith αρ. 4752 και Sunan Ibn-Ι-Majah κεφάλαιο 13, Hadith αρ. 3232 - 3234, ο Προφήτης (Το Έλεος Του Αλλάχ και ειρήνη σ’ αυτόν) απαγόρευσε την κατανάλωση των:

(i) Άγριων ζώων με κυνόδοντες, δηλαδή την κατανάλωση του κρέατος σαρκοφάγων ζώων. Αυτά είναι τα ζώα που ανήκουν στην οικογένεια της γάτας, όπως το λιοντάρι, η τίγρης, οι γάτες, τα σκυλιά, οι λύκοι, οι ύαινες κλπ.

(ii) Ορισμένων τρωκτικών όπως ποντίκια, αρουραίους, κουνέλια με νύχια κλπ.

(iii) Ορισμένων ερπετών όπως φίδια, αλιγάτορες κλπ.

(iv) Αρπακτικών πτηνών με γαμψά νύχια, όπως γύπες, αετούς, κοράκια, κουκουβάγια κλπ.

Δεν υπάρχει κανένα επιστημονικό στοιχείο που να αποδεικνύει αναμφισβήτητα ότι η κατανάλωση ζωικών τροφίμων καθιστά κάποιον βίαιο.

 ΟΙ ΜΟΥΣΟΥΛΜΑΝΟΙ ΠΡΟΣΚΥΝΟΥΝ ΤΗΝ ΚΑΑΜΠΑ

Ερώτηση:

Από τη στιγμή που το Ισλάμ είναι κατά της ειδωλολατρίας, γιατί οι Μουσουλμάνοι λατρεύουν και προσκυνούν την Κααμπά κατά τη διάρκεια της προσευχής τους;

Απάντηση:

Η Κάαμπα είναι η «Qibla», δηλαδή η κατεύθυνση προς την οποία οι Μουσουλμάνοι στρέφονται στις προσευχές τους. Αξίζει να σημειωθεί ότι αν και οι Μουσουλμάνοι είναι στραμμένοι προς την Κααμπά κατά τη διάρκεια της προσευχής, δε λατρεύουν την Κααμπά. Οι Μουσουλμάνοι δε λατρεύουν και δεν προσκυνούν κανέναν άλλον παρά μόνο τον Αλλάχ. Αναφέρεται στη Σούρα Αλ-Μπάκαρα:

«Βλέπουμε να στρέφεις το πρόσωπό σου για καθοδήγηση στον ουρανό. Τώρα θα στρέψουμε εσένα προς τη μεριά της Κίμπλα που θα σ’ ευχαριστήσει. Έπειτα στρέψε το πρόσωπό σου προς την κατεύθυνση όπου είναι το απαράβατο Τέμενος της Κά‘μπα: όπου κι αν βρίσκεστε, να στρέφετε το πρόσωπό σας προς αυτήν την κατεύθυνση.»

[Κοράνι 2:144]

1. Το Ισλάμ πιστεύει στην ενθάρρυνση της ενότητας

Για παράδειγμα, αν οι Μουσουλμάνοι θέλουν να προσφέρουν «Salaah» (προσευχή), είναι πολύ πιθανό κάποιοι να επιθυμούν να έχουν το πρόσωπό τους στραμμένο προς τα βόρεια, ενώ μερικοί να επιθυμούν να στραφούν νότια. Προκειμένου να ενωθούν όλοι οι Μουσουλμάνοι στην λατρεία του Ενός και Αληθινού Θεού, καλούνται, όπου κι αν βρίσκονται, να στρέψουν το πρόσωπό τους σε μία μόνο κατεύθυνση, δηλαδή προς την Κααμπά. Επομένως, αν κάποιοι ζουν προς τα δυτικά της Κααμπά στρέφουν το πρόσωπό τους προς την ανατολή. Ομοίως, αν ζουν στα ανατολικά της Κααμπά στρέφονται προς τη δύση.

2. Η Κάαμπα βρίσκεται στο κέντρο του Παγκόσμιου Χάρτη

Οι Μουσουλμάνοι ήταν οι πρώτοι άνθρωποι που σχεδίασαν το χάρτη του κόσμου. Τον διαμόρφωσαν έτσι ώστε ο Νότος να κοιτά προς τα πάνω και ο Βορράς προς τα κάτω. Η Κααμπά βρισκόταν στο κέντρο. Αργότερα, δυτικοί χαρτογράφοι σχεδίασαν το χάρτη αντίστροφα με το Βορρά να βρίσκεται προς τα πάνω και το Νότο προς τα κάτω. Παρόλα αυτά, η Κά‘μπα βρίσκεται και πάλι στο κέντρο του παγκόσμιου χάρτη.

3. Tawaf (περιφορά) γύρω από την Κά‘μπα υποδεικνύοντας τον Ένα και μοναδικό Θεό

Όταν οι Μουσουλμάνοι πηγαίνουν στο Αλ-Μάστζιντ Αλ-Χαράμ (Ιερός Οίκος) στη Μέκκα, εκτελούν «Τawaf» ή περιφορά γύρω από την Κά‘μπα. Αυτή η πράξη συμβολίζει την πίστη και τη λατρεία του Ενός Θεού, δεδομένου ότι, όπως κάθε κύκλος έχει ένα κέντρο, έτσι υπάρχει μόνο ένας Θεός άξιος της λατρείας.

4. Ο λόγος του ‘Όμαρ (Η Ευαρέστηση Του Αλλάχ επ’ αυτού)

Σχετικά με την μαύρη πέτρα, (Αλ-Χάγκαρ Αλ-Άσωαντ), υπάρχει ένας λόγος-φράση, που αποδίδεται στον επιφανή σύντροφο του Προφήτη Μωχάμμαντ (Το Έλεος Του Αλλάχ και ειρήνη σ’ αυτόν), τον ‘Όμαρ (Η Ευαρέστηση Του Αλλάχ επ’ αυτού). Σύμφωνα με το «Sahih Bukhari», τόμος 2, βιβλίο του Χάτζ, κεφάλαιο 56, Αρ. 675. ο ‘Όμαρ (Η Ευαρέστηση Του Αλλάχ επ’ αυτού) είπε: «Γνωρίζω ότι είσαι απλά μία πέτρα και δεν μπορείς ούτε να ωφελήσεις ούτε να βλάψεις. Αν δεν είχα δει τον Προφήτη (Το Έλεος Του Αλλάχ και ειρήνη σ’ αυτόν) να σε φιλά, δεν θα σε φιλούσα ποτέ.»

5. Ο κόσμος στεκόταν πάνω στην Κάαμπα λέγοντας το «Αδάν» (κάλεσμα για προσευχή)

Στην εποχή του Προφήτη, οι άνθρωποι στέκονταν πάνω στην Κάαμπα λέγοντας το «Αδάν» ή το κάλεσμα για προσευχή. Μπορεί κάποιος να θέσει το εξής ερώτημα σε όσους ισχυρίζονται ότι οι Μουσουλμάνοι λατρεύουν την Κάαμπα: «ποιος ειδωλολάτρης στέκεται πάνω στο είδωλο που λατρεύει;»

 Οι μη Μουσουλμάνοι δεν επιτρέπονται στη Mέκκα

Ερώτηση:

Γιατί οι μη Μουσουλμάνοι δεν επιτρέπονται στις Ιερές πόλεις της Μέκκα και της Μεδίνας;

Απάντηση:

Είναι αλήθεια ότι οι μη Μουσουλμάνοι δεν επιτρέπονται στις ιερές πόλεις της Μέκκα και της Μεδίνας, από το νόμο. Τα ακόλουθα σημεία συμβάλλουν στην διερεύνηση της πιθανής αιτιολογίας που κρύβεται πίσω από ένα τέτοιο περιορισμό.

1. Όλοι οι πολίτες δεν επιτρέπονται στην περιοχή των στρατοπέδων

Είμαι πολίτης της Ινδίας. Ωστόσο, δε μου επιτρέπεται να εισέρχομαι σε ορισμένες απαγορευμένες περιοχές, όπως το στρατόπεδο. Σε κάθε χώρα υπάρχουν ορισμένες περιοχές στις οποίες ένας κοινός πολίτης δεν έχει τη δυνατότητα να εισέλθει. Μόνο ένας πολίτης ο οποίος είναι εγγεγραμμένος στο στρατό ή όσοι συσχετίζονται με την άμυνα της χώρας επιτρέπονται στις στρατιωτικές περιοχές. Ομοίως, το Ισλάμ είναι μια Παγκόσμια Θρησκεία, που απευθείνεται σε ολόκληρο τον κόσμο και σε όλους τους ανθρώπους. Οι απαγορευμένες περιοχές του Ισλάμ είναι οι δύο ιερές πόλεις, της Μέκκα και της Μεδίνας. Εδώ, μόνο εκείνοι που πιστεύουν στο Ισλάμ και συμμετέχουν στην υπεράσπισή του, δηλαδή οι Μουσουλμάνοι, επιτρέπονται.

Θα ήταν παράλογο για έναν απλό πολίτη να αντιτάσσεται στον περιορισμό της εισόδου του σε στρατιωτική περιοχή. Ομοίως, δεν είναι σωστό οι μη Μουσουλμάνοι να αντιτάσσονται στην απαγόρευση της εισόδου τους στη Μέκκα και στη Μεδίνα.

2. Άδεια εισόδου (visa) στη Μέκκα και στη Μεδίνα

α. Κάθε φορά που ένα άτομο ταξιδεύει σε μια ξένη χώρα θα πρέπει πρώτα να υποβάλλει αίτηση για έκδοση βίζας, δηλαδή άδειας εισόδου στη χώρα αυτή. Η κάθε χώρα έχει τους δικούς της κανόνες, κανονισμούς και απαιτήσεις για την έκδοση της βίζας. Αν δεν πληρούνται αυτά τα κριτήριά δεν πρόκειται να εκδοθεί και επομένως να επιτραπεί η είσοδος στη χώρα.

β. Μία από τις πιο αυστηρές χώρες στην έκδοση άδειας (visa) είναι οι Ηνωμένες Πολιτείες της Αμερικής, ιδίως όταν πρόκειται για πολίτες του Τρίτου Κόσμου. Θέτουν πολλές προϋποθέσεις και όρους, που πρέπει να πληρούνται προκειμένου να χορηγηθεί η άδεια (visa).

γ. Όταν επισκέφθηκα τη Σιγκαπούρη, υπήρχε σχετική αναφορά στο έντυπο μετανάστευσης «θάνατος για τους διακινητές ναρκωτικών». Αν θέλω, λοιπόν, να επισκεφθώ τη Σιγκαπούρη θα πρέπει να τηρώ τους κανόνες. Δεν μπορώ να ισχυριστώ ότι η θανατική ποινή είναι μια βάρβαρη τιμωρία. Μόνο αν συμμορφωθώ στις απαιτήσεις και τους όρους τους, θα μου επιτραπεί η είσοδος στη χώρα.

δ. Η Άδεια (Visa) - Βασική προϋπόθεση για κάθε άνθρωπο που εισέρχεται στη Μέκκα ή στη Mεδίνα είναι να πει με τα χείλια του: «Λα Ιλάχα Ίλα Αλλάχ, Μωχάμμαντον Ρασούλο Αλλάχ», που σημαίνει ότι «δεν υπάρχει άλλος Θεός εκτός από τον Αλλάχ και ο Μωχάμμαντ (Το Έλεος Του Αλλάχ και ειρήνη σ’ αυτόν) είναι ο Αγγελιαφόρος Του».

 ΑΠΑΓΟΡΕΥΕΤΑΙ ΤΟ ΧΟΙΡΙΝΟ ΚΡΕΑΣ

Ερώτηση:

Γιατί απαγορεύεται στο Ισλάμ η κατανάλωση χοιρινού κρέατος;

Απάντηση:

Είναι ευρέως γνωστό ότι στο Ισλάμ απαγορεύεται η κατανάλωση χοιρινού κρέατος. Τα ακόλουθα σημεία εξηγούν τις διάφορες πτυχές αυτής της απαγόρευσης:

1. Το χοιρινό κρέας απαγορεύεται στο Κοράνι

Το Κοράνι απαγορεύει την κατανάλωση χοιρινού κρέατος σε τουλάχιστον τέσσερα διαφορετικά σημεία.

Απαγορεύεται στα 2:173, 5:3, 6:145 και 16:115.

«Σας απαγορεύεται (για τροφή) το ψόφιο κρέας, το αίμα, η σάρκα των χοίρων καθώς και εκείνο για το οποίο επικαλέσθηκαν – (κατά τη σφαγή) – το όνομα άλλου αντί του ΑΛΛΑΧ.»

[Κοράνι 5:3]

Οι παραπάνω στίχοι του Ιερού Κορανίου αρκούν για έναν Μουσουλμάνο για να τηρήσει την απαγόρευση της κατανάλωσης χοιρινού κρέατος.

2. Το χοιρινό κρέας απαγορεύεται στη Βίβλο

Ο Χριστιανός είναι πιθανό να πειστεί από τις θρησκευτικές γραφές του. Η Αγία Γραφή απαγορεύει την κατανάλωση χοιρινού κρέατος, στο κεφάλαιο του Λευιτικού.

«(7) και το γουρούνι, επειδή, είναι μεν δίχηλο, και έχει το πόδι σχισμένο, όμως δεν αναμασάει· είναι σε σας ακάθαρτος· (8) από το κρέας τους δεν θα τρώτε, και το ψοφίμι τους δεν θα το αγγίζετε· είναι σε σας ακάθαρτα.»

[Λευιτικό 11:7-8]

Η Αγία Γραφή απαγορεύει, επίσης, το χοιρινό κρέας και στο κεφάλαιο του Δευτερονομίου:

«(8) και το γουρούνι, επειδή έχει μεν το νύχι του δίχηλο, όμως δεν αναμασάει· είναι σε σας ακάθαρτο· από το κρέας τους δεν θα τρώτε, ούτε θα αγγίζετε το ψοφίμι τους.»

[Δευτερόνομιον 14:8]

Μια παρόμοια απαγόρευση επαναλαμβάνεται στη Βίβλο, στο κεφάλαιο του Ησαΐα, κεφάλαιο 65 στίχος 2-5.

3. Η κατανάλωση χοιρινού κρέατος προκαλεί πολλές ασθένειες

Οι μη Μουσουλμάνοι και οι άθεοι θα πεισθούν μόνο με επιχειρήματα βασισμένα στη λογική και στην επιστήμη. Η κατανάλωση χοιρινού κρέατος μπορεί να προκαλέσει περισσότερες από εβδομήντα διαφορετικές ασθένειες. Ένα άτομο μπορεί να έχει διάφορα έλμινθες. όπως σκουλήκια, παράσιτα των εντέρων, αγκυλόστομα κλπ. Ένα από τα πιο επικίνδυνα είναι η κατηγορία Taenia Solium, που σύμφωνα με την ανθρώπινη ορολογία ονομάζεται κυστοειδής σκώληκας. Φιλοξενείται στο έντερο και είναι πολύ μεγάλο. Τα ωάρια του, δηλαδή τα αυγά του, εισέρχονται στην κυκλοφορία του αίματος και μπορούν να φθάσουν σχεδόν σε όλα τα όργανα του σώματος. Αν εισέλθει στον εγκέφαλο μπορεί να προκαλέσει απώλεια μνήμης. Αν εισέλθει στην καρδιά μπορεί να προκαλέσει καρδιακή προσβολή, αν εισχωρήσει στο μάτι μπορεί να προκαλέσει τύφλωση, αν εισχωρήσει στο συκώτι μπορεί να προκαλέσει ηπατική βλάβη. Είναι, λοιπόν, δυνατό να βλάψει σχεδόν όλα τα όργανα του σώματος. Ένα άλλο επικίνδυνο έλμινθες είναι η κατηγορία Trichura Tichurasis.

Μια κοινή παρερμηνεία σχετικά με το χοιρινό κρέας είναι ότι αν είναι καλά ψημένο, τα ωάρια πεθαίνουν. Σε ερευνητικό πρόγραμμα, που πραγματοποιήθηκε στην Αμερική, διαπιστώθηκε ότι από τα είκοσι τέσσερα άτομα που προσβάλλονται από Trichura Tichurasis, τα είκοσι δύο είχαν μαγειρέψει το χοιρινό κρέας πολύ καλά. Αυτό σημαίνει ότι τα ωάρια που βρίσκονται στο χοιρινό κρέας δεν πεθαίνουν υπό κανονική θερμοκρασία μαγειρέματος.

4. Το χοιρινό κρέας εμπεριέχει λιπαρές ουσίες ως δομικό υλικό

Το χοιρινό κρέας εμπεριέχει ελάχιστο μυϊκό δομικό υλικό, ενώ περιέχει περίσσεια λιπαρών ουσιών. Αυτό το λίπος κατανέμεται στα αγγεία και μπορεί να προκαλέσει υπέρταση και καρδιακή προσβολή. Δεν προκαλεί έκπληξη το γεγονός ότι πάνω από το 50% των Αμερικανών πάσχουν από υπέρταση.

5. Ο Χοίρος είναι ένα από τα πιο ακάθαρτα ζώα στη γη.

Ο χοίρος είναι ένα από τα πιο ακάθαρτα ζώα στη γη. Ζει και τρέφεται από τις κοπριές, τα περιττώματα και τις ακαθαρσίες. Στα χωριά που δεν διαθέτουν σύγχρονες τουαλέτες, οι χωρικοί αφοδεύουν στην ύπαιθρο. Πολύ συχνά τα περιττώματά τους τρώγονται από τους χοίρους.

Κάποιοι ίσως ισχυριστούν ότι στις προηγμένες χώρες, όπως η Αυστραλία, οι χοίροι εκτρέφονται σε πολύ καθαρές και υγιεινές συνθήκες. Ακόμη και σε αυτές τις συνθήκες υγιεινής οι χοίροι εκτρέφονται όλοι μαζί σε χοιροτροφεία. Δεν έχει σημασία αν προσπαθείτε πολύ να τους διατηρείτε καθαρούς, αφού είναι ακάθαρτοι από τη φύση τους. Τρώνε και απολαμβάνουν τόσο τα δικά τους περιττώματα όσο και των διπλανών τους.

7. Ο Χοίρος είναι το πλέον αναίσχυντο ζώο.

Ο χοίρος είναι το πιο αναίσχυντο ζώο της γης. Είναι το μόνο ζώο που προσκαλεί τους φίλους του να συνευρεθούν με το ταίρι τους. Στην Αμερική, οι περισσότεροι άνθρωποι καταναλώνουν χοιρινό κρέας. Πολλές φορές μετά από γιορτές επιδίδονται σε ανταλλαγή συντρόφων λέγοντας: «κοιμήσου με τη γυναίκα μου και εγώ θα κοιμηθώ με τη δική σου.» Αν τρώτε χοίρους, τότε θα συμπεριφέρεστε και σαν χοίροι.

 12. Απαγόρευση του αλκοόλ

Ερώτηση:

Γιατί η κατανάλωση αλκοόλ απαγορεύεται στο Ισλάμ;

Απάντηση:

Το αλκοόλ αποτελούσε μάστιγα της ανθρώπινης κοινωνίας προ αμνημονεύτων χρόνων. Εξακολουθεί να στοιχίζει αμέτρητες ανθρώπινες ζωές και να προκαλεί φοβερή δυστυχία σε εκατομμύρια ανθρώπους σε ολόκληρο τον κόσμο. Το αλκοόλ είναι η βασική αιτία πολλών προβλημάτων που αντιμετωπίζει η κοινωνία. Τα στατιστικά στοιχεία της ραγδαίας αύξησης των ποσοστών εγκληματικότητας, της αύξησης των περιπτώσεων εκδήλωσης ψυχικών διαταραχών και των εκατομμυρίων διαλυμένων οικογενειών σε όλο τον κόσμο καταδεικνύουν μια βουβή μαρτυρία για την καταστροφική δύναμη του αλκοόλ.

1. Απαγόρευση του αλκοόλ στο Κοράνι

Το Ένδοξο Κοράνι απαγορεύει την κατανάλωση του αλκοόλ στον ακόλουθο στίχο:

«Ω! Εσείς που πιστεύετε! Τα οινοπνευματώδη ποτά και τα τυχερά παιχνίδια, η αφοσίωση στα αγάλματα (είδωλα) κι η κλήρωση με βέλη, είναι απεχθή έργα του Σατανά. Να τ’ αποφεύγετε με απέχθεια, για να ελπίζετε στην επιτυχία.»

[Κοράνι 5:90]

2. Απαγόρευση του αλκοόλ στη Βίβλο

Η Βίβλος απαγορεύει την κατανάλωση αλκοόλ στους ακόλουθους στίχους:

«(1) Το κρασί γεννάει χλευασμό, και τα σίκερα είναι στασιαστικά· και όποιος δελεάζεται απ' αυτά, δεν έχει φρόνηση.»

[Παροιμίες 20:1]

«Και να μη μεθάτε με κρασί.»

[Εφεσίους 5:18]

3. Το αλκοόλ παρεμποδίζει τo ανασταλτικό κέντρο του εγκεφάλου

Τα ανθρώπινα όντα διαθέτουν ένα ανασταλτικό κέντρο στον εγκέφαλό τους. Αυτό αποτρέπει ένα άτομο από το να κάνει πράγματα που θεωρεί λάθος. Για παράδειγμα, ένα άτομο δεν χρησιμοποιεί συνήθως υβριστική γλώσσα όταν απευθύνεται στους γονείς του ή σε πρεσβυτέρους του. Αν τον καλεί η φύση, το ανασταλτικό του κέντρο θα τον εμποδίσει να το πράξει δημοσίως. Για αυτό το λόγο χρησιμοποιεί την τουαλέτα.

Όταν κάποιος καταναλώνει αλκοόλ, παρεμποδίζεται η ανασταλτική λειτουργία του εγκεφάλου. Γι’ αυτό ακριβώς όταν κάποιος μεθάει, συχνά επιδεικνύει συμπεριφορά εντελώς ασυνήθιστη για αυτόν. Για παράδειγμα, ο μεθυσμένος χρησιμοποιεί καταχρηστική και χυδαία γλώσσα χωρίς να συνειδητοποιεί το λάθος του, ακόμη και αν απευθύνεται στους γονείς του. Πολλοί μάλιστα ουρούν στα ρούχα τους. Δε μιλούν, ούτε περπατούν κανονικά. Μπορεί ακόμη και να συμπεριφέρονται απρεπώς.

4. Οι περιπτώσεις της μοιχείας, του βιασμού, της αιμομιξίας και του AIDS εντοπίζονται σε μεγαλύτερο ποσοστό στα αλκοολικά άτομα.

Σύμφωνα με την Εθνική Υπηρεσία Έρευνας για τα θύματα εγκληματικών πράξεων (Υπουργείο Δικαιοσύνης των ΗΠΑ) μόνο το έτος 1996 λάμβαναν χώρα κατά μέσο όρο 2.713 βιασμοί καθημερινά. Τα στατιστικά στοιχεία καταδεικνύουν ότι η πλειοψηφία των βιαστών βρισκόταν σε κατάσταση μέθης κατά τη διάπραξη του εγκλήματος. Το ίδιο ισχύει και στις περιπτώσεις παρενόχλησης.

Σύμφωνα με στατιστικές, το 8% των Αμερικανών διαπράττουν αιμομιξία, δηλαδή ένα στα 12 με 13 άτομα στην Αμερική εμπλέκεται σε αιμομιξία. Σχεδόν όλες οι περιπτώσεις αιμομιξίας οφείλονται σε μέθη του ενός ή και των δύο εμπλεκόμενων ατόμων.

Ένας από τους σημαντικότερους παράγοντες που συνδέεται με την εξάπλωση του AIDS, την πιο επίφοβη νόσο, είναι ο αλκοολισμός.

5. Κάθε αλκοολικός ήταν αρχικά ένας κοινωνικός πότης

Πολλοί τάσσονται υπέρ των οινοπνευματωδών ποτών αποκαλώντας τους εαυτούς τους «κοινωνικούς πότες». Ισχυρίζονται ότι λίγες είναι οι περιπτώσεις που υπάρχει κάποια αφορμή για να πιουν και ότι διαθέτουν αυτοέλεγχο, με αποτέλεσμα να μη βρίσκονται ποτέ σε κατάσταση μέθης. Έρευνες αποκαλύπτουν ότι κάθε αλκοολικός ξεκίνησε σαν κοινωνικός πότης. Κανένας αλκοολικός ή πότης δε ξεκινά αρχικά να πίνει με την πρόθεση να γίνει αλκοολικός ή πότης. Κανένας κοινωνικός πότης δε μπορεί να πει ότι καταναλώνει αλκοόλ για αρκετά χρόνια και ότι διαθέτει τέτοιο αυτοέλεγχο ώστε να μην έχει βρεθεί ούτε μια φορά σε κατάσταση μέθης.

6. Εάν κάποιος βρεθεί σε κατάσταση μέθης έστω και μία φορά και διαπράξει κάτι επονείδιστο, αυτό θα τον στιγματίζει για μια ζωή.

Ας υποθέσουμε ότι ένας «κοινωνικός πότης» χάνει τον αυτοέλεγχό του για μία φορά μόνο. Σε κατάσταση μέθης διαπράττει βιασμό ή αιμομιξία. Ακόμη και αν μετανιώσει αργότερα για την πράξη του, αν πρόκειται για φυσιολογικό άνθρωπο, τότε θα φέρει την ενοχή του σε όλη του τη ζωή. Τόσο ο δράστης όσο και το θύμα έχουν πληγεί ανεπανόρθωτα και με μη αναστρέψιμο τρόπο.

7. Το αλκοόλ απαγορεύεται στο λόγο του Προφήτη (Χαντίθ)

Ο Προφήτης του Ισλάμ Μωχάμμαντ (Το Έλεος Του Αλλάχ και ειρήνη σ’ αυτόν), δήλωσε:

α. Στην Sunan Ibn Majah (Ίμπν Μάγκα) τόμος 3, Βιβλίο για τα οινοπνευματώδη ποτά, κεφάλαιο 30, Χαντίθ Αρ. 3371.

«Μην πείνεις αλκοόλ είναι η πηγή όλων των δεινών.»

β. Στην Sunan Ibn Majah (Ίμπν Μάγκα) τόμος 3, Βιβλίο για τα οινοπνευματώδη ποτά, κεφάλαιο 30, Χαντίθ Αρ. 3392

«Οτιδήποτε επιφέρει μέθη σε μεγάλη ποσότητα, απαγορεύεται ακόμη και σε μικρή ποσότητα.»

Έτσι δεν υπάρχει καμία δικαιολογία ούτε για μια γουλιά.

γ. Όχι μόνο αυτοί που πίνουν αλκοόλ είναι καταραμένοι, αλλά και όσοι ασχολούνται με αυτούς άμεσα ή έμμεσα είναι καταραμένοι από τον Αλλάχ.

Σύμφωνα με την Sunan Ibn Majah (Ίμπν Μάγκα) τόμος 3, Βιβλίο για τα οινοπνευματώδη ποτά, κεφάλαιο 30, Χαντίθ Αρ. 3380.

Έχει αναφερθεί από τον ’Άνας (Η Ευαρέστηση Του Αλλάχ επ’ αυτού), ότι ο Προφήτης Μωχάμμαντ (Το Έλεος Του Αλλάχ και ειρήνη σ’ αυτόν), δήλωσε ότι:

«Η κατάρα του Αλλάχ πέφτει πάνω σε δέκα κατηγορίες ανθρώπων που ασχολούνται με το αλκοόλ. Σε αυτούς που το αποστάζουν, σε αυτούς για τους οποίους έχει αποσταχθεί, σε αυτούς που το μεταφέρουν, σε αυτούς που τους έχει μεταφερθεί, σε αυτούς που το πουλάνε, σε αυτούς που το αγοράζουν, σε αυτούς που το σερβίρουν και σε αυτούς που τους σερβίρεται.»

8. Ασθένειες που σχετίζονται με τον αλκοολισμό

Υπάρχουν διάφοροι επιστημονικοί λόγοι για την απαγόρευση της κατανάλωσης των οινοπνευματωδών ποτών, δηλαδή του αλκοόλ. Το μεγαλύτερο ποσοστό θανάτων στον κόσμο, που σχετίζονται με κάποια συγκεκριμένη αιτία, οφείλεται στην κατανάλωση αλκοόλ. Εκατομμύρια άνθρωποι πεθαίνουν κάθε χρόνο μόνο λόγω της κατανάλωσης αλκοόλ. Δεν χρειάζεται να υπεισέλθω σε λεπτομέρειες για όλες τις αρνητικές επιπτώσεις του αλκοόλ, δεδομένου ότι οι περισσότερες από αυτές είναι ευρέως γνωστές. Στη συνέχεια παρατίθεται μια λίστα με μερικές από τις ασθένειες που σχετίζονται με το αλκοόλ:

1. Η κίρρωση του ήπατος είναι η πιο γνωστή νόσος που σχετίζεται με το αλκοόλ.

2. Άλλες είναι ο Καρκίνος του Οισοφάγου, ο Καρκίνος της Κεφαλής και του Αυχένα, ο Καρκίνος του ήπατος (Ηπάτωμα), ο Καρκίνος του εντέρου, κ.λπ.

3. Οισοφαγίτιδα, γαστρίτιδα, παγκρεατίτιδα και ηπατίτιδα συνδέονται με την κατανάλωση αλκοόλ.

4. Μυοκαρδιοπάθεια, Υπέρταση, Στεφανιαία Aρτηριοσκλήρυνση, Στηθάγχη και Καρδιακά Επεισόδια συνδέονται με μεγάλη κατανάλωση αλκοόλ.

5. Εγκεφαλικά επεισόδια, Αποπληξία, Σπασμοί και διάφορα είδη Παράλυσης συνδέονται με την κατανάλωση αλκοόλ.

6. Περιφερική Nευροπάθεια, Φλοιώδης Ατροφία, Παρεγκεφαλιδική Ατροφία αποτελούν γνωστά σύνδρομα που προκαλούνται από την κατανάλωση οινοπνεύματος.

7. Το σύνδρομο Wernicke - Korsakoff που συνοδεύεται από αμνησία των πρόσφατων γεγονότων, μυθοπλασίες και συγκράτηση στη μνήμη των παλαιών γεγονότων με διαφορετικά είδη παράλυσης οφείλεται κυρίως στην ανεπάρκεια θειαμίνης, λόγω της υπερβολικής κατανάλωσης αλκοόλ.

8. Beriberi (μορφή πολυνευρίτιδας) και άλλες ελλείψεις είναι συχνές μεταξύ αλκοολικών. Ακόμη η Πελλάγρα (Pellagra) εμφανίζεται σε αλκοολικούς.

9. Το Τρομώδες Παραλήρημα (Delerium tremens) αποτελεί μια σοβαρή επιπλοκή που μπορεί να προκύψει κατά τη διάρκεια της υποτροπιάζουσας λοίμωξης των αλκοολικών ή σε μετεγχειρητικές καταστάσεις. Το φαινόμενο εμφανίζεται, επίσης, κατά τη διάρκεια της αποχής ως ένδειξη απεξάρτησης από το αλκοόλ. Είναι αρκετά σοβαρό και μπορεί να προκαλέσει το θάνατο, ακόμη και αν αντιμετωπίζεται σε καλά εξοπλισμένα κέντρα.

10. Πολυάριθμες διαταραχές του Ενδοκρινικού Συστήματος έχουν συνδεθεί με τον αλκοολισμό και ποικίλουν από Υποθυρεοειδισμός έως υπερθυρεοειδισμό και εμφάνιση πολυποίκιλτου συνδρόμου Cushing.

11. Οι αιματολογικές αρνητικές επιπτώσεις είναι σοβαρές και ποικίλλουν. Η Ανεπάρκεια φυλλικού οξέος, ωστόσο, είναι η πιο συχνή εκδήλωση της κατάχρησης αλκοόλ και έχει ως αποτέλεσμα Μακροκυτταρική Αναιμία. Το σύνδρομο Zeive αποτελείται από την τριάδα Αιμολυτικής Αναιμίας, Ίκτερου και Υπερλιπιδαιμίας που είναι επακόλουθο της κατάχρησης αλκοόλ.

12. Η Θρομβοπενία και άλλες ανωμαλίες των αιμοπεταλίων δεν είναι σπάνιες σε αλκοολικούς.

13. Το ευρέως χορηγούμενο δισκίο μετρονιδαζόλης (Flagyl) δε ενδείκνυται σε συνδυασμό με το αλκοόλ.

14. Η Υποτροπιάζουσα λοίμωξη είναι πολύ συχνή μεταξύ των χρόνιων αλκοολικών. Η αντίσταση στις ασθένειες και η άμυνα του ανοσοποιητικού συστήματος τίθενται σε κίνδυνο από την κατανάλωση αλκοόλ.

15. Οι Λοιμώξεις Θώρακος είναι συχνές σε αλκοολικούς. Πνευμονία, Πνευμονικό Απόστημα, Εμφύσημα και Πνευμονική Φυματίωση εμφανίζονται, επίσης, συχνά σε αλκοολικούς.

16. Κατά τη διάρκεια οξείας μέθης από αλκοόλ, ο μεθυσμένος συνήθως κάνει εμετό και τα αντανακλαστικά του βήχα, τα οποία λειτουργούν προστατευτικά, έχουν παραλύσει. Ο εμετός, λοιπόν, εύκολα μπορεί να εισέλθει στον πνεύμονα προκαλώντας πνευμονία ή πνευμονικό απόστημα. Σε ορισμένες περιπτώσεις μπορεί να προκαλέσει ακόμη και ασφυξία και θάνατο.

17. Οι αρνητικές επιπτώσεις της κατανάλωσης αλκοόλ στις γυναίκες χρήζουν ιδιαίτερης μνείας. Οι γυναίκες είναι πιο ευάλωτες στη σχετιζόμενη με το αλκοόλ κίρρωση του ήπατος σε σχέση με τους άνδρες. Κατά τη διάρκεια της εγκυμοσύνης η κατανάλωση αλκοόλ εγκυμονεί σοβαρούς κινδύνους για το έμβρυο. Το σύνδρομο Εμβρυικού Αλκοολισμού συναντάται ολοένα και περισσότερο στον κλάδο της Ιατρικής.

18. Δερματοπάθειες συνδέονται επίσης με την πρόσληψη αλκοόλ.

19. Έκζεμα, Αλωπεκία, Δυστροφία Ονύχων, Παρωνυχία (φλεγμονή γύρω από τα νύχια) και Γωνιακή Στοματίτιδα (φλεγμονή της πτυχής του στόματος) είναι κοινές ασθένειες μεταξύ αλκοολικών.

9. Ο αλκοολισμός είναι μια «νόσος»

Οι γιατροί πλέον στρέφονται ελεύθερα προς τους αλκοολικούς και θεωρούν τον αλκοολισμό νόσο και όχι εθισμό.

Το Ισλαμικό Ίδρυμα Ερευνών (Islamic Research Foundation (IRF)) έχει δημοσιεύσει ένα φυλλάδιο που λέει:

Αν το αλκοόλ αποτελεί ασθένεια, είναι η μόνη ασθένεια που:

- Πωλείται σε φιάλες

- Διαφημίζεται σε εφημερίδες, σε περιοδικά, στο ραδιόφωνο και την τηλεόραση

- Έχει άδεια πώλησης, ώστε να εξαπλωθεί

- Επιφέρει έσοδα στην κυβέρνηση

- Ευθύνεται για τους βίαιους θανάτους στις εθνικές οδούς

- Καταστρέφει τον οικογενειακό βίο και αυξάνει την εγκληματικότητα

- Δεν έχει μικροβιακή ή ιογενή προέλευση

Ο αλκοολισμός δεν είναι ασθένεια – Είναι δημιούργημα του Σατανά

Ο Αλλάχ με την Απέραντη Σοφία Του μας έχει προειδοποιήσει για αυτό το δόλο του Σατανά. Το Ισλάμ αποκαλείται "Deen-ul-Fitrah" ή η φυσική θρησκεία του Ανθρώπου. Όλες οι επιταγές του αποσκοπούν στη διατήρηση της φυσικής κατάστασης του ανθρώπου. Η πρόσληψη αλκοόλ συνιστά απόκλιση από αυτή τη φυσική κατάσταση, τόσο για το άτομο όσο και για την κοινωνία. Υποβιβάζει τον άνθρωπο σε επίπεδο κατώτερο από εκείνο των θηρίων, από τα οποία ισχυρίζεται ότι είναι ανώτερος. Για το λόγο αυτό η κατανάλωση αλκοόλ απαγορεύεται στο Ισλάμ.

 13. ΙΣΟΤΗΤΑ ΤΩΝ ΜΑΡΤΥΡΩΝ

Ερώτηση:

Γιατί δύο γυναίκες μάρτυρες ισοδυναμούν με έναν μόνο άνδρα μάρτυρα;

Απάντηση:

1. Δύο γυναίκες μάρτυρες δε θεωρούνται πάντα ισότιμες με έναν άνδρα μάρτυρα

Υπάρχουν περισσότεροι από τρεις στίχοι στο Κοράνι που κάνουν λόγο για τους μάρτυρες χωρίς να προσδιορίζουν αν πρόκειται για άνδρα ή γυναίκα.

α) Συντάσσοντας ένα κείμενο κληρονομιάς, μόνο δύο άτομα απαιτούνται ως μάρτυρες. Στη Σούρα Αλ-Μά’ιντα κεφάλαιο 5 στίχο 106, το Ένδοξο Κοράνι λέει:

«Ω! Εσείς που πιστεύετε! Όταν κοντεύετε να πεθάνετε και πρόκειται να κάνετε τη διαθήκη σας, (πάρτε) για μάρτυρες – απ’ τους συγγενείς σας – δύο δίκαιους, κι αν σας συναντήσει ο Θάνατος καθώς ταξιδεύετε, τότε πάρτε δύο ξένους.»

[Κοράνι 5:106]

β) Δύο άτομα δίκαια σε περίπτωση διαζυγίου (Talaq).

«Και πάρετε για Μάρτυρες δύο άτομα από σας – προικισμένους με δικαιοσύνη – και τηρήστε τη μαρτυρία (σαν να είστε) μπροστά στον ΑΛΛΑΧ.»

[Κοράνι 65:2]

γ) Τέσσερις μάρτυρες απαιτούνται στην περίπτωση της κατηγορίας των ενάρετων γυναικών (για μοιχεία)

«Κι εκείνοι που κατηγορούν τις ενάρετες γυναίκες για μοιχεία, κι έπειτα δεν παρουσιάζουν τέσσερις μάρτυρες (για να πιστοποιήσουν αυτό) να τους μαστιγώνετε με ογδόντα ραβδισμούς και μη δεχτείτε ποτέ πια άλλη μαρτυρία απ’ αυτούς. Γιατί αυτοί είναι οι (πρόστυχοι) παραβάτες.»

[Κοράνι 24:4]

2. Δύο γυναίκες μάρτυρες ισοδυναμούν με έναν άνδρα μάρτυρα μόνο στις οικονομικές συναλλαγές

Δεν είναι αλήθεια ότι δύο γυναίκες μάρτυρες πάντα θεωρούνται ίσες με έναν μόνο άνδρα μάρτυρα. Ισχύει μόνο σε ορισμένες περιπτώσεις. Υπάρχουν περίπου πέντε στίχοι στο Ιερό Κοράνι που αναφέρονται στους μάρτυρες χωρίς να προσδιορίζουν το φύλο, δηλαδή αν είναι άνδρας ή γυναίκα. Υπάρχει μόνο ένας στίχος στο Ιερό Κοράνι που αναφέρει ότι δύο γυναίκες μάρτυρες ισοδυναμούν με έναν άνδρα μάρτυρα. Αυτός ο στίχος εντοπίζεται στη Σούρα Αλ-Μπάκαρα, κεφάλαιο 2, στίχος 282. Αυτός είναι ο μεγαλύτερος στίχος του Κορανίου και πραγματεύεται τις χρηματοοικονομικές συναλλαγές. Λέει:

«Ω! Σεις που πιστεύετε! Όταν (στις συναλλαγές σας συναλλάσσεστε μεταξύ σας), χρεώνεστε με χρέος που θα πληρωθεί σε προκαθορισμένο χρόνο, τότε σημειώστε το γραπτώς ………… και καλέστε για μάρτυρες δύο απ’ τους άνδρες σας. Αν εκεί δεν υπάρχουν δύο άνδρες, τότε έναν άνδρα και δύο γυναίκες που τους εμπιστεύεστε για μαρτυρία, ώστε αν η μια από αυτές σφάλλει, η άλλη να μπορεί να της το θυμίσει.»

[Κοράνι 2:282]

Αυτός ο στίχος του Κορανίου αφορά μόνον τις οικονομικές συναλλαγές. Σε αυτές τις περιπτώσεις, συνιστάται να υποβάλλεται μια γραπτή συμφωνία μεταξύ των δύο πλευρών και να υπάρχουν δύο μάρτυρες, κατά προτίμηση και οι δύο να είναι άνδρες. Σε περίπτωση που δεν μπορείτε να βρείτε δύο άνδρες, τότε ένας άνδρας και δύο γυναίκες επαρκούν.

Παραδείγματος χάριν, ας υποθέσουμε ότι ένας άνθρωπος θέλει να υποβληθεί σε μια χειρουργική επέμβαση για μια συγκεκριμένη ασθένεια. Προκειμένου να επιβεβαιώσει τη θεραπεία, θα ήταν προτιμότερο να πάρει παραπεμπτικό από δύο ειδικευμένους χειρουργούς. Σε περίπτωση, όμως, που αδυνατεί να βρει δύο χειρουργούς, η δεύτερη εναλλακτική λύση του θα ήταν ένας χειρουργός και δύο γενικοί ιατροί, που είναι απλoί γιατροί MBBS.

Ομοίως, στον τομέα των χρηματοπιστωτικών συναλλαγών προτιμώνται δύο άνδρες. Το Ισλάμ προσδοκά από τους άνδρες να είναι αυτοί που θα στηρίξουν οικονομικά την οικογένειά τους. Δεδομένου ότι την οικονομική ευθύνη την επωμίζονται οι άνδρες, πρέπει να έχουν επαρκέστερη γνώση των οικονομικών συναλλαγών σε σύγκριση με τις γυναίκες. Ως δεύτερη επιλογή, ο μάρτυρας μπορεί να είναι ένας άνδρας και δύο γυναίκες, έτσι ώστε αν μία από τις δύο σφάλλει, η άλλη να είναι σε θέση να της το επισημάνει. Η Αραβική λέξη που χρησιμοποιείται στο Κοράνι είναι «Tazil», που σημαίνει «σύγχυση» ή «σφάλμα». Πολλοί έχουν μεταφράσει λανθασμένα αυτή τη λέξη ως «ξεχνώ». Συνεπώς, οι οικονομικές συναλλαγές αποτελούν τη μοναδική περίπτωση κατά την οποία δύο γυναίκες μάρτυρες ισοδυναμούν με έναν άνδρα μάρτυρα.

3. Δύο γυναίκες μάρτυρες ισοδυναμούν με έναν άνδρα μάρτυρα και στην περίπτωση του φόνου

Ωστόσο, ορισμένοι Λόγιοι υποστηρίζουν ότι η γυναικεία ιδιοσυγκρασία μπορεί να επηρεάσει τη μαρτυρία σε υπόθεση φόνου. Κι αυτό διότι σε τέτοιου είδους συνθήκες μία γυναίκα τρομοκρατείται περισσότερο από ότι ένας άνδρας. Λόγω, λοιπόν, της συναισθηματικής της κατάστασης μπορεί να μπερδευτεί. Επομένως, σύμφωνα με ορισμένους νομικούς, και στις περιπτώσεις φόνου δύο γυναίκες μάρτυρες είναι ισοδύναμες με ένα άνδρα μάρτυρα. Σε όλες τις υπόλοιπες περιπτώσεις μια γυναίκα μάρτυρας ισοδυναμεί με έναν άνδρα μάρτυρα.

4. Το Κοράνι διευκρινίζει με σαφήνεια ότι μια γυναίκα μάρτυρας ισοδυναμεί με έναν μάρτυρα άνδρα

Υπάρχουν μερικοί Λόγιοι που είναι της άποψης ότι η ισοδυναμία των δύο γυναικών μαρτύρων με έναν άνδρα μάρτυρα θα πρέπει να εφαρμόζεται σε όλες τις περιπτώσεις. Αυτό δεν μπορεί να γίνει αποδεκτό, επειδή ένας συγκεκριμένος στίχος του Κορανίου στη Σούρα Αν-Νουρ κεφάλαιο 24, στίχος 6 εξισώνει ξεκάθαρα μια γυναίκα μάρτυρα με έναν άνδρα μάρτυρα:

«Κι εκείνοι που κατηγορούν τους συζύγους τους (για μοιχεία) και δεν έχουν μάρτυρες, παρά μόνο τον εαυτό τους, η μαρτυρία καθ’ ενός εκ των δύο (αυτών συζύγων) (μπορεί να γίνει δεκτή).»

[Κοράνι 24:6]

5. Η μαρτυρία και μόνο της ‘Ά’ισα (Ayesha) (Η Ευαρέστηση Του Αλλάχ επ’ αυτής) επαρκεί για να κάνει τα λόγια του Προφήτη (Χαντίθ) να γίνουν αποδεκτά.

Η ‘Ά’ισα (Η Ευαρέστηση Του Αλλάχ επ’ αυτής), η σύζυγος του αγαπητού Προφήτη έχει αφηγηθεί περισσότερες από 2220 Χαντίθ (hadith), που θεωρούνται αυθεντικοί μόνο από τη μοναδική της μαρτυρία. Αυτό αποτελεί επαρκή απόδειξη ότι η μαρτυρία μίας μόνο γυναίκας μπορεί, επίσης, να γίνει αποδεκτή.

Πολλοί νομικοί συμφωνούν ότι ακόμα και μια γυναίκα μάρτυρας επαρκεί για την παρατήρηση του μισοφέγγαρου. Φανταστείτε ότι μια γυναικεία μαρτυρία είναι επαρκής για έναν από τους πυλώνες του Ισλάμ, δηλαδή τη νηστεία και όλη η Μουσουλμανική κοινότητα ανδρών και γυναικών συμφωνούν και αποδέχονται τη μαρτυρία της! Ορισμένοι νομικοί λένε ότι απαιτείται ένας μάρτυρας κατά την έναρξη του Ραμαζανιού (Ραμαντάν) και δύο μάρτυρες στο τέλος του Ραμαζανιού. Δεν υπάρχει καμία διαφορά αν οι μάρτυρες είναι άνδρες ή γυναίκες.

6. Οι γυναίκες μάρτυρες προτιμώνται σε ορισμένες περιπτώσεις

Μερικά περιστατικά απαιτούν μόνο γυναικεία μαρτυρία, χωρίς να μπορεί να γίνει αποδεκτή μία αντίστοιχη ανδρική. Για παράδειγμα, όταν δίνεται το λουτρό πριν τον ενταφιασμού, π.χ. «Γούσλ - ghusl» σε μια γυναίκα, ο μάρτυρας πρέπει να είναι γυναίκα.

Η φαινομενική ανισότητα ανδρών και γυναικών μαρτύρων όσον αφορά στις οικονομικές συναλλαγές δεν οφείλεται σε οποιαδήποτε ανισότητα των δύο φύλων στο Ισλάμ. Προκύπτει μόνο λόγω της διαφορετικής φύσης και των διαφορετικών ρόλων των ανδρών και των γυναικών στην κοινωνία, όπως προβλέπεται από το Ισλάμ.

 14. ΚΛΗΡΟΝΟΜΙΑ

Ερώτηση:

Βάσει του ισλαμικού νόμου, γιατί το μερίδιο του κληρονομούμενου πλούτου της γυναίκας είναι μόνο το μισό από το αντίστοιχο του άνδρα;

Απάντηση:

1. Κληρονομιά στο Κοράνι

Το Ένδοξο Κοράνι περιέχει συγκεκριμένες και λεπτομερείς κατευθυντήριες γραμμές όσον αφορά στην κατανομή της κληρονομούμενης περιούσιας μεταξύ των νόμιμων δικαιούχων.

Οι στίχοι του Κορανίου που περιέχουν οδηγίες όσον αφορά στην κληρονομιά είναι:

* Σούρα Αλ-Μπάκαρα, κεφάλαιο 2 στίχος 180

* Σούρα Αλ-Μπάκαρα, κεφάλαιο 2 στίχος 240

* Σούρα Αν-Νισά’, κεφάλαιο 4 στίχο 7-9

* Σούρα Αν-Νισά’, κεφάλαιο 4 στίχο 19

* Σούρα Αν-Νισά’, κεφάλαιο 4, στίχος 33 και

* Σούρα Αλ-Μά’ιντα, κεφάλαιο 5 στίχος 106-108

2. Ειδικό μερίδιο κληρονομιάς για τους συγγενείς

Υπάρχουν τρεις στίχοι του Κορανίου που περιγράφουν σε γενικές γραμμές το μερίδιο των στενών συγγενών, π.χ. Σούρα Αν-Νισά’, κεφάλαιο 4, στίχοι 11, 12 και 176. Η μετάφραση αυτών των στίχων είναι η εξής:

«Ο ΑΛΛΑΧ σας διατάζει όσον αφορά (τη μοιρασιά της κληρονομιάς) στα παιδιά σας. Για το αρσενικό ένα μερίδιο ίσο με το μερίδιο δύο θηλυκών. Και αν τα κορίτσια είναι πάνω από δύο, θα μοιράσουν τα δύο τρίτα της κληρονομιάς που άφησε. Αν όμως είναι μια κληρονόμος, θα πάρει το μισό μερίδιο.

Και για τους γονείς, για κάθε έναν από τους δύο, το ένα έκτο από ό, τι άφησε, αν έχει αφήσει το παιδί. Αν όμως δεν έχει το παιδί και το κληρονομούν οι γονείς του, τότε η μητέρα του θα πάρει το ένα τρίτο. Αν έχει αδέλφια, τότε το μερίδιο της μητέρας θα είναι το ένα έκτο. Η μοιρασιά σε όλες τις περιπτώσεις λογαριάζεται αφού πληρωθεί οποιαδήποτε διαθήκη ή οποιοδήποτε χρέος. Εσείς δε ξέρετε ποιοι απ’ τους γονείς σας ή τα παιδιά σας σας ωφελεί περισσότερο. Αυτά είναι νόμιμα μερίδια που καθορίστηκαν από τον ΑΛΛΑΧ! Γιατί ο ΑΛΛΑΧ είναι Παντογνώστης, Πάνσοφος. (11)

Και έχετε το μισό μερίδιο απ’ την κληρονομιά των γυναικών σας, αν πεθάνουν χωρίς να έχουν παιδιά. Αν αφήσουν παιδιά, τότε παίρνετε το ένα τέταρτο από ό, τι άφησαν για κληρονομιά, αφού πρώτα πληρωθούν τα με διαθήκη κληροδοτήματα και τα χρέη. Κι απ’ ό, τι εσείς αφήνετε, εκείνες δικαιούνται το ένα τέταρτο, αν δεν έχετε αφήσει παιδί. Στην περίπτωση που υπάρχει παιδί, τότε δικαιούνται το ένα όγδοο απ’ ό, τι αφήσατε αφού πρώτα πληρωθούν τα με διαθήκη κληροδοτήματα και τα χρέη. Αν ο άνδρας ή η γυναίκα είναι άκληρος από γονείς και παιδιά, ενώ έχει αδελφή ή αδελφό (από τη μητέρα), τότε ο καθ’ ένας απ’ αυτούς θα έχει το ένα έκτο. Αν όμως είναι περισσότερα αδέλφια (από ένα), τότε θα μοιραστούν το ένα τρίτο μετά την εξόφληση κάθε διαθήκης ή κάθε δανείου ώστε να μην δημιουργηθεί ζημιά σε κανέναν. Έτσι δόθηκε η εντολή από τον ΑΛΛΑΧ. Γιατί ο ΑΛΛΑΧ είναι Παντογνώστης, Μακρόθυμος.»

[Κοράνι 4:11-12]

«Σε συμβουλεύονται (για νόμιμη απόφαση). Πες: Ο ΑΛΛΑΧ λέει για το Κελάλε (δηλαδή όταν η μια ή ο ένας πεθάνει και δεν έχει ούτε υιό ούτε πατέρα για κληρονομιά). Αν είναι ένας άνδρας που πέθανε, άτεκνος κι έχει αδελφή (αδελφή από τον πατέρα του), θα πάρει τη μισή κληρονομιά. Αν είναι η γυναίκα που πέθανε άτεκνη, τότε ο αδελφός της παίρνει την κληρονομιά. Αν είναι δύο αδελφές, τότε θα πάρουν τα δύο τρίτα της κληρονομιάς. Κι αν υπάρχουν αδελφοί και αδελφές, τότε το μερίδιο του άνδρα είναι το ίδιο με το μερίδιο δύο γυναικών, (Μ’ αυτόν τον τρόπο) ο ΑΛΛΑΧ σας εξηγεί με σαφήνεια το νόμο Του, για να μη λαθέψετε, γιατί η Γνώση του ΑΛΛΑΧ είναι απέραντη.»

[Κοράνι 4:176]

3. Οι γυναίκες μερικές φορές κληρονομούν ίδιο ή μεγαλύτερο μερίδιο από τους άνδρες

Στις περισσότερες περιπτώσεις, μια γυναίκα κληρονομεί το μισό από αυτό που κληρονομεί ο άνδρας. Ωστόσο, δεν είναι πάντα η ίδια περίπτωση. Σε περίπτωση που ο αποθανών δεν έχει αφήσει κανέναν απόγονο, αλλά έχει αφήσει αδελφό και αδελφή από την ίδια μητέρα, καθένας από τους δύο κληρονομούν το ένα έκτο.

Εάν ο αποθανών έχει αφήσει παιδιά, και οι δύο γονείς που είναι η μητέρα και ο πατέρας παίρνουν ίσο μερίδιο και κληρονομούν το ένα έκτο ο καθένας. Σε ορισμένες περιπτώσεις μια γυναίκα μπορεί να κληρονομήσει, επίσης, ένα μερίδιο που είναι διπλάσιο από εκείνο του άνδρα. Αν ο αποθανών είναι μια γυναίκα που δεν έχει αφήσει παιδιά, αδελφούς ή αδελφές και ζούσε μόνο από το σύζυγό της, τη μητέρα και τον πατέρα της, ο σύζυγος κληρονομεί το μισό της περιουσίας, ενώ η μητέρα κληρονομεί το ένα τρίτο και ο πατέρας το υπόλοιπο ένα έκτο. Στη συγκεκριμένη περίπτωση η μητέρα κληρονομεί ένα μερίδιο που είναι διπλάσιο από εκείνο του πατέρα.

4. Η γυναίκα κληρονομεί συνήθως το μισό μερίδιο από αυτό που κληρονομεί ο άνδρας

Είναι αλήθεια ότι, κατά γενικό κανόνα, στις περισσότερες περιπτώσεις, η γυναίκα κληρονομεί ένα μερίδιο που είναι το μισό από αυτό του άνδρα. Για παράδειγμα, στις ακόλουθες περιπτώσεις:

1. Η κόρη κληρονομεί το μισό από αυτό που κληρονομεί ο γιος,

2. Η σύζυγος κληρονομεί το 1/8 και ο σύζυγος το 1/4, αν ο αποθανών δεν έχει παιδιά.

3. Η σύζυγος κληρονομεί το 1/4 και ο σύζυγος το 1/2, αν ο αποθανών έχει παιδιά

4. Εάν ο αποθανών δεν έχει πατέρα ή γιο, η αδελφή κληρονομεί ένα μερίδιο που είναι το μισό από του αδελφού.

5. Ο άνδρας κληρονομεί διπλάσιο μερίδιο από τη γυναίκα επειδή στηρίζει οικονομικά την οικογένεια

Στο Ισλάμ η γυναίκα δεν έχει καμία οικονομική υποχρέωση και την οικονομική ευθύνη την επωμίζεται ο άνδρας. Πριν παντρευτεί μια γυναίκα είναι καθήκον του πατέρα ή του αδελφού να φροντίσει για τη διαμονή, την τροφή, την ένδυση και τις άλλες οικονομικές ανάγκες της γυναίκας. Αφού παντρευτεί είναι καθήκον του συζύγου ή του γιου. Το Ισλάμ θεωρεί τον άνδρα οικονομικά υπεύθυνο για την κάλυψη των αναγκών της οικογένειάς του. Προκειμένου, λοιπόν, να είναι σε θέση να αναλάβουν μία τέτοια ευθύνη, οι άνδρες παίρνουν διπλάσιο μερίδιο από την κληρονομιά. Για παράδειγμα, αν ένας άνδρας πεθάνει αφήνοντας περίπου εκατόν πενήντα χιλιάδες ρουπίες για τα παιδιά του (π.χ. ένα γιο και μία κόρη), ο γιος κληρονομεί εκατό χιλιάδες ρουπίες και η κόρη του πενήντα χιλιάδες ρουπίες. Από τις εκατό χιλιάδες που κληρονομεί ο γιος μπορεί να χρειαστεί να δαπανήσει για τις υποχρεώσεις του προς την οικογένειά του σχεδόν ολόκληρο το ποσό ή περίπου ογδόντα χιλιάδες. Επομένως, του απομένει ένα μικρό ποσοστό της κληρονομίας, δηλαδή περίπου είκοσι χιλιάδες, για τον εαυτό του. Από την άλλη πλευρά, η κόρη, η οποία κληρονομεί πενήντα χιλιάδες, δεν υποχρεούται να δαπανήσει ούτε μια δεκάρα για κάποιον. Μπορεί να κρατήσει ολόκληρο το ποσό για τον εαυτό της. Θα προτιμούσατε να κληρονομούσατε εκατό χιλιάδες ρουπίες και να ξοδεύατε τις ογδόντα χιλιάδες από αυτές ή να κληρονομούσατε πενήντα χιλιάδες ρουπίες και να είχατε ολόκληρο το ποσό για τον εαυτό σας;

 16. Η ΕΠΟΜΕΝΗ ΖΩΗ - Η ΖΩΗ ΜΕΤΑ ΤΟΝ ΘΑΝΑΤΟ

Ερώτηση

Πώς μπορείτε να αποδείξετε την ύπαρξη της επόμενης ζωής, δηλαδή της ζωής μετά το θάνατο;

Απάντηση

1. Η πίστη στη ζωή μετά θάνατον δεν βασίζεται στην τυφλή πίστη;

Πολλοί άνθρωποι αναρωτιούνται, πώς ένας άνθρωπος με επιστημονική και λογική ιδιοσυγκρασία, μπορεί να δείξει οποιαδήποτε αξιοπιστία στην πεποίθηση της μετά θάνατον ζωής. Μερικοί άνθρωποι υποθέτουν ότι όποιος πιστεύει στην επόμενη ζωή το κάνει βάσει της τυφλής πίστης.

Η πίστη μου στη μέλλουσα ζωή βασίζεται σε ένα λογικό επιχείρημα.

2. Η Επόμενη Ζωή, μια λογική πεποίθηση

Υπάρχουν περισσότεροι από χίλιοι στίχοι στο Ένδοξο Κοράνι, οι οποίοι περιλαμβάνουν επιστημονικά δεδομένα (βλ. το βιβλίο μου: Το Κοράνι και η Σύγχρονη Επιστήμη- Συμβατά ή μη συμβατά;). Πολλά γεγονότα που αναφέρονται στο Κοράνι έχουν ανακαλυφθεί τους τελευταίους αιώνες. Αλλά η επιστήμη δεν έχει προχωρήσει σε επίπεδο που να μπορεί να επιβεβαιώνει κάθε ισχυρισμό του Κορανίου.

Ας υποθέσουμε ότι το 80% του συνόλου που αναφέρονται στο Κοράνι έχει αποδειχθεί ότι είναι 100% σωστό. Σχετικά με το υπόλοιπο 20%, η επιστήμη δεν κάνει καμία κατηγορηματική δήλωση καθώς δεν έχει προχωρήσει σε επίπεδο που να μπορεί είτε να αποδείξει είτε να διαψεύσει αυτές τις δηλώσεις. Με την περιορισμένη γνώση που διαθέτουμε, δεν μπορούμε να πούμε με βεβαιότητα αν έστω και ένα εκατοστιαίο ποσοστό ή ένας στίχος του Κορανίου από αυτό το 20% είναι λάθος. Έτσι, όταν το 80% του Κορανίου είναι 100% σωστό και το υπόλοιπο 20% δεν διαψεύδεται, η λογική λέει ότι ακόμη και αυτό το 20% είναι σωστό. Η ύπαρξη της Επόμενης Ζωής, η οποία αναφέρεται στο Κοράνι, εμπίπτει σ’ αυτό το 20%, που η λογική μου λέει ότι είναι σωστό.

3. Η έννοια της ειρήνης και των ανθρώπινων αξιών είναι ανούσια χωρίς την έννοια της Επόμενης Ζωής

Είναι η ληστεία μια καλή ή μια κακή πράξη; Ένας φυσιολογικός ισορροπημένος άνθρωπος θα έλεγε ότι είναι κακή. Πώς ένα άτομο που δεν πιστεύει στην Επόμενη Ζωή μπορεί να πείσει έναν ισχυρό και με επιρροή εγκληματία ότι η ληστεία είναι κακή;

Ας υποθέσουμε ότι είμαι ο πιο ισχυρός και με επιρροή εγκληματίας του κόσμου. Ταυτόχρονα, είμαι ένας έξυπνος και λογικός άνθρωπος. Ισχυρίζομαι ότι η ληστεία είναι καλή, επειδή με βοηθάει να έχω μια πολυτελή ζωή. Επομένως, η ληστεία είναι καλή για μένα.

Αν κάποιος μπορεί να προβάλλει ένα μόνο λογικό επιχείρημα με το οποίο να στηρίζει την άποψη ότι η ληστεία είναι κακή για μένα, εγώ θα σταματήσω αμέσως. Οι άνθρωποι συνήθως προβάλλουν τα ακόλουθα επιχειρήματα:

α. Όποιος πέσει θύμα ληστείας θα αντιμετωπίσει δυσκολίες

Κάποιοι μπορεί να ισχυριστούν ότι το άτομο που λήστεψαν θα αντιμετωπίσει δυσκολίες. Συμφωνώ, βέβαια, ότι αυτό είναι κακό για το άτομο που λήστεψαν. Αλλά είναι καλό για μένα. Αν έχω κλέψει χίλια δολάρια, μπορώ να απολαύσω ένα καλό γεύμα σε ένα εστιατόριο 5 αστέρων.

β. Κάποιος μπορεί να ληστέψει εσένα

Μερικοί άνθρωποι υποστηρίζουν ότι κάποια μέρα μπορεί να πέσω κι εγώ θύμα ληστείας. Κανείς, όμως, δεν μπορεί να με ληστέψει, επειδή είμαι ένας πολύ ισχυρός εγκληματίας και έχω εκατοντάδες σωματοφύλακες. Εγώ μπορώ να ληστέψω οποιονδήποτε, αλλά κανείς δεν μπορεί να ληστέψει εμένα. Η ληστεία μπορεί να είναι ένα επικίνδυνο επάγγελμα για έναν κοινό άνθρωπο, αλλά όχι για ένα πρόσωπο με επιρροή, όπως εγώ.

γ. Η αστυνομία μπορεί να σε συλλάβει

Κάποιοι μπορεί να ισχυριστούν ότι, αν κλέψεις, μπορεί να σε συλλάβει η αστυνομία. Η αστυνομία δεν μπορεί να συλλάβει εμένα, γιατί έχω την αστυνομία με το μέρος μου. Έχω τους υπουργούς με το μέρος μου. Συμφωνώ ότι, εάν ένας κοινός άνθρωπος κλέψει, αυτός θα συλληφθεί και θα είναι κακό γι 'αυτόν, αλλά εγώ είμαι ένας εξαιρετικά ισχυρός και με επιρροή εγκληματίας.

Δώστε μου ένα εύλογο επιχείρημα που να αποδεικνύει γιατί αυτό είναι κακό για μένα και εγώ θα σταματήσω να ληστεύω.

δ. Το εύκολο χρήμα

Κάποιοι μπορεί να ισχυριστούν ότι είναι εύκολο χρήμα και όχι δεδουλευμένο. Συμφωνώ απόλυτα ότι πρόκειται για εύκολο χρήμα και αυτός είναι ένας από τους κύριους λόγους για τους οποίους κλέβω. Αν κάποιος έχει την επιλογή να κερδίζει χρήματα εύκολα ή δύσκολα, κάθε λογικός άνθρωπος θα επέλεγε τον εύκολο τρόπο.

ε. Είναι κατά της ανθρωπότητας

Κάποιοι μπορεί να υποστηρίξουν ότι είναι εις βάρος της ανθρωπότητας και ότι ένας άνθρωπος οφείλει να νοιάζεται για τα άλλα ανθρώπινα όντα. Αντιτίθεμαι ρωτώντας ποιος έγραψε αυτό το νόμο που ονομάζεται «ανθρωπότητα» και γιατί πρέπει να τον ακολουθήσω;

Αυτός ο νόμος μπορεί να είναι καλός για τους συναισθηματικούς και τους ευαίσθητους ανθρώπους, αλλά εγώ είμαι ένας λογικός άνθρωπος και δεν βλέπω κανένα όφελος στη φροντίδα των άλλων ανθρώπινων όντων.

στ. Πρόκειται για μια εγωιστική πράξη

Κάποιοι μπορεί να ισχυριστούν ότι η ληστεία είναι εγωιστική. Είναι αλήθεια ότι η ληστεία είναι μια εγωιστική πράξη, αλλά γιατί πρέπει να μην είμαι εγωιστής; Αυτό με βοηθά να απολαμβάνω τη ζωή.

1. Δεν υπάρχει κανένα εύλογο επιχείρημα για το ότι η ληστεία συνιστά μια άσχημη πράξη

Ως εκ τούτου, όλα τα επιχειρήματα που προσπαθούν να αποδείξουν ότι η ληστεία συνιστά μια κακή πράξη είναι μάταια. Αυτά τα επιχειρήματα μπορεί να ικανοποιήσουν έναν κοινό άνθρωπο, αλλά όχι έναν ισχυρό και με επιρροή εγκληματία σαν εμένα. Κανένα επιχείρημα δε μπορεί να υποστηριχθεί με τη δύναμη του λόγου και της λογικής. Δεν αποτελεί άλλωστε έκπληξη το γεγονός ότι υπάρχουν τόσοι πολλοί εγκληματίες σε αυτόν τον κόσμο.

Ομοίως, ο βιασμός, η εξαπάτηση κ.λπ. μπορεί να αποδειχθούν ως καλά για ένα άτομο σαν εμένα χωρίς να υπάρχει κανένα λογικό επιχείρημα που να είναι σε θέση να με πείσει ότι αυτές οι πράξεις είναι άσχημες.

2. Ένας Μουσουλμάνος μπορεί να πείσει έναν ισχυρό και με επιρροή εγκληματία

Τώρα ας αλλάξουμε πλευρές. Ας υποθέσουμε ότι εσείς είστε ο πιο ισχυρός και με επιρροή εγκληματίας του κόσμου, ο οποίος έχει την αστυνομία και τους υπουργούς με το μέρος του. Έχετε στρατό κακοποιών να σας προστατεύουν. Εγώ είμαι ένας Μουσουλμάνος που θα σας πείσει ότι η ληστεία, ο βιασμός, η απάτη κλπ. είναι κακές πράξεις.

Ακόμα κι αν έθετα τα ίδια επιχειρήματα για να αποδείξω ότι η ληστεία είναι κακή, ο εγκληματίας θα απαντούσε με τον ίδιο τρόπο, όπως έκανε νωρίτερα.

Συμφωνώ ότι ο εγκληματίας είναι λογικός και ότι όλα τα επιχειρήματά του είναι αληθινά, μόνο όταν αυτός είναι ο πιο ισχυρός και με επιρροή εγκληματίας.

3. Κάθε άνθρωπος επιθυμεί τη δικαιοσύνη

Κάθε άνθρωπος επιθυμεί τη δικαιοσύνη. Ακόμα κι αν δεν επιθυμεί δικαιοσύνη για τους άλλους, την επιθυμεί, όμως, για τον εαυτό του. Μερικοί εθισμένοι στη δύναμη της εξουσίας και της επιρροής προκαλούν πόνο και δυστυχία στους συνανθρώπους τους. Οι ίδιοι, ωστόσο, σίγουρα θα αντιδρούσαν, αν κάποια αδικία γινόταν σε αυτούς. Ο λόγος που αυτοί οι άνθρωποι αδιαφορούν για τον πόνο των άλλων είναι ότι λατρεύουν τη δύναμη και την επιρροή. Νιώθουν πως η δύναμη και η επιρροή όχι μόνο τους επιτρέπει να αδικούν τους άλλους, αλλά επιπλέον εμποδίζει τους άλλους από το να συμπεριφερθούν σε αυτούς με τέτοιο τρόπο.

4. Ο Αλλά(χ) είναι ο πιο Ισχυρός και Δίκαιος

Ως Μουσουλμάνος θα έπειθα τον εγκληματία για την ύπαρξη του Παντοδύναμου Αλλά(χ) (παραπέμπω στην απάντηση που αποδεικνύει την ύπαρξη του Αλλά(χ)). Ο Αλλά(χ) είναι πιο ισχυρός από εσένα και ταυτόχρονα είναι δίκαιος. Το Ένδοξο Κοράνι λέει:

«Ο Αλλάχ δεν αδικεί, ούτε σε βάρος ενός ατόμου».

[Κοράνι 4:40]

5. Γιατί ο Αλλά(χ) δε με τιμωρεί;

Ο εγκληματίας, όντας λογικό και επιστημονικό άτομο, συμφωνεί ότι ο Αλλά(χ) υπάρχει, αφού παρουσιάστηκε με επιστημονικά δεδομένα από το Κοράνι. Τότε, μπορεί να αναρωτηθεί γιατί ο Αλλά(χ), αφού είναι Ισχυρός και Δίκαιος, δεν τον τιμωρεί.

6. Οι άνθρωποι που διαπράττουν αδικία πρέπει να τιμωρηθούν

Κάθε άνθρωπος που έχει αδικηθεί, ανεξάρτητα από την οικονομική ή την κοινωνική του θέση, σίγουρα επιθυμεί ο υπαίτιος της αδικίας να τιμωρηθεί. Κάθε φυσιολογικός άνθρωπος θα επιθυμούσε ο ληστής ή ο βιαστής να πάρει ένα μάθημα. Αν και ένας μεγάλος αριθμός εγκληματιών τιμωρείται, πολλοί μένουν ακόμη ατιμώρητοι. Απολαμβάνουν μια ευχάριστη, πολυτελή ζωή ζώντας ειρηνικά. Αν, όμως, αδικηθεί κάποιο ισχυρό και με επιρροή άτομο από κάποιον πιο ισχυρό και με μεγαλύτερη επιρροή από αυτόν, τότε ακόμη και αυτός θα ήθελε ο αυτουργός της αδικίας να τιμωρηθεί.

7. Αυτή η ζωή είναι μια δοκιμασία για την Επόμενη Ζωή

Αυτή η ζωή είναι μια δοκιμασία για τη Μετέπειτα Ζωή. Το ένδοξο Κοράνι αναφέρει:

«Είναι Αυτός που δημιούργησε το Θάνατο και τη Ζωή για να δοκιμάσει ποιος από εσάς κάνει τις καλύτερες πράξεις. Και είναι ο Ανίκητος, ο Πολυεύσπλαχνος.»

[Κοράνι 67:2]

8. Οριστική δικαιοσύνη την ημέρα της κρίσης

Το Ένδοξο Κοράνι λέει:

«Κάθε ψυχή θα δοκιμάσει το θάνατο, και μόνο κατά τη μέρα της Κρίσης θα εξοφληθεί ο μισθός σας. Κι όποιον τότε σπρώξουν μακριά απ’ τη φωτιά και γίνει δεκτός στον Παράδεισο, θα έχει πετύχει το σκοπό της Ζωής. Γιατί η ζωή σ’ αυτό τον κόσμο δεν είναι παρά απατηλή απόλαυση.»

[Κοράνι 3:185]

Η τελική δικαιοσύνη θα επέλθει την Ημέρα της Κρίσεως. Μετά το θάνατο κάθε ένας από εμάς θα αναστηθεί την Ημέρα της Κρίσεως μαζί με όλη την υπόλοιπη ανθρωπότητα. Είναι πιθανό ένας άνθρωπος να λαμβάνει μέρος της τιμωρίας του σε αυτόν τον κόσμο. Η τελική, όμως, επιβράβευση ή τιμωρία θα πραγματοποιηθεί μόνο στην Επόμενη ζωή. Ο Παντοδύναμος Αλλά(χ) μπορεί να μην τιμωρήσει έναν ληστή ή βιαστή σε αυτή τη ζωή, αλλά σίγουρα ο τελευταίος θα λογοδοτήσει την Ημέρα της Κρίσεως και θα τιμωρηθεί στην Επόμενη ζωή, δηλαδή μετά θάνατον.

9. Ποιά τιμωρία μπορεί να αποδώσει η ανθρώπινη δικαιοσύνη στον Χίτλερ;

Ο Χίτλερ αποτέφρωσε εκατομμύρια ανθρώπους κατά τη διάρκεια της βασιλείας του, μιας βασιλείας βασισμένης στον τρόμο. Ακόμη και αν η αστυνομία τον συλλάμβανε, τί τιμωρία θα μπορούσε να αποδώσει η ανθρώπινη νομοθεσία στον Χίτλερ, ώστε να αποκατασταθεί η δικαιοσύνη; Το περισσότερο που θα μπορούσαν να κάνουν είναι να τον στείλουν στο θάλαμο αερίων. Όμως αυτό θα ήταν η τιμωρία του για τη δολοφονία ενός και μόνο ανθρώπου. Τι γίνεται λοιπόν με τα υπόλοιπα εκατομμύρια σνθρώπους;

10. Ο Αλλάχ μπορεί να κάψει τον Χίτλερ περισσότερο από εκατομμύρια φορές στην Κόλαση του Πυρός.

Ο Αλλάχ λέει στο Ένδοξο Κοράνι:

«Όσοι αρνήθηκαν τα σημεία μας, σύντομα θα τους κάψουμε με την Φωτιά κι όσες φορές θα ψήνονται τα δέρματά τους, θα τ’ αντικαθιστούμε με άλλα δέρματα, ώστε να δοκιμάζουν συνεχώς το βασανισμό. Γιατί ο ΑΛΛΑΧ είναι πανίσχυρος, Σοφός.»

[Κοράνι 4:56]

Αν ο Αλλάχ επιθυμεί, μπορεί να αποτεφρώσει τον Χίτλερ εκατομμύρια φορές στην Επόμενη Ζωή στην Κόλαση του Πυρός.

11. Δεν υπάρχει η έννοια των ανθρωπίνων αξιών ή του καλού και του κακού, χωρίς την έννοια της Επόμενης Ζωής

Είναι προφανές ότι, χωρίς να πεισθεί ένα άτομο για την Επόμενη Ζωή, δηλαδή τη ζωή μετά θάνατον, η αντίληψη της έννοιας των ανθρωπίνων αξιών και της καλής ή κακής φύσης των πράξεων είναι αδύνατον να αποδειχθεί σε όποιον αδικεί, ιδιαίτερα όταν πρόκειται για ένα ισχυρό και με επιρροή πρόσωπο.

 17. ΓΙΑΤΙ ΟΙ ΜΟΥΣΟΥΛΜΑΝΟΙ ΔΙΑΙΡΟΥΝΤΑΙ ΣΕ ΑΙΡΕΣΕΙΣ / ΔΙΑΦΟΡΕΤΙΚΕΣ ΘΕΩΡΗΤΙΚΕΣ ΣΧΟΛΕΣ ;

Ερώτηση:

Εφόσον όλοι οι Μουσουλμάνοι ακολουθούν το ένα και μοναδικό Κοράνι, τότε γιατί υπάρχουν τόσες πολλές αιρέσεις και διαφορετικές θεωρητικές σχολές μεταξύ των Μουσουλμάνων;

Απάντηση:

1. Οι Μουσουλμάνοι Πρέπει να είναι Ενωμένοι

Είναι γεγονός ότι οι Μουσουλμάνοι, σήμερα, είναι μεταξύ τους διαιρεμένοι. Το τραγικό είναι ότι οι εν λόγω αιρέσεις δεν είναι εγκεκριμένες καθόλου από το Ισλάμ. Το Ισλάμ πιστεύει στην ενθάρρυνση της ενότητας μεταξύ των πιστών του.

Το Ένδοξο Κοράνι λέει:

«Και κρατηθείτε γερά όλοι σας με το σχοινί του ΑΛΛΑΧ (το Ισλάμ) και μη διασπασθείτε.»

[Κοράνι 3:103]

Ποιο είναι το σχοινί του Αλλάχ που αναφέρεται σε αυτόν τον στίχο; Είναι το Ένδοξο Κοράνι. Το Ένδοξο Κοράνι είναι το σχοινί του Αλλάχ, το οποίο όλοι οι Μουσουλμάνοι πρέπει να κρατούν από κοινού σφιχτά. Υπάρχει διπλή έμφαση σε αυτόν τον στίχο, καθώς δεν αναφέρει μόνο το να το κρατούν σφιχτά όλοι μαζί, αλλά επιπλέον λέει και να μη διασπασθούν.

«Υπακούετε στον ΑΛΛΑΧ κι υπακούετε στον Απεσταλμένο.»

[Κοράνι 4:59]

Όλοι οι Μουσουλμάνοι πρέπει να ακολουθούν το Κοράνι και τα αυθεντικά λόγια του Προφήτη (Χαντίθ) και να μη διαιρούνται μεταξύ τους.

2. Απαγορεύονται οι αιρέσεις και οι διαιρέσεις στο Ισλάμ

Το Ένδοξο Κοράνι λέει:

«Εσύ δεν είσαι σε τίποτε μ’ εκείνους που διαιρούν τη θρησκεία τους και προκαλούν σ’ αυτήν αιρέσεις. Η υπόθεσή τους βρίσκεται στον ΑΛΛΑΧ, που στο τέλος θα τους αναγγείλει την αλήθεια για όλα όσα έκαναν.»

[Κοράνι 6:159]

Σε αυτό το στίχο ο Αλλάχ αναφέρει ότι πρέπει κανείς να διαχωρίσει τον εαυτό του από εκείνους που διαιρούν τη θρησκεία τους και τη διασπούν σε αιρέσεις.

Αλλά όταν κάποιος ρωτήσει έναν Μουσουλμάνο, «ποιος είσαι;», η κοινή απάντηση είναι είτε «Είμαι Σουνίτης», είτε «Είμαι Σιίτες». Μερικοί αποκαλούν τους εαυτούς τους Χάναφι (Hanafi), ή Σάφι‘ι (Shafi) ή Μάλικι (Μαλίκι) ή Χάνμπαλι (Humbali).

3. Ο Προφήτης μας ήταν ένας Μουσουλμάνος

Κάποιος μπορεί να ρωτήσει, όπως για παράδειγμα οι Μουσουλμάνοι, «Ποιος ήταν ο αγαπημένος μας προφήτης (Το Έλεος Του Αλλάχ και ειρήνη σ’ αυτόν); Ήταν ένας Hanafi ή Shafi, ή ένας Humbali ή Maliki;» Όχι! Ήταν ένας Μουσουλμάνος, όπως όλοι οι άλλοι προφήτες και αγγελιαφόροι του Αλλάχ πριν από αυτόν.

Αναφέρεται στο κεφάλαιο 3, στίχο 52 του Κορανίου ότι ο Ιησούς (ειρήνη σε αυτόν) ήταν Μουσουλμάνος.

Επιπλέον, στο κεφάλαιο 3, στίχο 67 του Κορανίου λέει ότι ο Ιμπραήμ (Το Έλεος Του Αλλάχ και ειρήνη σ’ αυτόν) δεν ήταν Εβραίος ή Χριστιανός, αλλά Μουσουλμάνος.

4. Το Κοράνι λέει να αποκαλείτε τον εαυτό σας Μουσουλμάνο

α. Εάν κάποιος θέτει το ερώτημα σε έναν Μουσουλμάνο «τί είσαι;», εκείνος πρέπει να απαντήσει «Είμαι Μουσουλμάνος, όχι Hanafi ή Shafi». Στη Σούρα Φούσσιλατ, κεφάλαιο 41, στίχο 33 αναφέρεται:

«Και ποιος μιλά καλύτερα από εκείνον που προσκαλεί τους ανθρώπους υπέρ του ΑΛΛΑΧ και κάνει το καλό και λέει: «Είμαι απ’ αυτούς που έχουν υποταχθεί στο Ισλάμ;»»

[Κοράνι 41:33]

Το Κοράνι αναφέρει: Πες ότι είσαι από εκείνους που ασπάζονται το Ισλάμ. Με άλλα λόγια, πες: Είμαι ένας Μουσουλμάνος.

β. Ο Προφήτης (Το Έλεος Του Αλλάχ και ειρήνη σ’ αυτόν) έστειλε επιστολές προς τους μη Μουσουλμάνους βασιλείς και ηγεμόνες καλώντας τους να αποδεχθούν το Ισλάμ. Σε αυτές τις επιστολές ανέφερε το στίχο του Κορανίου από τη Σούρα Άαλ ‘Ιμράν, κεφάλαιο 3, στίχο 64:

«Αν όμως δεν θελήσουν να συμμορφωθούν, τότε να πείτε : «Να είστε μάρτυρες ότι εμείς είμαστε Μουσουλμάνοι.»

[Κοράνι 3:64]

5. Σεβασμός προς όλους τους Μεγάλους Λόγιους του Ισλάμ

Πρέπει να σεβόμαστε όλους τους μεγάλους Λόγιους του Ισλάμ, συμπεριλαμβανομένων των τεσσάρων Ιμάμ (Imam): Ιμάμ Άμπου Χανίφα, Ιμάμ Αλ-Σάφι‘ι, Ιμάμ Άχμαντ Ιμπν Χάνμπαλ και Ιμάμ Μάλικ. Ήταν σπουδαίοι λόγιοι και είθε ο Αλλάχ να τους ανταμείψει για την έρευνα και τη δουλειά τους. Μπορεί κανείς να συμφωνεί με τις απόψεις και την έρευνα των Ιμάμ Άμπου Χανίφα ή Ιμάμ Αλ-Σάφι‘ι κλπ., αλλά όταν του θέτουν το ερώτημα: «ποιος είσαι;», η απάντηση πρέπει να είναι μόνο: «Είμαι ένας Μουσουλμάνος».

Μερικοί μπορεί να το υποστηρίξουν αναφερόμενοι στο Χαντίθ του αγαπημένου μας Προφήτη από τη Σούνναν Άμπου Νταούντ (Sunan Abu Dawood), Χαντίθ Αρ. 4579. Σε αυτό το λόγο Χαντίθ, ο Προφήτης (Το Έλεος Του Αλλάχ και ειρήνη σ’ αυτόν) αναφέρεται ότι είπε:

«Οι Εβραίοι χωρίστηκαν σε εβδομήντα μια (71) αιρέσεις, οι Χριστιανοί χωρίστηκαν σε εβδομήντα δύο (72) αιρέσεις και οι Μουσουλμάνοι θα διαιρεθούν σε εβδομήντα τρεις (73), που όλες θα βρεθούν (θα τιμωρηθούν) στο Πυρ της Κολάσεως εκτός από μια.» Όταν οι Σύντροφοι του ζήτησαν να τους προσδιορίσει την ορθή ομάδα απάντησε: «Όσοι ακολουθούν αυτό που οι Σύντροφοί μου και Εγώ πράττουμε.»

Αυτό το Χαντίθ αναφέρει ότι ο Προφήτης προέβλεψε την εμφάνιση των εβδομήντα τριών αιρέσεων. Δεν είπε ότι οι Μουσουλμάνοι θα πρέπει να διασπαστούν σε αιρέσεις. Το Ένδοξο Κοράνι μας διατάζει να μη δημιουργήσουμε αιρέσεις. Όσοι ακολουθούν τις διδασκαλίες του Κορανίου και των λόγων του Προφήτη (Χαντίθ) και δεν δημιουργούν αιρέσεις είναι αυτοί που βρίσκονται στο σωστό δρόμο.

Το Ένδοξο Κοράνι αναφέρει σε αρκετούς στίχους: «Να υπακούτε στον Αλλάχ και στον Απεσταλμένο Του». Ένας πραγματικός Μουσουλμάνος οφείλει να ακολουθεί μόνο το Ένδοξο Κοράνι και τους λόγους του Προφήτη (Χαντίθ). Μπορεί να συμφωνεί με τις απόψεις οποιουδήποτε μελετητή, εφόσον αυτές είναι σύμφωνες με τις διδασκαλίες του Κορανίου και τους «Χαντίθ». Αν οι απόψεις αυτές αντιβαίνουν στο Λόγο του Αλλάχ ή στη Σούννα (Sunnah) του Προφήτη Του, τότε δεν έχουν καμία ισχύ, ανεξάρτητα από το πόσο καταρτισμένος ήταν ο λόγιος.

Αν όλοι οι Μουσουλμάνοι διαβάζουν το Κοράνι και τη Σούννα με κατανόηση. Τότε, (Ιν Σά’ Αλλάχ) Θεού θέλοντος, οι περισσότερες από αυτές τις διαφορές θα λυθούν και θα μπορέσουμε να αποτελέσουμε μια ενωμένη Μουσουλμανική κοινότητα (Muslim Ummah).

 18. ΟΛΕΣ ΟΙ ΘΡΗΣΚΕΙΕΣ ΔΙΔΑΣΚΟΥΝ ΤΟΥΣ ΑΝΘΡΩΠΟΥΣ ΝΑ ΕΙΝΑΙ ΕΝΑΡΕΤΟΙ, ΤΟΤΕ ΓΙΑΤΙ ΑΚΟΛΟΥΘΟΥΝ ΜΟΝΟ ΤΟ ΙΣΛΑΜ;

Ερώτηση

Όλες οι θρησκείες διδάσκουν κυρίως τους πιστούς τους να κάνουν καλές πράξεις. Γιατί κάποιος πρέπει να ακολουθήσει μόνο το Ισλάμ; Δεν μπορεί να ακολουθήσει οποιαδήποτε άλλη θρησκεία;

Απάντηση

1. Η σημαντικότερη διαφορά μεταξύ του Ισλάμ και των περισσότερων άλλων θρησκειών

Όλες οι θρησκείες προτρέπουν κατά βάση την ανθρωπότητα να είναι δίκαιη και να αποφεύγει το κακό. Αλλά το Ισλάμ συνεχίζει πέρα από αυτό. Μας κατευθύνει δείχνοντάς μας τους τρόπους για την επίτευξη της δικαιοσύνης και την εξάλειψη του κακού από την ατομική και συλλογική ζωή μας. Το Ισλάμ λαμβάνει υπόψη την ανθρώπινη φύση και την πολυπλοκότητα της ανθρώπινης κοινωνίας. Το Ισλάμ συνιστά καθοδήγηση από τον ίδιο τον Αλλάχ. Ως εκ τούτου, το Ισλάμ ονομάζεται, επίσης, Deen-ul-Fitrah (η φυσική θρησκεία του Ανθρώπου).

2. Παράδειγμα - Το Ισλάμ μας προστάζει να αποφεύγουμε τη ληστεία και καθορίζει επίσης τον τρόπο για την εξάλειψη της ληστείας

α. Το Ισλάμ καθορίζει τη μέθοδο για την εξάλειψη της ληστείας

Όλες οι μεγάλες θρησκείες διδάσκουν ότι η κλοπή είναι κακή πράξη. Το Ισλάμ διδάσκει το ίδιο. Τότε, ποια είναι η διαφορά ανάμεσα στο Ισλάμ και τις άλλες θρησκείες; Η διαφορά έγκειται στο γεγονός ότι το Ισλάμ, εκτός από το ότι διδάσκει ότι η ληστεία είναι κακή, παρουσιάζει έναν πρακτικό τρόπο για τη δημιουργία μιας κοινωνικής δομής στην οποία οι άνθρωποι δεν θα κλέβουν.

β. Το Ισλάμ καθορίζει τη Υποχρεωτική Ελεημοσύνη (Ζακά - Zakat)

Το Ισλάμ προβλέπει τη Ζακά «Zakat» (υποχρεωτική ετήσια Ελεημοσύνη). Σύμφωνα με τον Ισλαμικό νόμο, κάθε άτομο που αποταμιεύει ποσό που υπερβαίνει ένα συγκεκριμένο επίπεδο «Νισάμπ», δηλαδή πάνω από 85 γραμμάρια χρυσού, θα πρέπει να δίνει το 2,5% της αποταμίευσής του ετησίως στη Ζακά. Αν κάθε πλούσιος άνθρωπος στον κόσμο προσέφερε ειλικρινώς τη Ζακά, η φτώχεια θα εξαλειφόταν από τον κόσμο. Ούτε ένας άνθρωπος δε θα πέθαινε από την πείνα.

γ. Ακρωτηριασμός των άκρων των χεριών ως ποινή για τη ληστεία

Το Ισλάμ προβλέπει την κοπή των χεριών του καταδικασθέντος ληστή. Το Ένδοξο Κοράνι αναφέρει στη Σούρα Αλ-Μά’ιντα:

«Και κόψτε τα χέρια (μέχρι τον καρπό) του κλέφτη και της κλέφτρας: παραδειγματική τιμωρία για το έγκλημά τους, από τον ΑΛΛΑΧ: Κι ο ΑΛΛΑΧ είναι Δυνατός, Σοφός.»

[Κοράνι 5:38]

Οι μη Μουσουλμάνοι μπορεί να πουν: «Ακρωτηριασμός των χεριών τον 20ο αιώνα. Το Ισλάμ είναι μια βάρβαρη και αδίστακτη θρησκεία!».

δ. Τα αποτελέσματα που θα επιτευχθούν όταν η Ισλαμική νομοθεσία (Σαρί‘α - Shariah) τεθεί σε εφαρμογή

Η Αμερική θεωρείται ότι είναι μία από τις πιο προηγμένες χώρες του κόσμου. Δυστυχώς, όμως, διαθέτει και ένα από τα υψηλότερα ποσοστά εγκληματικότητας, κλοπών και ληστειών. Ας υποθέσουμε ότι η Ισλαμική νομοθεσία (Shariah) τίθεται σε εφαρμογή στην Αμερική, δηλαδή ότι κάθε εύπορος άνθρωπος προσφέρει τη Ζακά (το 2,5% των αποταμιεύσεών του, όταν κάνει αποταμίευση άνω των 85 γραμμαρίων χρυσού κάθε σεληνιακό έτος) και ότι κάθε καταδικασμένος ληστής τιμωρείται με κοπή των χεριών του. Τότε, το ποσοστό των κλοπών και ληστειών στην Αμερική θα αυξηθεί, θα παραμείνει το ίδιο ή θα μειωθεί; Φυσικά και θα μειωθεί. Επιπλέον, η ύπαρξη μιας τέτοιας αυστηρότερης νομοθεσίας θα αποθαρρύνει πολλούς εν δυνάμει ληστές.

Συμφωνώ ότι το ποσοστό των κλοπών που λαμβάνουν χώρα σήμερα στον κόσμο είναι τόσο μεγάλο, ώστε αν κόψουμε τα χέρια όλων των κλεφτών, θα υπάρχουν δεκάδες χιλιάδες άνθρωποι με κομμένο χέρι. Το θέμα είναι ότι τη στιγμή που θα εφαρμοστεί αυτή η νομοθεσία το ποσοστό των κλοπών θα μειωθεί άμεσα. Ο εν δυνάμει ληστής θα σκεφτεί σοβαρά προτού θέσει σε κίνδυνο τα άκρα των χεριών του. Η ίδια η σκέψη της τιμωρίας θα αποθαρρύνει την πλειονότητα των ληστών. Θα είναι λίγοι αυτοί που θα τολμήσουν να κλέψουν. Ως εκ τούτου, μόνο λίγων τα χέρια θα κοπούν, αλλά εκατομμύρια άνθρωποι θα ζήσουν ειρηνικά, χωρίς το φόβο ότι θα τους ληστέψουν.

Η Ισλαμική νομοθεσία (Shariah) είναι επομένως πρακτική, και αποτελεσματική.

3. Παράδειγμα: Το Ισλάμ απαγορεύει την κακοποίηση και το βιασμό των γυναικών. Επιβάλλει τη μαντίλα και ορίζει θανατική ποινή για έναν καταδικασμένο βιαστή.

α. Το Ισλάμ προβλέπει τη μέθοδο εξάλειψης της κακοποίησης και του βιασμού.

Όλες οι μεγάλες θρησκείες αναγνωρίζουν την κακοποίηση και το βιασμό των γυναικών ως σοβαρές αμαρτίες. Το Ισλάμ διδάσκει το ίδιο. Ποια, λοιπόν, είναι η διαφορά ανάμεσα στο Ισλάμ και τις άλλες θρησκείες; Η διαφορά έγκειται στο γεγονός ότι το Ισλάμ δεν κηρύττει μόνο το σεβασμό προς τις γυναίκες και αποστρέφεται την κακοποίηση και το βιασμό θεωρώντας τα σοβαρά εγκλήματα, αλλά παρέχει, επίσης, σαφείς οδηγίες για το πώς η κοινωνία μπορεί να εξαλείψει τέτοιου είδους εγκλήματα.

β. Μαντίλα για τους άνδρες

Το Ισλάμ επιβάλλει το καθεστώς της μαντίλας. Το Ένδοξο Κοράνι αναφέρει πρώτα τη μαντίλα για τους άνδρες και μετά για τις γυναίκες. Η μαντίλα για τους άνδρες αναφέρεται στο ακόλουθο στίχο:

«Να πεις στους πιστούς ότι πρέπει να κατεβάζουν τα βλέμματά τους και να προφυλάσσουν τη σεμνότητά τους (να μη διαπράττουν μοιχεία). Αυτό τους καθιστά πιο αγνούς για τον εαυτό τους. Κι ο ΑΛΛΑΧ είναι εμπειρογνώμονας για όλα όσα κάνουν.»

[Κοράνι 24:30]

Τη στιγμή που ένας άνδρας κοιτάζει μια γυναίκα και σκεφτεί με τρόπο θρασύ και αναίσχυντο, τότε θα πρέπει να κατεβάσει το βλέμμα του.

γ. Η μαντίλα για τις γυναίκες

Η μαντίλα για τις γυναίκες αναφέρεται στο ακόλουθο στίχο:

«Και να πεις στις γυναίκες που πιστεύουν, να κατεβάζουν τα βλέμματά τους (από τις αμαρτίες) και να προφυλάσσουν την αγνότητά τους και να μην εκθέτουν τα στολίδια τους (τις ομορφιές τους), εκτός από αυτά που φαίνονται εξωτερικά. Και να σύρουν το πέπλο πάνω από τα στήθη τους και να μην εκθέτουν τα κοσμήματά τους (ομορφιές τους), εκτός από τον άνδρα τους, ή τον πατέρα τους, ή τον πατέρα του άνδρα τους ή τα παιδιά τους…»

[Κοράνι 24:31]

Η έκταση της μαντίλας για μια γυναίκα πρέπει να καλύπτει πλήρως το σώμα της. Το μόνο μέρος που επιτρέπεται να φαίνεται είναι το πρόσωπο και τα χέρια μέχρι τους καρπούς. Αν επιθυμούν, μπορούν να καλύψουν ακόμα και αυτά τα μέρη του σώματος. Ωστόσο, ορισμένοι Λόγιοι του Ισλάμ επιμένουν ότι ακόμη και το πρόσωπο θα πρέπει να καλύπτεται.

δ. Η μαντίλα αποτρέπει την παρενόχληση

Ο λόγος για τον οποίο ο Αλλάχ έχει ορίσει τη μαντίλα για τις γυναίκες δίνεται στο Κοράνι στον παρακάτω στίχο της Σουράς Αλ-Αχζάμπ:

«Ω! Εσύ ο Προφήτης! Να πεις στις συζύγους σου, στις θυγατέρες σου και στις γυναίκες των πιστών, ότι πρέπει να ρίχνουν πάνω τους (όταν κυκλοφορούν) τα (εξωτερικά τους ρούχα) κελεμπίες, (που καλύπτουν – από το κεφάλι μέχρι τα πόδια), τούτο είναι πιο κατάλληλο για να αναγνωρίζονται (ως αγνές πιστές) (όσο) και να μην ενοχλούνται. Ο ΑΛΛΑΧ είναι Πολυεύσπλαχνος, Πανοικτίρμονας.»

[Κοράνι 33:59]

Το Κοράνι αναφέρει ότι η μαντίλα συστήνεται στις γυναίκες, ώστε να αναγνωρίζεται η σεμνότητά τους και να προφυλάσσονται από την παρενόχληση.

ε. Το παράδειγμα των δίδυμων αδελφών

Ας υποθέσουμε ότι δύο αδελφές, που είναι δίδυμες και οι οποίες είναι εξίσου όμορφες, περπατούν στο δρόμο. Η μία από αυτές φοράει την Ισλαμική μαντίλα (Χιτζάμπ - hijab), δηλαδή έχει όλο το σώμα της καλυμμένο εκτός από το πρόσωπο και τα χέρια μέχρι τους καρπούς. Η άλλη φοράει δυτικά ρούχα, μια μίνι φούστα ή σορτς. Ακριβώς στη γωνία παραμονεύει ένας κακοποιός περιμένοντας το θήραμά του, να παρενοχλήσει δηλαδή κάποια κοπέλα. Ποια θα πειράξει; Την κοπέλα με την Ισλαμική «hijab» ή εκείνη με τη φούστα ή το μίνι; Φυσικά, θα πειράξει το κορίτσι που φοράει τη φούστα ή το μίνι. Τέτοιου είδους ενδυμασίες προκαλούν έμμεσα το αντίθετο φύλο για πειράγματα και παρενόχληση. Το Κοράνι, λοιπόν, πολύ ορθώς αναφέρει ότι η «hijab» προφυλάσσει τις γυναίκες από την παρενόχληση.

στ. Η θανατική ποινή για τους βιαστές

Σύμφωνα με την Ισλαμική νομοθεσία (Shariah), ένας άνδρας που έχει κατηγορηθεί για το βιασμό μιας γυναίκας καταδικάζεται σε θανατική ποινή. Πολλοί εκπλήσσονται με αυτή τη «σκληρή» τιμωρία. Κάποιοι μάλιστα λένε ότι το Ισλάμ είναι μια βάρβαρη και δίχως έλεος θρησκεία! Έθεσα μια απλή ερώτηση σε εκατοντάδες μη Μουσουλμάνους άνδρες. Ας υποθέσουμε ότι, Αλλά(χ) φυλάξει, κάποιος βιάζει τη γυναίκα σας, τη μητέρα σας ή την αδελφή σας. Είστε εσείς ο δικαστής και ο βιαστής βρίσκεται ενώπιον σας. Πώς θα τον τιμωρούσατε; Όλοι τους δήλωσαν ότι θα τον καταδίκαζαν σε θάνατο. Μερικοί έφθασαν στο σημείο να πουν ότι θα τον βασάνιζαν μέχρι θανάτου. Όσοι ερωτηθήκατε, λοιπόν, αν κάποιος βίαζε τη γυναίκα σας ή τη μητέρα σας τι θα κάνατε, απαντήσατε ότι θα θέλατε να τον σκοτώσετε. Αλλά αν το ίδιο έγκλημα διαπραχθεί στη σύζυγο ή την κόρη κάποιου άλλου θεωρείτε την θανατική ποινή βαρβαρότητα. Γιατί θα πρέπει, λοιπόν, να υπάρχουν δύο μέτρα και δύο σταθμά;

ζ. Οι Η.Π.Α. παρουσιάζουν τα υψηλότερα ποσοστά βιασμών

Οι Ηνωμένες Πολιτείες της Αμερικής θεωρείται ότι αποτελούν μία από τις πιο προηγμένες χώρες του κόσμου. Σύμφωνα με μια έκθεση του FBI το 1990 αναφέρθηκαν 102.555 περιπτώσεις βιασμών. Η ίδια έκθεση αναφέρει, επίσης, ότι μόνο το 16% των βιασμών δηλώνονται επισήμως. Έτσι, προκειμένου να γνωρίζουμε τον πραγματικό αριθμό των βιασμών που πραγματοποιήθηκαν το 1990, ο αριθμός αυτός θα πρέπει να πολλαπλασιαστεί με το 6,25. Συνολικά καταλήγουμε σε 640.968 βιασμούς που έλαβαν χώρα κατά το έτος 1990. Αν το σύνολο αυτό διαιρεθεί με τις 365 ημέρες του έτους, έχουμε έναν μέσο όρο 1.756 περιστατικών βιασμού σε καθημερινή βάση.

Μεταγενέστερη έκθεση δήλωσε ότι καθημερινά διαπράττονται κατά μέσο όρο 1900 περιπτώσεις βιασμών στις ΗΠΑ. Σύμφωνα με την Εθνική Στατιστική Ερευνητική Υπηρεσία Εγκλήματος (Τμήμα Δικαιοσύνης ΗΠΑ), μόνο το 1996 καταγράφηκαν 307,000 περιπτώσεις βιασμών. Από αυτές μόνο το 31% δηλώθηκαν επίσημα. Έτσι, 307,000 Χ 3.226 = 990,322 βιασμοί πραγματοποιήθηκαν το 1996. Αυτό σημαίνει ότι, κατά μέσο όρο 2.713 βιασμοί πραγματοποιούνταν σε καθημερινή βάση στην Αμερική το 1996. Κάθε 32 δευτερόλεπτα ένας βιασμός λάμβανε χώρα στην Αμερική. Ίσως οι Αμερικάνοι βιαστές έγιναν πιο τολμηροί. Η έκθεση του FBI το 1990 συνεχίζει και αναφέρει ότι από τις περιπτώσεις βιασμών που αναφέρθηκαν μόνο το 10% των βιαστών συνελήφθησαν, που αποτελεί μόνο 1,6% των πραγματικών βιασμών που διεπράχθησαν. Από τους συλληφθέντες, το 50% αυτών αφέθηκαν ελεύθεροι πριν από τη δίκη. Αυτό σημαίνει ότι μόνο το 0,8% των βιαστών οδηγήθηκε σε δίκη. Με άλλα λόγια, εάν ένα άτομο διαπράξει 125 βιασμούς οι πιθανότητες να τιμωρηθεί για βιασμό είναι μόνο τη μια φορά. Πολλοί θα θεωρούσαν αυτό καλό στοίχημα. Και η έκθεση αναφέρει ότι από εκείνους που δικάζονται, το 50% έλαβε ποινή φυλάκισης λιγότερο του ενός έτους, αν και σύμφωνα με τον αμερικανικό νόμο, ο βιασμός τιμωρείται με ποινή φυλάκισης επτά ετών. Για ένα βιαστή, ο δικαστής θεωρείται επιεικής με τους παραβάτες την πρώτη φορά. Φανταστείτε ότι κάποιος διαπράττει 125 βιασμούς και οι πιθανότητες να καταδικαστεί είναι μόνο για τη μία φορά και στο 50% των περιπτώσεων ο δικαστής θα δείξει επιείκεια και θα δώσει μια ποινή μικρότερη του ενός έτους!

η. Τα αποτελέσματα που επιτυγχάνονται όταν εφαρμόζεται η Ισλαμική νομοθεσία («Shariah»)

Ας υποθέσουμε ότι η Ισλαμική νομοθεσία («Shariah») εφαρμόζεται στην Αμερική. Τότε κάθε φορά που ένας άντρας κοιτάζει μια γυναίκα και σκέφτεται με τρόπο θρασύ ή αναίσχυντο, χαμηλώνει το βλέμμα του. Κάθε γυναίκα φοράει την ισλαμική μαντίλα που καλύπτει όλο το σώμα, εκτός από το πρόσωπο και τα χέρια μέχρι τους καρπούς. Μετά από αυτά, αν κάποιος διαπράξει βιασμό, καταδικάζεται σε θανατική ποινή. Το ερώτημα, λοιπόν, είναι αν το ποσοστό των βιασμών στην Αμερική θα αυξηθεί, θα παραμείνει το ίδιο ή θα μειωθεί. Φυσικά και θα μειωθεί. Η Ισλαμική «Shariah» επιφέρει θετικά αποτελέσματα.

4. Το Ισλάμ παρέχει Πρακτικές Λύσεις για τα Προβλήματα της Ανθρωπότητας

Το Ισλάμ είναι ο καλύτερος τρόπος ζωής, επειδή οι διδασκαλίες του δεν αποτελούν δογματικές ρητορείες αλλά πρακτικές λύσεις για τα προβλήματα της ανθρωπότητας. Επιφέρει θετικά αποτελέσματα τόσο σε ατομικό όσο και σε συλλογικό επίπεδο. Το Ισλάμ είναι ο καλύτερος τρόπος ζωής, γιατί αποτελεί μια πρακτική, παγκόσμια θρησκεία που δεν περιορίζεται σε οποιαδήποτε εθνότητα ή εθνικότητα.

 19. ΜΕΓΑΛΗ Η ΔΙΑΦΟΡΑ ΑΝΑΜΕΣΑ ΣΤΟ ΙΣΛΑΜ ΚΑΙ ΤΗ ΣΥΝΗΘΙΣΜΕΝΗ ΠΡΑΚΤΙΚΗ ΤΩΝ ΜΟΥΣΟΥΛΜΑΝΩΝ

Ερώτηση:

Αν το Ισλάμ είναι η καλύτερη θρησκεία, τότε γιατί μερικοί από τους Μουσουλμάνους είναι αναξιόπιστοι και εμπλέκονται σε απάτες, δωροδοκίες, εμπορία ναρκωτικών κλπ.;

Απάντηση:

1. Τα Μέσα Μαζικής Ενημέρωσης συκοφαντούν το Ισλάμ

α. Το Ισλάμ συνιστά χωρίς αμφιβολία την καλύτερη θρησκεία, αλλά τα μέσα μαζικής ενημέρωσης βρίσκονται υπό την καθοδήγηση των δυτικών, οι οποίοι φοβούνται το Ισλάμ. Τα μέσα ενημέρωσης μεταδίδουν συνεχώς πληροφορίες κατά του Ισλάμ. Είτε παρέχουν παραπληροφόρηση σχετικά με το Ισλάμ, είτε παραποιούν την αλήθεια, είτε προβάλλουν δυσανάλογα ένα μόνο σημείο.

β. Όταν τυχόν εκραγεί μια βόμβα οπουδήποτε, οι πρώτοι άνθρωποι που κατηγορούνται χωρίς καμία απόδειξη είναι πάντοτε οι Μουσουλμάνοι. Αυτό εμφανίζεται ως πρώτη είδηση στην επικαιρότητα. Στη συνέχεια, όταν ανακαλύπτουν ότι οι ιθύνοντες ήταν μη Μουσουλμάνοι, παρουσιάζεται σαν μια ασήμαντη είδηση.

γ. Εάν ένας Μουσουλμάνος 50 ετών παντρευτεί μια κοπέλα 15 χρονών με την έγκρισή της, εμφανίζεται η είδηση ως πρωτοσέλιδο, αλλά όταν ένας μη Μουσουλμάνος 50 ετών βιάσει ένα εξάχρονο κορίτσι, μπορεί να παρουσιαστεί στην επικαιρότητα στις εσωτερικές σελίδες στη στήλη: «Τα Νέα Εν Συντομία». Καθημερινά στην Αμερική λαμβάνουν χώρα κατά μέσο όρο 2.713 περιπτώσεις βιασμών, οι οποίοι δεν παρουσιάζονται στα δελτία ειδήσεων, αφού έχει γίνει πλέον τρόπος ζωής για τους Αμερικάνους.

2. Το μαύρο πρόβατο σε κάθε κοινότητα:

Έχω επίγνωση του ότι υπάρχουν κάποιοι Μουσουλμάνοι οι οποίοι είναι ανέντιμοι, αναξιόπιστοι, που εξαπατούν κ.λπ., αλλά τα μέσα μαζικής ενημέρωσης το παρουσιάζουν σαν να είναι μόνο οι Μουσουλμάνοι που εμπλέκονται σε τέτοιες δραστηριότητες. Σε κάθε κοινότητα υπάρχουν μαύρα πρόβατα. Γνωρίζω Μουσουλμάνους που είναι αλκοολικοί και οι οποίοι μπορούν να πιουν περισσότερο και από τους μη Μουσουλμάνους.

3. Οι Μουσουλμάνοι είναι καλύτεροι ως σύνολο:

Παρά την ύπαρξη μαύρων προβάτων στη μουσουλμανική κοινότητα, οι Μουσουλμάνοι στο σύνολό τους, αποτελούν ακόμα την καλύτερη κοινότητα στον κόσμο. Είμαστε η μεγαλύτερη κοινότητα του ΤΕΕ-totallers ως σύνολο, δηλαδή εκείνοι που δεν πίνουν αλκοόλ. Συλλογικά, αποτελούμε τη κοινότητα με τη μεγαλύτερη φιλανθρωπική προσφορά στον κόσμο. Δεν υπάρχει κοινότητα στο σύνολό της, στον κόσμο που να μπορεί να συγκριθεί σαν σύνολο, με τους Μουσουλμάνους, στην σεμνότητα, στη νηφαλιότητα καθώς και στις ανθρώπινες αξίες και στην ηθική.

4. Μην κρίνεις ένα αυτοκίνητο από τον οδηγό του:

Αν θέλετε να κρίνετε το πόσο καλό είναι το τελευταίο μοντέλο της «Mercedes» και στο τιμόνι καθίσει ένα άτομο που δεν ξέρει να οδηγεί προκαλώντας φθορές στο αυτοκίνητο, ποιον θα κατηγορήσετε; Το αυτοκίνητο ή τον οδηγό; Φυσικά, τον οδηγό. Για να αναλύσουμε το πόσο καλό είναι το αυτοκίνητο, δεν πρέπει να εξετάσουμε τον οδηγό, αλλά τις δυνατότητες και τα χαρακτηριστικά του αυτοκινήτου. Πόσο γρήγορο είναι, ποια είναι η μέση κατανάλωση καυσίμου, ποια είναι τα μέτρα ασφαλείας κλπ. Ακόμα και αν συμφωνώ, για χάρη του επιχειρήματος, ότι κάποιοι Μουσουλμάνοι είναι κακοί, δεν μπορούμε να κρίνουμε το Ισλάμ από κάποιούς από τους οπαδούς του; Αν θέλετε να κρίνετε το πόσο καλό είναι το Ισλάμ τότε να το κρίνετε σύμφωνα με τις αυθεντικές πηγές του, δηλαδή το Ένδοξο Κοράνι και τα λόγια του Προφήτη (Χαντίθ).

5. Κρίνετε το Ισλάμ από τον καλύτερο οπαδό του, δηλαδή τον Προφήτη Μωχάμμαντ (Το Έλεος Του Αλλάχ και ειρήνη σ’ αυτόν):

Αν θέλετε να ελέγξετε πραγματικά πόσο καλό είναι ένα αυτοκίνητο, τοποθετήστε έναν έμπειρο οδηγό στο τιμόνι. Ομοίως, ο καλύτερος και ο πιο υποδειγματικός οπαδός του Ισλάμ, από τον οποίο μπορείτε να ελέγξετε πόσο καλό είναι το Ισλάμ, είναι ο τελευταίος και καθοριστικός Αγγελιαφόρος του Αλλάχ, ο Προφήτης Μωχάμμαντ (Το Έλεος Του Αλλάχ και ειρήνη σ’ αυτόν). Εκτός από τους Mουσουλμάνους, υπάρχουν πολλοί ειλικρινείς και αμερόληπτοι μη Μουσουλμάνοι ιστορικοί οι οποίοι αναγνωρίζουν τον Προφήτη Μωχάμμαντ (Το Έλεος Του Αλλάχ και ειρήνη σ’ αυτόν) ως τον καλύτερο άνθρωπο που υπήρξε. Σύμφωνα με τον Michael H. Hart, ο οποίος έγραψε το βιβλίο «Οι εκατό πιο Ισχυροί Άνδρες στην Ιστορία», τη σημαντικότερη θέση, δηλαδή την πρώτη θέση κατέχει ο αγαπημένος Προφήτης του Ισλάμ Μωχάμμαντ (Το Έλεος Του Αλλάχ και ειρήνη σ’ αυτόν). Υπάρχουν πολλά τέτοια παραδείγματα μη Μουσουλμάνων που αποτίνουν φόρο τιμής στον Προφήτη, όπως ο Thomas Carlyle, La Martine κ.α

 20. ΟΙ ΜΗ ΜΟΥΣΟΥΛΜΑΝΟΙ ΑΝΑΦΕΡΟΝΤΑΙ ΩΣ ΑΠΙΣΤΟΙ (KAFIR)

Ερώτηση:

Γιατί οι Μουσουλμάνοι προσβάλλουν τους μη Μουσουλμάνους αποκαλώντας τους άπιστους (Κουφάρ - Kufar);

Απάντηση:

«Κάφιρ - Kaafir» είναι εκείνος που απορρίπτει.

«Kaafir» προέρχεται από τη λέξη «kufr», που σημαίνει κρύβω ή απορρίπτω. Στην ισλαμική ορολογία, η λέξη «Kaafir» δηλώνει εκείνον που συγκαλύπτει ή απορρίπτει την αλήθεια του Ισλάμ. Στα αγγλικά το άτομο που δεν αποδέχεται το Ισλάμ ονομάζεται «non-Muslim» («μη Μουσουλμάνος»).

Εάν ένας «μη Mουσουλμάνος» θεωρεί προσβολή το να αποκαλείται «μη Μουσουλμάνος» ή «Kafir», που είναι το ίδιο πράγμα, αυτό οφείλεται στην παρανόησή του για το Ισλάμ. Αυτός ή αυτή θα πρέπει να ανατρέξει στις σωστές πηγές για την κατανόηση του Ισλάμ και της ισλαμικής ορολογίας και τότε όχι μόνο δεν θα αισθάνεται προσβεβλημένος αλλά και θα εκτιμήσει το Ισλάμ στη σωστή του διάσταση.